
TROLLDOM I ROGALAND 


(ev Trygveson kom ein gong til Avaldsnes ein paaskaftan 

og hadde med seg 300 mann. Paa Avaldsnes gjorde dei 
eit gildt gjestabod fyr kongen. Same natti kom Øyvind Kjelda 
til Karmøyi med eit langskip og fullt mannskap, og alle mann 
var seldmenner og andre trollmenner. Øyvind gjekk paa land 
med folki sine og gav seg til aa trolla. Han sette huldre- 
hatten paa mennerne sine og gjorde ei myrk skodda, so kongen 
og folki hans ikkje skulde sjaa deim. Daa dei naadde upp til 
garden vart det ljose dagen, og daa gjekk det annleis en Øy- 
vind tenkte; det myrkret som han hadde trolla fram, kom yver 
han og fylgjet hans, so dei kunde ikkje sjaa med augo meir 
en dei gjorde med nakken. Vakti til kongen saag korleis dei 
för og svinsa i krok og kring, og kunde ikkje skyna kva det 
var fyr folk. Dei sa det til kongen. Daa stod han upp og 
alle folki hans og klædde paa seg. Kongen bad mennerne 
sine væpna seg og ganga av stad og sjaa kven det var. Kongs- 
mennerne kjende Øyvind; dei fanga han og alle trollkararne hans 
og leidde dem til kongen. Øyvind fortalde daa kongen alt 
det som hadde hendt han paa ferdi. Sidan let kongen taka 
deim alle i hop, og førde deim ut paa ei flu og batt deim 
der. Daa so sjøen flødde laut dei alle lata livet. Den flui 
kalla dei sidan Skrattaskjer. 

So hev Snorre fortalt. Paa Avaldsnes veit dei ikkje Stort 
um dette no. Det einaste er at eit skjer i Karmsundet heitørR y-- IGJEN 
Pipeskjer, og det segjer dei skal vera det same som Skrattar (£ ry VEN 
skjeret. Folk hev tydt namnet gale. Skrattaskjer er Ed Pr j&] 


1 — Mauland: Trolldom. V 3 g 

same som trollskjeret (eller trollmannsskjeret); men paa Karm- 
øyi trur dei det heiter so, av di dei skratta og log daa vatnet 
flødde upp yver deim. Andre segjer daa at dei ,peip* og der- 
med fekk det namnet Pipeskjeret. | 

Denne trolldoms-soga er den fyrste som me veit aa nemna 
fraa Rogaland. Ho er nett fraa den tidi daa kristendomen kom 
her til landet. Øyvind Kjelda var ein viking fraa Austlandet som 
ikkje vilde taka den nye trui. Olav Trygveson sette eld paa huset 
som han var i med mange andre heidne trollmenner. Øyvind kom seg 
upp gjenom ljoren og fekk ryma; men alle dei andre brann inne. 
Sidan hadde han fare i viking. No kom han til Avaldsnes, og var 
tenkt aa gjera med kongen det same som kongen fyrr vilde gjort 
med han. Det var ein strid millom den gamle og den nye trui; 
men den nye trui var sterkare; ei soga segjer at Øyvind og 
mennerne hans vart blinde daa dei fekk sjaa kyrkja. 

Sidan gjeng det mange hundrad aar fyrr me fær høyra um 
trolldomssogor i Rogaland. Men hadde skjeri kunna tala, so 
hadde me kanskje fengje høyra um andre som hev late livet. Og 
kunde vollarne og tingstaderne tala, so fekk me kann henda høyra 
um trolldoms-saker som hev vore baade fyrr, i den heidne 
tidi, og sidan; for trolldom hev dei trutt paa lenger attende 
en skrift gjeng. 

Det bilet daa kristendomen kom, trudde folk at all troll- 
dom bekk i hop med den gamle trui. I dei gamle logjerne 
kann me sjaa at folk hev trutt paa mange slag trolldoms-kun- 
ster. Det var m. å. y»utesitjarar* som vilde vekkja upp haug- 
buarne, og yhaugbuarne* var vel helst dei gamle gudarne; for 
det som dei i heidning-tidi rekna til gode magter, vart til 
vonde magter i ,den kristelege millomalder*. 

Dei trolldoms-sakerne som me no kann fortelja um, tek til 
ikring 1580. Daa hadde ,den reine lutherske læra* kome inn 
i landet og var sett i høgsætet; men daa var det sume som 
trudde paa ,trollskap og munke-lygner*". Mykje av det som 
folk daa lengje hadde rekna til gode magter, vart til vonde 
ting, og dei som hadde ei onnor meining, vart ykjettarar og 
trollmenner*. Daa var det og mange som meinte at dei dyrka 
Vaarherre naar dei gjorde ende paa trollmenner og trollkjerin- 
gar. Ikkje mange hev vore so fuse til aa faa trollkjeringarne 
dømde som prestarne. 

Mykje hev sidan vorte annleis en det daa var. Naar me 


vert sjuke, so hev me lækjarar som kan hjelpa, men i den tid 
hadde dei ikkje anna en. kloke folk. Sume av desse skyna seg 
visst betre paa sjukdomar en mange skulde tru, og det var ikkje 
faa som fekk hjelp fraa dei same; men saman med lækje- 
raaderne bruka dei sumt som dei kristne heldt fælt og stygt. 
So trudde mange at det var ved vond manns hjelp at dei fann 
sine raader, og so vart det strid millom dei kloke folki og 
slike som berre vilde lita paa gode magter. Det er den stri- 
den me her skal nemna nokre døme paa. 

Snare Skjelbrei i Gand var ein mann som hadde drive 
mykje med signing og trolldom. Det kom klaga paa han til 
bispen i Stavang, og han stemnde mannen inn fyr Domkapitlet. 
Der vart han ,yverhøyrd* den 2dre mars 1581. Barnalær- 
domen kunde han ikkje rett; men slarvelesing, fabel og draumar 
og munkedikt, kunde han nøgdi av. Han kunde lesa fyr 
ikt og fyr huldr, fyr troll og anna slikt, og det var reint 
merkelegt kor godt han kunde alt sovore. 

I Domkapitlet var han mjuk og bad um naade. Han lova 
at han skulde standa skrift so alt kyrkjefolket saag paa det, 
og høgt og heilagt gav han sitt ord paa at han aldri meir 
skulde fara med noko trollskap. Gjorde han det so skulde 
han refsast paa livet. 

Jakob Jonsson Løkje i Time sokn var klaga fyr trolldom i 
1584. Dei kalla han ein ,forfengjeleg drøymar*, og han maa 
ha vore ein trollmann som kunde meir en mata seg. Den 
l0de juni 1584 heldt dei forhøyr yver honom i Domkapitlet 
1 Stavang. Det var mange ting han visste raad fyr; han 
kunde lesa mot ikt og utburd og skarvar, mot troll som hadde 
huglagt folk, mot sjødriv og fossegrim, haugbuar og fjelltroll, 
tuftekall og ,nebblingar**) og anna slikt. Han vedgjekk at 
han hadde skore fem bloduge krossar paa kroppen hennar Tora, 
kona hans Kosmos Arildsson.  Domkapitlet dømde at han 
skulde standa skrift fyr alle manns augo, og han laut lova at 
han aldri meir skulde fara med sovore. Gjorde han det so 
skulde han missa livet. 

— Kosmos Arildsson var lagmann i Stavang, i minsto 1570 
—1585. Tora, kona hans, var ,forgjord* og trong mykje 


Oo 


aatgjerdsla. Umframt Jakob Løkje var det 3 andre ,og endaa 





*) Nebblingar ,skal vera kyrkjetroll*. 

nokre til* som det same aaret var fyr Domkapitlet, av di dei 
hadde freista aa hjelpa henne. 

Anna Knutsdotter var gift med Kristen Jute og budde paa 
Grønho, stend det i Domkapitels-boki. — Ho laut inn fyr 
Domkapitlet aatte dagar etter Jakob Løkje, av di ho var klaga 
fyr trolldom. Ho vedgjekk at Kosmos Arildsson hadde henta 
henne til kona si; ho skulde lesa yver henne fyr skarvar. 
Sumt anna gale kom og upp um henne. Ho laut lova at ho 
skulde halda upp med lesing og signing og kross-skjering, og 
at ho skulde fara ut or bispedømet med ein gong. Sidan flutte 
ho med mannen sin til Bergen. Der heldt ho paa og hjelpte 
sjuke folk baade med lestr og andre raader, og det ser ut til 
at mange hev søkt henne. Tie aar etter vart ho sett fast 1 
Bergen og vart tiltala fyr det ho hadde gjort baade der og 1 
Rogaland. Mange hadde ho gjort gode att; men ein gong 
hadde det gjenge retteleg gale. Det var ei kona i Bergen som 
leid mykje vondt, og Anna Knutsdotter skulde fyrst faa greida 
paa kven som hadde sett det vonde paa henne. Daa bruka ho 
ei raad som Gudrun Fjelle i Skyld hadde lært henne: ho gav 
henne inn jord fraa St. Martins kyrkjegard. Naar ho bruka 
den raadi, kunde ho sjaa um det var dvergen eller nokon 
gardbu som søkte kona med vondt. Men daa kona hadde 
fenge kyrkje-jordi, vart det so reint illa med henne at ho vart 
mest halvdaud. 

Ei kona leid so vondt av ikt at ho illa (snaudt) kunde 
liggja, og paa ingen maate vera uppe. Til henne vart Anna 
Knutsdotter henta. Ho stakk noko ingjefer i munnen hennar og 
strauk henne yver ryggen, og i det same las ho: 


Fly burt du fule ham! 

Gud fri oss fraa last og skam! 

I tri namn: Gud fader, 

Guds son, Gud den heilage ande. Amen. 


Dette hjelpte so mykje at kona kunde vera uppe dagen etter. 

Baade i Rogaland og i Bergen skulde ho hjelpa folk fyr 
bek (? bit). Det var ein lei sjukdom som sume folk var fødde 
med. Fyr den bruka ho eit vess som var so: 


hd 





Grønho er kann henda Grønhaug i Karmsund. Elles kann det vera 
eit husmannsplass einkvar staden i Fjordene. 


-— 

Det var nie Mariar 

dei skulde bit binda; 

den eine bad, og den andre batt: 
ein finger nedanfyr navlen 

der skal du bunden liggja 

alt til doms degi, 

so lengje steinen lagder var 

alt fraa doms emne. 


Fit sjukt barn hadde ho vore hjaa og lese yver det Vaar 


frue bøn. Daa vart barnet straks godt. 
Elles hadde ho lese i gaasafeitt fyr vred, og sendt det til 
ein mann som var krank. Det vesset som ho bruka fyr vred 





var So: 

Vaar herre Jesus reid yver ei bru, 
der møtte honom ei vond kvinna. 
, Kor langt skal du?" sa Kristus. 
,Eg vil meg i manna-heim.* 
Kva skal du der?* sa Kristus. 
»Eg skal brjota lem fraa lem 
og rygg fraa rygg," [sa kvinna]. 
y Nei, nei,* sa Kristus; 
du skal ingen ljota og ingen brjota. 
Du skal deg i berget blaa; 
det skal du stemna paa. 

I tri namn: Gud fader, Guds 
son, Gud den heilage ande. Amen. 





Ho hadde og bruka eit signevess fyr led: men det kunde ho 
ikkje haatta paa daa ho stod fyr retten. 

Det meste av dette kom upp daa ho var fyr retten i Ber- 
gen um vaaren 1594. Der vart ho dømd til aa refsast paa 
livet; for ho hadde fare med ukristeleg signing og trolldoms- 
kunst, og gjort imot dei brevi som kongen hadde gjeve ut, og 
imot vår lovnaden ho hadde gjeve i Stavang. 

Anna Torsdotter var gift med Jon Persson og budde paa 
Sjernarøyarne. Ho var S$onakona til Anna Grønho og kunde 
lesa fyr smott og flög. Ho og hadde vore hjaa Kosmos og 
lese yver Tora. I Domkapitlet las ho upp dei bøner eller 
vess som ho bruka; dei fekk høyra mykje dumt tøys ,som det 
ikkje var bryet verdt aa skriva*. 

Borghild paa Mæland og nokre til hadde og vore henta til 
Tora hans Kosmos. I Domkapitlet las ho upp slike ting som 
ho kunde — liksom dei andre. 

— Alle desse var stemnde til Kapitels i 1584. Aaret etter 

var Gudrun Lappesyls fyr Kapitlet. Ho var vel helst fraa byen; 
allvisst hadde ho fenge det ordet paa seg at ho var troll- 
kjering og för med signing og spaadom. Ho las upp ymse 
troll-vess som ho kunde. Millom anna kunde ho lesa fyr folk 
som var forgjorde, og fyr barnseng-konor, til aa letta føde-riderne. 
Attaat dette kunde ho lesa fyr vreide (? vred) og fyr smaa- 
troll (? smott) og fyr tuftekallar. I Domkapitlet vart ho lyst 
ut or fylket. 

Alle dei trollmenner og trollkjeringar som her er nemnde 
fraa 1581—1585, hev vore innstemnde fyr Domkapitlet i Stavang. 
Dei hadde misbruka Guds namn og fare med noko som var 
syndugt; difyr laut bispen og dei høgste prestarne (kapitel- 
herrarne) taka seg av deim. Bispen Jørgen Eriksson var ein 
dugande kar i mange maatar, og han kunde ikkje tola i sitt 
bispedøme munkelygner og anna som hadde rot i pavetrul. 
Trollmennerne heldt seg vel helst til den gamle trui, og so 
skulde dei refsast. Kva raad dei skulde bruka mot slike folk, 
hev bispen ikkje havt full greide paa; so spurde han kongen. 
Til svar kom det eit kongabrev som Fredrik den 2dre hadde 
skrive til bispen og lensherren den 21de september 1584. Kon- 
gen hadde vorte vis med at det baade i Stavanger bispedøme 
og i Bergens var folk som, naar dei vart sjuke, søkte gudlause 
raader og let folk skjera krossar paa kroppen deira, og bruka 


signing og fabel og lestr. Dette var forbode i Guds ord, og 


no vilde kongen leggja det strengt paa tenestmennerne sine, 
lensherrarne og futarne i desse tvo bispedømi, at dei skulde 
sjaa vel etter slike ting og ikkje lata folk som för med sovore, 
sleppa utan refsing. Alle dei som för med slike kunster og 
raader, skulde utan naade refsast paa livet. Gjorde ikkje 
tenestmenerne sin skyldnad i dette stykket, so skulde dei standa 
kongen til rette. 

I Domkapitlet ser det ut til at dei jamt hev dømt mildare 
en ein skulde venta. 'Trollmennerne slapp lett etter maaten. 
Men endaa er det ikkje visst um dei alle slapp so lett som det 
ser ut til. Umframt kapitelberrarne var det andre kongens 
tenestmenner som skulde sjaa etter syndarane. Um dei sidan 
hev dømt, og korleis domen daa var, kann me ikkje vita; for 
skrifterne som skulde fortelja um det, er ikkje til lenger. 
Tingbøker hev me ikkje fraa Rogaland som er eldre en 1611, 
og rekneskap finn me ikkje eldre en fraa 1602. 

Hev desse folki sloppe lettare en mange trollmenner og 
trollkjeringar gjorde sidan, so kann det og vera av di at faa 
eller ingen hev klaga paa deim eller ,lagt sak mot deim*. 
Anna Grønho vart her lyst ut or fylket; men 1 Bergen vart 
ho tie aar seinare dømd fraa livet; der var det og minst ei kona 
som lagde sak mot henne og klaga yver at ho med kunsterne sine 
hadde ført henne upp 1 ulukka. Hev dei letta paa domen 
naar det ikkje var sovori klaga, so samstavar det baade med 
dei gamle norske logjerne og med den framférdi som dei 
seinare fylgde. 

I lens-rekneskapen fyr 1611 vert nemnd ei trollkjering som 
heitte Maren Njellsdotter. Ho braut seg ut or fangeholet 1 
Stavang og kom til Madla; der fekk ho vera nokre dagar hjaa 
ein av mennerne, heitte Olav Torgeirsson. Kvar det sidan vart 
av henne, vert det ikkje fortalt noko um; men Olav Torgeirs- 
son paa Madla laut bøta til kongen 8 ørtugar 13 mark sylv, 
for han ,hadde hyst og hela med ei trollkjering*. 

Var det nokon som let dei ordi fara at ein var trollmann, 
so vilde alltid den som var skulda, rein-vaska seg, um det var 
raad. Gjorde han ikkje det, so kunde skuldingi verta eit 
vitnemaal imot han. 

I rekneskapen 1604 er fortalt um Sigrid paa Mehus (ved 
Skyljastraumen) at ho hadde reinska seg fyr ei slik skulding. 
Rasmus Ysteinstad, ein av grannarne hennar, hadde sagt at ho 
rar trollkjering. So hadde ho lagt sak, og han kunde ikkje 
prova det han hadde sagt. Han vart dømd til aa bøta 10 
dalar. 

Eilev Sporaland i Gand hadde lagt trolldoms-sak paa kona 
hans Sigmund Vatne. Ho lagde sak og han kunde ikkje sann- 
prova det. So vart han dømd 1616 til aa bøta 7 dalar fyr det 
ordet han hadde sett ut. 





Dei store trolldoms-sakerne tok til her i fylket ikring 1623 
og vara til 1684. Trollmenner og trollkjeringar vart daa 
dømde s,etter Guds og kongens log*. I Mose-logi hadde dei 
lært: ,Ei trollkjering skal du ikkje lata liva,* Kva daude 
ho skulde lida, hadde dei og eit Guds-ord fyr: ,Um. nokon 
ikkje vert verande i meg, so vert han kasta ut som greini og 
visnar; og dei sankar deim og kastar deim paa elden, og dei 

brenn.*  Domarne var hardast i fyrstningi. Sidan kom dei i 
hug eit anna Guds-ord: =,Øksi ligg ved roti av trei; kvart 
tre som ikkje ber god frukt, skal verta avhogge og kasta paa 
elden.* Daa hende det at dei halshogde trollkjeringarne fyrst 
og brende liki. So langt heldt dei seg etter Guds log. Kon- 
gens logbod um trolldom var mange; m.a. hadde Kristian den 
4de gjeve ut eit brev !*10 1617. Etter det skulde folk som 
för med trollskap og maning, mæling og signing, eller som 
valde ut sers dagar 1 vika, og vilde syna att det som var burt- 
kome, dømast til aa missa all eigedomen sin til kongen og 
landlysast fraa kongens land og rike. Dette var liksom mildare 
en det dei fyrr hadde gjenge etter; men i vaare bygder kjem 
det nye gjerna seint. Daa dei andre stader tok til aa gjera 
domarne mildare, var det fyrst at dei her fyr aalvor tok til 
aa brenna trollkjeringarne. 





Det er trolldoms-sogorne fraa Rogalands-bygderne eg her 
vil fortelja um. Fraa andre fylke vert inkje medteke, og hel- 
ler ikkje fraa byen. Det meste som der kunde vera aa fortelja, 
kann ein finna i bøkerne til rektor Erichsen. Fraa bygderne 1 
Rogaland tek eg med mest alt det eg hev funne av saker um 
trolldom. 

BARBRO BJELLAND 


heitte ei gamall kona i Sokendal. Ho hadde ein son som hadde 
forgjort seg paa ei eller onnor vis og site i fangehol; men 
han hadde sloppe ut og vart landlyst og fredlaus. 

Til skipreidstinget i Sokendal */1 1623 hadde futen stemnt 
henne fyr nokre ord som ho hadde sagt. Lensmannen i Het- 
lands skipreida, Lars Ollestad, og 2 mann med honom, kom 
fram og vitna kva dei hadde høyrt av henne. So lengje ho 
livde skulde ingen faa fanga son hennar meir, hadde ho saet. 
Det same hadde ho jamvel sagt til sjølve futen. Daa kviskra 
ho til honom og lagde attaat: ,Eg bad so saart fyr son min 
den tid han sat fange, at jarni maatte bresta sund og detta av 
han.* — Den eine av mennerne, Per Grøsfjell, vitna, at den 
tid dei var etter henne og skulde føra henne til futen, daa 
hadde ho sagt: ,Kva tru futen kann vilja meg? Han vil vel 
aldri hava meg til aa leggja meg ut fyr son min?* Sidan lagde 
ho til, og kviskra til Per: ,Eg veit nok kva futen vil. Han 
tykkjest vel hava noko aa tiltala meg fyr, av di eg hev late 
dei ordi fara at ingen skal faa fanga son min so lengje eg 
liver.* — Dette vitna Per Gresfjell, og Barbro sjølv sa det 
rar sant, ho haddé sagt so; men ho hadde sagt det til honom 
i trumaal, og meinte ikkje at han skulde bera det utyver, 
sagde ho. 

Per Grøsfjell hadde meir aa segja. Han kravde henne ein 
gong fyr 2 dalar som han skulde hava hjaa henne. Straks etter 
miste han 5 kyr. Ho hadde lova han det, og forbanna seg 
paa at so skulde det ganga. 

Lars Ollestad, lensmannen, vitna: Futen vilde ein gong hava 

han til aa krevja henne fyr tiend. Daa hadde lensmannen sagt, 
at han heller vilde ganga tie mil en han vilde krevja henne; 
,for ho bed jamt so vondt yver folk,* sa han. 

Morgonen fyre tingdagen hadde dei havt henne fyre seg, 
og daa hadde ho tilstade mykje, so baade futen og tingskrivaren, 
lensmannen og drengen til lensherren og 5 andre menner 
høyrde paa det. Ho vedgjekk det ,upint og utvungi*. Paa 
tinget tok ho upp atter det same og meir til. Umframt dei same 
tingherrarne var daa hr. Jakob, Sokendalspresten, med og høyrde 
og spurde. Dette er det ho daa vedgjekk: 

Ho kunde bota folk og fe med fæle remsor, 5 slag, som 
ho las upp. Den eine dagen var det tingherrarne som høyrde 
det, og paa tinget las ho deim upp fyr presten; men dei var 
for lange til aa verta innsette, stend det i tingboki. Paa Ut- 
stein kloster budde klosterfuten Henrik Danker; han hadde ei 
kona som var fraa vitet. Barbro Bjelland hadde vorte kalla ut 
til Kloster og skulde hjelpa henne fyr sjukdomen. Daa ho 
kom der ut, fekk ho sjaa at det var den vonde sjølv som 
var i kona, og daa visste ho ingi raad paa den stutte tidi; 
ho var der ikkje meir en ei natt. Hadde ho ikkje set hin 
mannen, so skulde ho hjelpt henne. — Ho visste raad fyr smaa- 
troll og fyr raudsott, fyr makk og fyr bui-sott; fyr tannverk 
kunde ho ei ram Djevels remsa som ho las upp fyr retten. 
Leid folk av tannverk so kunde ho ikkje mindre en 3 slag 
lestr; det var ein dansk skipper som hadde lært henne det i 
Sokendal. — Ein gong hadde Asser Eide lege sjuk. Daa vart 
ho henta og skulde gjera aat. Sjukdomen hadde han fenge 
fraa ein haug. So las ho i salt feitt og raudtjøra og tok paa 
aa sputta det paa honom. ,Kvi sputtar du paa meg?* sa han. 
,Jau, soleis hev det vorte mana i deg, og eg lyt mana det ut 
att paa same maaten,* sa ho. — Ho hadde vore hjaa Rasmus 
Jaatun og gjort aat fyr raudsott, og feet hans friskna til att. — 
Vreide kunde ho venda av fraa ein og paa ein annan. Det 
hadde ei kona paa Heresvela paa Jæren lært henne; ho heitte 
Steinvor. — Ho vedjekk og at ho kunde sjaa draugar og daud- 
ingar og Djevelen sjølv; dei sat alltid kring bordet hennar dei 
siste næterne fyre jol. Hadde tingherrarne hug til aa sjaa, SO 
skulde ho gjerna syna deim fram; dei skulde daa sitja kringum 

tingbordet med raude hattar paa hovudet 1 lag med tingher- 
rarne. Men var det so at tingherrarne sidan vart drukne, so 
kom dei alle til aa verta forgjorde, og daa skulde dei faa full 
vitring um kvar dei skulde vera æveleg. 

Det ser ikkje ut til at tingherrarne hadde hug til aa faa vita 
dette den dagen. Men den andre dagen um kvelden, daa spurde 
Per Kristensson (drengen til lensherren) korleis ho bar seg aat 
naar ho vilde sjaa draugar og daudingar og Djevelen selv. 
Daa svara ho: ,Det skal eg gjerna læra deg. Naar eg vil sjaa 
deim, daa fer eg til Hedlands- -kyrkja. Der tek eg noko vatn 
av dei ufsadroparne som renn ned-etter bordklædningi og dryp 
fraa vatsbordet ned paa kyrkjegarden. Med dette vatnet tvaar 
eg meg 1 augo, og daa ser eg deim med ein gong. Dei sit 
kringum eit bord paa kyrkjegarden med raude hattar paa ho- 
vudet.* Naar ho vilde verta av med deim atter, so bruka ho 
messevin. — Per Kristensson spurde kvar dei fekk det bordet 
fraa paa ky rkje egarden. Daa svara ho: ,Gakk din veg! Eg vil 
ikkje tala meir med deg i kveld. | | 

Dei spurde tingfolket kva dei hadde aa segja um henne, 
og kva dei trudde. Alle svara at dei kunde ikkje gjeva hem 
noko godt lov; ho hadde alltid vore ei namngjeti trollkjering. 
Det same sa og presten der 1 kallet. 

Ikkje fullt 2 vikor etter var det ting paa Haugen (2: Ting- 
haug ved Tuv-bakken; Haugstinget heldt dei den tid i hus 
paa Hoje). Daa førde futen Barbro Bjelland fram fyr retten, 
og daa vedgjekk ho dette: Guri Bø kunde og med dei same 
kunsterne som ho; ho kunde lesa fyr smaatr oll. Marit Steine 
kunde og lesa fyr smaatroll, og Torleiv Steine hadde selt henne 
fyr ein skilling i messevin som ho bruka naar ho saag Djevelen. 

Paa dette tinget fekk ho domen sin. Etter eigi vedkjen- 
ning og etter svorne vitne vart ho dømd til baal og brand, og 
all eigedomen hennar skulde kongen heva. 

Ho vart brend same aaret, ,av di ho kunde trolldomskunst 
og hadde svore seg til Djevelen,* stend det i rekneskapen. 
Det som ho aatte var mest jamgodt med inkjevetta; det var 
ikkje anna en dei klædi ho gjekk og stod i, og dei var so 
slitne at ho mest ikkje kunde skyla seg i dei: Men utlegg 
vart det ikkje so lite: Eit par handklør med laas fyre kosta I 
dalar. Kosten 3 vikor medan ho sat fast, 11/> dalar. Skrivaren 
fekk 1 dalar for han skreiv domen, og presten fekk I dalar 

for han tente henne og fylgde henne til rettarstaden. Vinen 
som meistermannen gav henne fyrr dei førde henne til rettar- 
staden, kosta */2 dalar. Saum til stigen og bastetog til aa 
binda henne fast til stigen kosta 12 skilling. 6 store baatar 
med ved til baalet fekk dei fyr l/2 dalar baaten, det vart 3 
dalar. Løni til meistermannen som pinte henne og førde henne 
i fangeholet og sidan retta henne, var 4 dalar. — Dei var 
nøydde til aa kjøpa veden; ,for paa annan maate kunde dei 
ikkje faa til eit baal attmed Stavang.* 

— Dermed hadde Barbro Bjelland fenge sin dom og si refs- 
ing. Eit aar eller tvo seinare vart det sak um kostnaden. 
Ettersynet i Kjøpenhamn (,revisionen*) tykte det vart for store 
utlegg og kravde sumt inn att. Skrivaren skulde ingen ting 
hava fyr domen, og heller ikkje presten fyr det han hadde 
gjort. Vinen som ho fekk, skulde i minsto ikkje reidast ut av 
kongens kassa. 

So vart det og sak mot deim som hadde fenge hjelp fraa 
henne naar dei var sjuke, og mot mange som Barbro hadde 
sagt kunde med trolldom. Vaarfru-messa 1623 var det fjordungs- 
ting paa Slettabø i Eikersund sokn. Til dette tinget hadde 
futen stemnt inn Sigrid Rapstad og Magla Grøsfjell og Sigrid 
Grøssareid, Eindre Eide og Gitleiv Eide, Marit Steine, som var 
dotter hans Aamund Rapstad, og Jon Aarstad. Alle desse hadde 
Barbro Bjelland sagt var kunnuge i trolldom. Dei møtte paa 
tinget og negta sturt at dei hadde fare med nokon trollskap. 
Heile tingaalmugen ropa, den eine i munnen paa den andre, at 
dei aldri hadde høyrt gjete at desse folki kunde med trolldom. 
Dei hadde aldri havt det ordet paa seg, so det maatte vera el 
skammeleg lygn som Barbro Bjelland hadde dikta i hop. Marit 
Steine var eit menneskje som aldri hadde vore til dessmeir, 
i minsto ikkje dei seinste 20—30 aari, det nokon mann no visste. 

Asser Eide vart og saksøkt, for han hadde fenge Barbro 
Bjelland til aa signa og mana aat seg daa han laag sjuk. Han 
lova høgt og heilagt at han skulde fara til junkeren (0: lens- 
herren) og semja seg med honom um ei bot til kongen. Kunde 
han ikkje faa til ei semja, so laut han seinare lida paa annan maate. 

Korleis det gjekk med dette, fær me ikkje vita. I rekne- 
skapen ser me ikkje til nokor bot, og ikkje finn me seinare 
nokor sak mot desse folki. 

Naar dei brende trollkjeringar, hadde dei tvo maatar aa 
gjera det paa. Den eine var at dei batt trollkjeringi til ein 
paale og stopla veden upp kringum henne; naar det var gjort, 
kveikte dei eld. Her hjaa oss kann me ikkje sjaa at denne 
maaten hev vore bruka. Den andre var at dei laga til ein stige 
som dei øyrde kjeringi fast paa. Naar daa baalet brann lo- 
gande, tok meistermannen og drengen hans i kvar sin ende 
paa stigen og heiv baade stigen og kjeringi lukt paa elden. Denne 
maaten hev dei nytta med Barbro Bjelland, og, so vidt me 
skynar, med alle dei som seinare vart brende i Rogaland. 

— Dette aa brenne trollkjeringarne var elles noko som var 
kome her til landet utanfraa. I gamle dagar bruka dei aa refsa 
trollmenner paa annan maate (som me og ser at Olav Trygve- 
son gjorde). Dei gamle logjerne set fast bøter til kongen og 
bispen, og landlysing (utlægd). Elles er det sett i logi, at naar 
det var kjent um ei kona at ho var trollkjering (eller mann- 
æta) og det kom vitnemaal um det same fraa tri hus, daa 
skulde det gjelda som ordet gjekk yver alt heradet. Vart 
det sidan sanna at det var so, daa skulde dei taka og føra 
henne ut paa sjøen og hogga henne i ryggen. — I Gulatings 
kristenrett var det sett at kongen og bispen skulde gjeva gaum 
paa og sjaa vel etter um det var nokon som för med trolldom. 
Det var mange ting som skulde etter-røkjast: pgaldring og 
gjerningar og spaadom, tru paa landvette som heldt seg i lun- 
dar eller haugar eller fossar, uteseta (naar nokon sat ute og 
vilde faa spurt til lagnaden sin, eller freista aa vekkja upp 
draugar eller haugbuar) o. m. m. Alle dei som för med slikt, 
skulde vera utlæge, og all eigedomen deira skulde falla til 
kongen og bispen, helvti til kvar. Sameleis skulde det og 
ganga deim som samtykte med slike folk. Men vart det klaga 
at ein för med sovore, og det ikkje vart loglegt sanna, daa 
skulde den som var klaga, verja seg med tylvtar-eid. Gjekk 
det gale med eiden (so han vart ,dylfallen* eller *dylbrosten*), 
daa skulde han vera utlæg. 

















DORDI RIBLAND 


Åh heimetinget i Sokendal *% 1623 hadde Dordi Ribland 
stemnt inn Liv Urdal, kona hans Hallvard Urdal, og klaga 
paa at ho hadde skjelt henne ut fyr trollkjering. Tvo mann 
kom fram og vitna at dei hadde høyrt Liv Urdal segja til 
Dordi: ,Sidan du kom i Hallvard si vera, hev aldri eg havt 
det so som eg skulde; vondt hev du lova meg, og vondt hev 
eg lide*. 

Elles vart det ikkje stort spurt um kva Liv hadde gjort; 
ho vedstod sjølv det ho hadde sagt, og tingherrarne gav seg 
til aa spyrja etter Dordi Ribland, um ikkje ho var trollkjering. 

Ein mann vitna at han hadde lege i trætta med Dordi Rib- 
land, og daa hadde ho lova han vondt. Sidan hadde det og 
gjenge gale fyr han. — Ein annan mann hermde etter Staale 
Hove*) at han fyr mange aar sidan hadde bore det paa henne at 
ho var trollkjering. Staale hadde vore ute ein dag, og daa han 
kom inn til mor si, vilde ho vita kvar han hadde halde seg. 
,Åa eg hev vore hjaa denne grann”-kona di, ho Dordi Ribland, 
og vilde hava henne til aa gjeva kona mi helsebot atter; eg 
fær inkje (ord?) av henne meir en av ei geit. Det vonde som 
ho hev sett paa henne, vilde eg ho skulde taka burt atter”. 
So hadde Staale Hove sagt. Fin mann til hadde høyrt Staale 
Hove segja at Dordi Ribland hadde teke livet av kona hans. 

Dordi Ribland ,skaut maalet sitt* paa tinget og bad aal- 
mugen segja kva dei visste um henne. Ting-aalmugen svara 

*) Hove maa visst vera det same som Hauga eller ein annan gaard i 
Sokendal. 

at dei kunde ikkje gjeva henne noko godt lov. Folk ropa i 
munnen paa kvarandre at ho hadde havt eit vondt ord paa seg 
og alltid vore namngjeti fyr trolldom. 

Sidan spurde dei paa kyrkjebakken kva kyrkje-aalmugen 
hadde aa segja. Det svaret som der kom, vart sett upp i eit 
brev, og det hadde 12 mann sett segl under. Det gjekk ut 
paa det same som var sagt paa tinget. 

Sokendals-presten kunde heller ikkje gjeva henne noko godt ord. 

Den lste februar det same aaret kom saki' hennar fyre 
paa ,Haugstinget* (Tinghaug eller Hoje). Der var det tvo 
skulemeistrar, Jonas Danielsson og Per Kristensson, som vitna 
korleis ho hadde lese barnalærdomen; ho trudde at Djevelen 
skulde koma att og døma livande og daude, hadde ho sagt. 

Ho vart dømd til baal og brand; men ein slik dom som 
galdt liv eller æra, var ikkje sætande utan lagmannen hadde 
vore med og sagt sitt. So kom saki fram att paa raadstova i 
Stavang den 10de februar; der var lagmannen med. Dei kun- 
de daa ikkje døma anna en at ho var skuldug til baal og 
brand. Dette laut dei døma etter svorne prov, og mest av di 
at ting-aalmugen og presten i Sokendal ikkje kunde gjeva 
henne godt skotsmaal. So lengje det ikkje vart ført prov imot 
dei vitnemaali som var framkomne, laut den domen som var 
dømd, standa ved maet. 

Men endaa var det ikkje dømt nok. Den 27de februar var 
det maalstemna i Sokendal. Lagmannen Peder Ravn og futen 
Mats Nilsson, skrivaren Peder Njellsson Krag og lensmannen 
Tarald Rekeland var med. Domsmenner var Jakob Steinberg 
og Olav Mydland, Geirmund Mysse og Jofred Hanaberg, Lars 
Aamot og Stein Mydland. Fyrst hadde dei fyre ei sak um ein 
draapsmann som førde ,viglysnings-vitne*. Sidan tok dei paa 
med trolldomssaki mot Dordi Ribland. Daa vart 6 mann til- 
nemnde til aa styrkja retten; for naar det galdt livet, skulde 
det vera 12 domsmenner. Dei 6 nye mennerne var Sørve Fitje 
og Bjørn Elgestraum, Ivar Bø og Hallvard Haaland, Fredrik 
Mydland og Torstein Støle. 

Umframt det som fyrr er nemnt, kom det daa upp dette: 

Siver Rekedal vitna at han gjekk ein gong i marki hen- 
nar Dordi Ribland og leita etter øykjerne. Daa raaka han 
paa henne sjølv, og dei kom til aa skjellast. Ho banna han 


og lova alt det som vondt var. Han gjekk straks sin veg og 

vilde ikkje høyra paa henne; men daa han so kom heim, hadde 
barnet hans mist mælet; det var 2, paa 3dje aaret. Sidan vart 
det verre og verre, og 6te dagen etter døydde det. Daa lik- 
ferdi var, fylgde Dordi Ribland etter likferds-folket. Ho Anna, 
mor til barnet, tala daa til henne og sa at det ikkje var fritt 
dei hadde mistankar til henne, og trudde ho var skuldande i 
at barnet døydde. Var det no so at ho kjende seg usaka, so 
fekk ho koma fram og leggja handi si paa liket, sa ho Anna; 
men det vaaga Dordi ikkje*). Det var no nokre og tjuge aar 
sidan dette hende. 

Jørund Aarhus vitna, at daa kona hans Staale Hove laag 
paa det siste, daa klaga ho hardt paa Dordi Ribland; det var 
ho som hadde bruka Djevelskunst og trolldom og sett sjuk- 
domen paa henne, sa ho, og det var seinste ordet ho sa i 
denne verdi. 

Lagmannen spurde tingfolket korleis dei trudde det gjekk 


um ho vart ,funni til sin dyl* og sjølv tolvte skulde sverja 
skuldingi fraa seg, um det daa var trulegt at det fanst I1 
menneskje i sokni som vilde sverja med henne. Til dette svara 
folk beint nei, alle med ein munn. 

Per Kvristensson, son hennar, hadde stemnt Aamund og Ån- 


*) Dette at ein som dei hadde mistanke til, lagde handi paa liket, hev 
vore gjort sume tider, og vart halde fyr eit fullgodt vitnemaal. 

I 1634 hadde ei gjenta paa Rennesøy, Ingeborg Aslaksdotter, kome 
av dage paa ein sovoren maate at dei trudde gale. Per Knutsson paa 
Risa gjekk endaa til lensherren og klaga paa ein heitte Olav Steffensson 
som han trudde var orsak til dauden hennar. Sidan grov dei uppatt 
liket, og det som daa hende, kom fram paa tinget i Hauske skipreida 
6/11 1634. Der kom Rasmus Sørbø og Jon Galta, Knut Sørbø og Ras- 
mus. Galta og Aamund Risa fram og vitna, at daa dei hadde grave 
liket upp og fenge loket av kista, saag dei gamalt storkna blod paa 
andlitet, og noko paa likklædi. Ingeborg Hansdotter hadde turka or 
andlitet, med forklædet sitt, og daa kom det nokre svarte blodsdropar 
or nosi; sidan heldt det upp aa renna. Daa gjekk Olav Steffensson 
fram og lagde handi si paa liket; men det synte seg ikkje det minste 
teikn, korkje blod eller anna. 

Daa var alle støde paa at han ikkje var saka. Sjølv fekk han 
slikt mod at han stemnde Per Knutsson Risa til tings fyr det han 
hadde sagt. Paa tinget sa Per at han visste inkje anna en godt aa 
segja um Olav Steffensson. Han baud godt og dei vart vel samde. 

Me høyrer ikkje anna en at folki paa tinget tykte dette var alt 
som det skulde vera. Ingen hadde daa noko aa segja um ovtru 
eller trollskap. 


dres Ymmerstein, Olav Heggdal og Per Berrjod til granneprov. 
Dei sanna fyr retten at dei inkje anna kunde segja en det som 
var innsett i det brevet som 12 mann hadde skrive under paå, 
og det som var sagt paa tinget. Det vart spurt um dei vilde 
svara fyr henne so framt ho vart funni til sin dyl; men det 
sa dei beint ut at dei ikkje vilde. Trond Aavendal og Torleiv 
Gyland var og stemnde til granneprov. Dei hadde ikkje vore 
med den gongen daa ho skaut sitt maal paa tinget, og dei sa 
no at dei ikkje kunde anna segja en at ho alle dagar hadde 
vore kjend fyr trollkjering, endaa dei fyr sin eigen part ikkje 
hadde noko aa klaga paa henne. 

Daa fall domen ein gong til. Det var ikkje onnor raad 
etter alle desse vitnemaali, en at ho laut lida pina og refsing 
soleis som det var fyreskrive fyr trollkjeringar. Ho vart dømd 
til baal og brand, og alt ho aatte skulde falla til kongen. 

Naar ho hadde fenge so mange domar, skulde ein tru det 
vart ende paa saki hennar; men det gjorde det ikkje endaa. 
Dei fekk saki inn fyr herredagen i Nidaros 1625. Der dømde 
dei høge herrarne at saki skulde sendast heim att og takast 
upp fraa nyo, og at lagmannen med sers dom skulde anten reis: 
eller fella den domen som var dømd. No vart det teke upp 
atter paa den maaten at lensherren stemnde Hallvard Urdal 
og meinte at han laut føra saki lenger, sidan det var Liv, kona 
hans, som fyrst hadde skulda henne fyr trolldom. Paa Sokendals- 
tinget %%/1 1626 vart Hallvard Urdal dømd til aa stemna saki 
inn fyr lagmannen til Bottolvs-lagtinget det aaret. 

Dette vart gjort; men lagmannen fann so mykje gale med 
stemningi at han ikkje kunde fremja saki. Ikkje var alle doms- 
mennerne stemnde, og ikkje dei vitni som domen var bygd 
paa, ikkje var Dordi sjølv med paa tinget, berre Per Kristensson, 
son hennar, og han hadde ingi fullmagt. Lagmannen sette saki 
ut, og det gjekk eit heilt aar og meir til fyrr han kunde døma. 
Endeleg dømde lagmannen *%/9 1627 at ho skulde logverja seg 
fyr skuldingi. Denne domen stemnde Per Kristensson inn fyr 
herredagen i Oslo 1628; han klaga paa lagmannen at han hadde 
drølt so lengje med saki, og daa domen kom hadde han ikkje 


gjort det som herredagsdomen kravde: han hadde korkje reist 


eller fellt den fyrre domen. 
Herredagen i Oslo gav lagmannen rett i det at han ikkje 
hadde fremja ei ulogleg sak, og domen hans var rett nok; men 


2 — Mauland: Trolldom. 

sidan han ikkje hadde dømt soleis som herredagsdomen sa han 
fyre, so kunde korkje lagmannen eller Per Kristensson faa seg 
tilkjent kosthald. Lagmannsdomen skulde gjelda, og skulde 
leggjast fyre Dordi Ribland, um ikkje futen hadde gjort det fyrr, 
so ho kunde sverja sin dyl etter logi 10 vikor etter. 

Paa Sokendalstinget */9 1629 kom Dordi Ribland fram og 
skulde ,logverja* seg eller ,sverja sin dyl*. Kari Rossaland 
og Æsa Rekevik og Kari Bø og Anna Rykkensdotter fylgde 
med og var viljuge til aa sverja med henne. Desse 4 konorne 
der or sokni hadde ho sjølv kora ut. Futen hadde nemnt upp 
12 andre kvende, og av deim valde ho sjølv ut 7, so tylvti 
vart full; det var Ingeborg og Anna Skaraas, Guri Aave og Tora 
Ymmerstein, Helga og Marit Berrjod og Torborg Fikelid. 
Desse 7 var paa tinget, men bad seg undan. Fyr sin eigen 
part visste dei ikkje anna um henne en det som vel var; men 
det var so vondt aa sverja med ei som hadde vore i henderne 
paa bøddelen fyr den same saki, sa dei. 

Paa den maaten skulde ho vera ,dylbrosti*; men det utru- 
lege hender her at me ikkje finn meir um Dordi Ribland. 
Det ser beint fram ut til at saki døydde burt. 








BIRGIT BERGE 


var fødd og ali i Sætisdalen, men budde paa Berge i Suldal. I 
Der hadde ho fenge det ordet paa seg at ho för med trolldom, | 
og mange var rædde henne. 'Til hausttinget 1625 hadde Ras- 

mus Herabakka stemnt henne til aa høyra paa prov og vitne- | 
maal um nokre ord som hadde falle fraa henne 1 eit gjestabod 
paa Vinje, prestagarden. 

Tore Vidvei vitna at han sundag fyre jol aaret fyrr var 
innbeden til presten; han heldt barsøl paa Vinje. Daa um natti 
kom Rasmus og Birgit til aa røda saman, og han høyrde at ho 
sa: y,Eg vil klæda av deg klædi og faa dei paa deg att.* | 

Jens Olavsson spelemann var det andre vitnet. Han hadde p| 
ikkje høyrt stort av det som Rasmus Herabakka og Birgit tala Å 
| 
i 


seg imillom; for han laut agta spelet. NSo mykje hadde han daa 
høyrt, at Rasmus kalla henne ei trollkjetta, og daa ynskte ho at 
hennar klæde hadde vore skorne soleis som hans. 

Torgeir Helganes var stemnd til vitne; men 2 mann, Knut | 
Straapa og Siver Foss, kom fram og vitna at han hadde vorte 1 
sjuk paa vegen til tinget, so han ikkje kunde koma. Til deim 
hadde han sagt at han og Birgit maatte vel hava sak i hop; 
for ho hadde lova'n vondt, og som ho hadde lova, hadde han | 
fenge det. 

Knut Tjørdal vitna at Steinar, son hennar Birgit, hadde leigt 
Saltveit-stølen av honom fyr tvo aar sidan, og daa hadde det | 
falle nokre ord millom honom og Birgit. Ho hadde m. a. sagt: 
sDu skal fara ei Fandens ferd*. Den fyrste dagen etter miste 
han ein bukk, og den andre dagen ein kalv; den tridje dagen | 

var det ei geit som reiv kidet undan seg, og den fjorde dagen 
för øksi hans av skaftet, so han skamhogde den eine foten. 

Orm Vik var grannen hennar Birgit; men han hadde ikkje 
vore i nokor trætta med henne anna en um beitet. 

Birgit Berge skaut til maals paa tinget og bad aalmugen 
segja korleis dei hadde kjent henne, og um dei visste av noko 
ustykke ho hadde gjort. 

Tinefolket svara at ho ei lang tid hadde vore namngjeti fyr 
ei ymte-kvinna, og i drykksmaal var ho fælt uttalande; men 
gjerningar fekk dei vitna um som kjende til deim. 

Futen sa Birgit fyre at ho skulde taka skotsmaal fraa Sæt1s- 
dalen, og sameleis paa Vinje (2: Suldals) kyrkjegard. So fekk 
dei spyrja upp fleire vitne og taka saki upp atter naar det 
høvde betre. 

Paa hausttinget aaret etter greidde ho ut at ho og Rasmus 
Herabakka laag i trætta um ein støl. So meinte ho at tapte 
han saki og miste stølen, so miste han ei kufta, og lét ho han 
faa hava stølen, so var han i klædi atter. Anna hadde ho 
ikkje meint med det ho tala i prestagarden um klædi. Det 
gjorde ho eiden paa, og ho lova at ho skulde fara sømeleg aat. 
Dermed fall saki burt. 


INGEGERD MONSDOTTER OG 
GJERT KRISTENSSON 


Prgogerd Monsdotter var fødd paa Torvestad. Paa same garden 
hadde ho butt med ein mann heitte Kristen; men mannen 
hadde rymt fraa henne, og ho var komi paa vidvank. Med 
mannen hadde ho ein son, Gjert Kristensson; sidan hadde ho 
havt ei dotter heitte Ragna Persdotter; det barnet hadde ho 
med ein gift mann. 

Med desse tvo borni hadde ho fare kringum i Karmsund og 
bygderne der ikring, og folk hadde det ordet paa henne at 
ho var baade trollkjerring og anna vondt. Um vaaren 1653 
vart baade ho og borni tekne ein stad i Avaldsnes skipreida 
og førde til Hesby paa Finnøyi; for der budde futen den tid. 

Den Sde juni 1633 var det ting paa Hesby. Der førde 
futen fram Ingegerd og son hennar og skulda deim baae tvo 
fyr trolldom. 

Dei fekk ut av borni fyrst, sidan av Ingegerd sjølv, at ho 
kunde lesa i salt fyr fe og gjera aat fyr trollverken.  Trollverk, 
sa dei, var ein ulideleg sjukdom med ryggverk og brot i kvar 
ein manna-led. 

Mange folk or Avaldsnes og Skaare skipreidor hadde møtt 
fram og vitna imot deim, og mange andre sende helsingar um 
kva dei hadde aa klaga. 

Ein gong hadde ho kome til Vikse i Skaare og bede etter 
eit ulltraadnysta. Det fekk ho ikkje, og daa vart ho harm. 
Dagen etter var det tvo av kyrne hans Per Vikse som dauda. 























NG POL stat At ETTE seri TN Tes TREPe va LL 20 rå PK 


par 


å 
3 
ao 
å 
p) 
å 
v 
5 
a 
N 
3 
ag 


EET ja PENGE 


ON or vit 





eat uk met 


Bj (HVAD 


22 

Ein annan gong hadde ho kome til Lars Støla og bede etter 
hus. Dei vilde ikkje laana henne hus, og dagen etter var det 
ei ku deira som stupte. 

Kristoffer Rossabø, Bertel Kvala og Ingemund Stakkastad 
gjorde eiden paa at baade Per Vikse og Lars Støla hadde mist 
desse kyrne. 

Daa hr. Rasmus livde paa Torvestad, kom ho ein gong til 
honom og vilde hava skriftarmaal og avløysing fyr den syndi 
ho hadde paa seg fyr barnet som ho hadde fenge. Det 
rar raad med det, meinte presten; men han laut fyrst faa høyra 
korleis det var med henne; det gjekk det ordet i bygdi, sa han, 
at ho tidt lova folk vondt, og alltid gjekk det med deim soleis 
som ho hadde sagt. Daa raudna'ho og svara ingenting. Men 
straks etter vart presten sjuk, og det var ikkje mange dagarne 
fyrr han døydde. Paa sottesengi hadde han stygge mistankar 
til Ingegerd, at det var ho som hadde sett det vonde paa han. 
Det var helst Eirik Dale som kunde vitna um dette. — Daa 
dei no bar det paa henne, vedgjekk ho at ho hadde vore i presta- 
garden. Meir vart 1 minsto ikkje skrive. 

Daa hr. Peder hadde fenge kallet, var det ein gong Ingegerd 
kom til Grønningi. Mats Grønningi gjekk daa til presten og 
sa honom av kvar Ingegerd heldt seg. Daa presten høyrde ho 
ar paa næste garden, klædde han paa seg og gjekk til Grøn- 
ningi. Der fann han henne sitjande i stova. Presten gjekk daa 
burt og slo til henne og sa: ,Sit du der, din troll-djevel? 
Eg høyrer du hev late dei ordi fara at eg ikkje skal vera prest 
paa Torvestad meir en tri aar.* Kva ho svara til dette er 
ikkje nemnt; men som ho hadde sagt so gjekk det; han døydde 
fyrr dei tri aari var utlidne. 

Men Mats Grønningi som gjekk til presten og sa dette, 
han fekk lika fyr flöget. Det kom straks etter ein underleg 
sjukdom paa dotterbarnet hans: det bolna upp og vart gult 
yver heile kroppen; vatn og blod taut ut or lemerne, og lengje 
var det ikkje fyrr det døydde. 


Hr. Rasmus: Rasmus Pedersson var prest paa Torvestad og kan- 
nik i Stavang 1605. Døydde 1621. 


Hr. Peder: Peder Hansson Hjorteland var mange aar hjelpeprest 
hjaa Rasmus Pedersson. Han var ikkje av dei likaste prestarne. Det var 
lite som skilde at han hadde vorte avsett fyr drykk og slagsmaal og laus- 
lynde. Endaa vart han prest etter hr. Rasmus. Døydde 1626. 

Ein dag straks fyrr hr. Peder døydde, hadde Mats Grønningi 
og grannen kans rott ut paa sjøen og vilde fiska. Veret var 
stilt og sjøen laag som ein dam. Best som det daa var, kom 
det ei sunnanflaga og slo deim or baaten baae tvo; det skilde 
lite at dei hadde blive. Men dei kom seg upp 1 baaten atter, 
og daa vart det stilt med ein gong, likso stilt som det fyrr 
hadde vore. Mats visste godt at Ingegerd var gali paa honom 
den tid, og at ho fyrr hadde forgjort barnet, so han fekk sterke 
mistankar at det var ho som hadde vore ute med striki sine. 

Ein mann hadde ein gong havt aat henne fyr det skjemdar- 
livet ho førde, med di ho heldt i hop med ein gift mann. Daa 
svara ho: ,Kva skil no det deg? Du kann lita paa at du eller 
folki dine skal faa lida fyr at du ikkje let meg i fred.” Nokre 
dagar etter tok dotter deira til aa bolna upp 1 hovudet og and- 
litet. Hovudet stod skakt paa henne eit halvt aars tid sidan. 
Dette var det tvo mann som vitna at dei hadde høyrt av med- 
hjelparane Gunnar Vikingstad og Jo Haaland; dei hadde site 1 
stova til presten hr. Bent, som no var paa Torvestad, og hermt 
det etter Johanna, som var mor til den same gjenta. 

Ingegerd hadde ein gong kome til Vistad og bede um hus. 
Daa svara Kari, kona i huset: ,Sæbjørn hev forbode meg aæ 
laana deg hus.* Natti etterpaa var det ei ku som vart So un- 
derleg sjuk fyr deim. Det var ein sjukdom som ingen skulde 
ha set make til. Ho bura og bar seg soleis at heile buskapen 
sette i aa bylja, rett som dei var forgjorde kvar kui. Ho fekk 
ikkje dauda, dess meir. Dei tok og førde ho paa sjøen, og 
gav ho tri slag med økshamaren; men endaa fekk dei ikkje 
livet av ho. So let dei ho driva paa vatnet. Dette vitna baade 
Antonius Vistad og Bertel Kvala. 

Andres Lindøy si kona vilde ein gong ikkje gjeva Ingegerd 
alt det ho bad etter. Daa lova Ingegerd henne vondt, og det 
var ikkje lengje fyrr ho fekk det. Ho vart liggjande i aar og 
dag. Sidan gjekk Andres til Ingegerd og bad henne koma og 
gjera kona hans god atter. Det gjorde ho og. Han laut gjeva 
henne ein god blaa stakk fyr umaken. Ingegerd vedgjekk sjølv 
fyr retten baade at ho hadde vore hjaa Andres Lindøy og at 
ho hadde fenge stakken. 

Aasmund Byrkjeland si kona hadde ho og lova vondt. Der 


Hr. Bent: Bent Bendiksson Broe var prest paa Torvestad 1626—1670. 

var det heller ikkje lengje aa vente fyrr det kom. Kona gjekk 
sjuk endaa, og var saar yver heile kroppen. 

Paa Tveit hadde ho lova vondt baade til Berit Tveit og til 
drengen hennar. Der var det buskapen det vonde kom yver. 
4 kyr vart braatt sjuke; dei tvo dauda straks, og dei tvo 
andre heldt paa og stridde med dauden. Daa skikka dei bod til 
Ingegerd at ho laut koma og gjera aat fyr dei tvo kyrne som 
det endaa spann liv i. Ho kom og; men den eine kui hadde 
kalv i seg, ho var so langt komi, at ho ikkje stod til bergines. 
Den andre kui meinte Ingegerd at det skulde verta raad fyr, 
og det var ikkje lengje fyrr ho tok til aa koma seg. 

Lensmannen paa Rossabø hadde spurt folk paa kyrkjebakken 
kva dei hadde aa segja um Ingegerd. Daa svara dei alle med 
ein munn at ho hadde eit ringt ord paa seg. Vondt hadde ho 
lova, baade paa folk og fe, kvar ho hadde fare, og dei slapp 
bia fyrr det vonde kom. Dette ordet hadde gjenge i all Skaare 
sokn, og skrymt og trolldomskunster vilde dei segja hadde fylgt 
henne alt sidan mannen hennar rymde fraa henne, no var det 16 
aar sidan. Alle var rædde henne og torde ikkje gjera henne harm 
meir en dei torde brenna seg; dei gav henne heller meir en dei 
tyktest hava raad til. 

Borni sine lærde ho og upp i alt det som vondt var. Gjert 
Kristensson, sonen, var no paa andre og tjugande aaret. Han 
hadde aldri lært eller gjort nokon ting som han kunde tena 
braudet sitt med. Lesa kunde han ikkje, og aldri hadde han 
vore til Guds bord. Men ulikeskap hadde han lært, trolldom 
og djevelskunster. Han kunde lesa i salt fyr feet; det fortalde 
fyrst vesle Ragna, sidan vedgjekk han det sjølv. Difyr var han 
og tiltala saman med mor si. 

Vesle Ragna var no 10 aar. Ho hadde venteleg ikkje lært 
so mykje vondt endaa. Henne hadde dei ikkje mistenkt fyr 
trolldom, men ho gjorde godt gagn paa den maaten at ho for- 
talde det ho visste, og sette deim gildt paa faret naar dei vilde 
røkja etter kva gale mori og broren hadde gjort. 

Torstein Osnes vitna at han ein gong hadde ført Ingegerd 
og Gjert yver Gards-viki. Daa fekk dei sjaa eit trestykke som 
laag og flaut i sjøen. ,Det vil eg hava til ein lunn under baaten 
min*, sa Torstein; men Gjert sa at han vilde have det. Han 
hogde tvo gonger i stokken. Daa sa Torstein: ,Sit du ikkje 
still, Gjert, so skal eg taka deg og duppa deg under i sjøen.* 

Natti etter vart Torstein so illa sjuk at han aldri hadde kjent 
slikt. Daa dagen kom var han endaa verre og laut liggja. Han 
vart maallaus og reint som han skulde vore forgjord; reiv og 
sleit i alt det han fekk tak i. Klædi reiv han i smaabitar, og 
naar riderne var paa det hardaste, var det ikkje meir en so vidt 
4 mann var god til aa halda han 1 sengi. Han trudde fullt 
og fast at det var Ingegerd som var skuld i all den verk 
og skade han hadde lide; med trolldom og djævelskunst hadde 
ho sett det paa honom, sa han. Presten bad fyr han 1 kyr- 
kja. Men Ingegerd, daa ho fekk høyra kor til stod, daa bad 
ho til Guds at han maatte turka upp som ein stokk. — Rasmus 
Bø, Eirik Dale og Lars Grønningi vitna at dei kjende til dette. 
Torstein Osnes hadde vore maallaus 8 dagar og lege til sengs 
eit heilt aar. 

Gjert Kristensson vedgjekk at han og mor hans og Ragna, 
syster hans, hadde gjenge fraa ein gard heiter Rødmyr til Sveiaa 
kyrkja ei natt. Der paa kyrkjegarden stod det ein stor svart 
hund, som ikkje var lik andre hundar. Han kunde tala dessmeir. 
Hunden bad deim koma, og mor hans gjekk daa burtaat og kviskra 
noko i øyra hans. Baade ho og han lova hunden tenesta. Gjekk 
han so sidan andvigt 3 gongjer rundt um kyrkja; han bles kvar 
gong inn gjenom eit glas paa sudsida og bad Gud forbanna alle 
deim som i kyrkja kom. Ragna var den som fortalde fyrst og 
mest um dette; ho trudde det var Vondemannen som kom paa 
denne maaten, og som dei hadde gjeve seg burt til. 

Sekstan mann or Skaare og Avaldsnes skipreidor*) vitna at 
dei visste vel um korleis han hadde fare 1 kring med mor si 
paa tigging. Naar dei fekk hus um natti ein stad, so hadde 
han og ho lege i same sengi, og det gjekk stort rop i bygderne 
um det, at dei hadde havt slike ting fyre seg som paa ingen 
maate var sømelegt millom mor og son. 


ag) 














Torstein Qsnes var visst ikkje so halt som han hinka til, og ikkje 
betre mann en det turvtest. Aaret etter dette hende vart han dømd 
paa tinget til åa missa hudi fyr stuld; men han løyste hudi atter med 3 
mark sylv. 





*) Kristoffer Rossabø (lensmannen i Skaare), Rasmus Bø, Bertel Kvala, 
Olav Sakkastad , Ingemund Stakkastad, Kristoffer Vedøy, Johans Nodland, 
Antonius Vistad, Per Torleivsson, Johans Haugo(m), Ingebret Torvestad, 
Klaus Torvestad, Mats Grønningi, Lars Grønningi, Eirik Dale og Olav 
Haugo(m). 

Det var skrivaren Rasmus Andersson og 12 lagrettesmenner 
fraa Finnøy som dømde 1 saki etter raadføring med lagmannen. 
Gjert fekk sin dom den 5te juli 1633. Han hadde sjølv ; gjenge 
ved at han hadde vore med mor si ved Sveiaa kyrkja, og at dei 
der hadde lova hunden paa hin mannen si vegna tenesta. Sjølv 
vedgjekk han at han hadde blese inn gjenom kyrkjeglaset og 
AE Guds kyrkjelyd, og i so maate hadde han gjeve seg 
fraa Gud og til Djevelen. Tilmed kunde han lesa fyr feet i 
salt. Daa var det ikkje raad at han kunde faa liva; men han 
skulde refsast paa hals og liv. Det han aatte skulde høyra til 
kongen, um dei nokon stad skulde finna eitkvart 

Han vart halshogd paa Finnøy, truleg same dagen som mor 
hans vart avliva. Ho fekk sin dom tri dagar seinare. Med sine 
mange og grove brot hadde ho forgjort og forbrote livet; ho 
skulde refsast med baal og brand. Det ho aatte, skulde kon- 
gen elga, kvar og naar det kunde finnast. 

Paa Finnøy — truleg paa futagarden — brende dei Inge- 
gerd Monsdotter den 12te juli 1633. Dei laut halda baade 
henne og Gjert kosten 15 dagar, so lengje dei sat fast (*"/5— 
19/4); det kosta "/23 rd. 1 ort 10 sk. Maten til Ragna Pers- 
dotter dei same 15 dagarne kosta I rd. 1 ort 17 sk. Meister- 
mannen fekk 7 dalar fyr rettingi. 

Det fylgde kostnad med sovore; men innkoma vart jamgod 
med inkjevetta. Korkje kongen, som skulde hava alt, eller lens- 
herren, som skulde hava femteparten av alle uvisse innkomeor, 
vart rike av denne saki. 

Kvar det semare vart av Ragna Persdotter, veit me ikkje. 


Fyrr Ingegerd Monsdotter vart brend, spurde dei henne um 
ho visste av andre folk som kunde med trolldom. Daa nemnde 
ho ein mann paa Fiskaa i Avaldsnes, heitte Johans, som ho sa 
kunde signa og lesa baade fyr folk og fe. So vart han stemnd 
til hausttinget fyr Avaldsnes skipreida. Han sa det var skir lygn. 
Dei spurde tingfolket um det var nokon som visste eitkvart um 
dette. Daa svara dei alle at dei aldri hadde høyrt eller visst 
noko sovore um Johans Fiskaa. Han vart frifunnen. 


INGEBORG STEINSDOTTER 


H* var fraa Bokn og var fødd paa Boknaberg. Ho hadde vore 
gift med ein som heitte Olav Njellsson, og dei hadde butt 
paa Boknaberg lang tid; men so hadde han forgjort seg og vart 
avretta. Sidan hadde ho inkje hus og heim, men för ikring og 
livde mest av tigging. Ho skulde vera glup til aa gjera aat 
fyr sjukdom baade paa folk og fe, og ho fekk det ordet paa 
seg at ho var trollkjering. I 1633 tok dei henne og førde 
henne til futen paa Hesby. Daa fjordungstinget var den 8Sde 
juli 1633, førde futen fram mange vitne, og daa kom det upp 
alt det som her skal forteljast. 

Ho vedgjekk sjølv at ho kunde lesa fyr fe og gjera sjuke 
naut gode atter. Dertil kunde ho stilla ovunds. Den lestr som 
ho daa bruka, las ho upp paa tinget, liksom ho hadde gjort 
ein gong fyrr, i retten paa raadstova i Stavang; men dei sette 
det ikkje inn i tingboki; truleg var det vondt fyr skrivaren aa 
skyna det. 

I nokre aar hadde ho ikkje kome til Guds bord eller Her- 
rens altar. 

Ho kom ein gong til Arne Boknaberg og bad um hus; men 
det fekk ho ikkje. Daa vart ho harm og let um at han skulde 
nok faa sjaa korleis det gjekk. Straks etterpaa vart mannen 
sjuk. Han laag 1 aar og dag og leid mykje vondt, og sistpaa 
døydde han. Sjølv livde han i den trui at det var ho som 
hadde sett møda paa han. Fin gong var det som han skulde 
besna. Daa kom ho til Aksdal og spurde hjaa Per Aksdal kor- 
leis Arne livde. Dei fortalde det dei visste. Daa sa ho: ,Ja, 
ja, han lyt no sjaa til um han ikkje fær det verre.* Sidan vart 
han verre, og versna alt fort, til dess han døydde. 

Enkja etter Arne heitte Ingeborg Knutsdotter. Ho var paa 
tinget og fortalde at Ingeborg Steinsdotter hadde reint lagt 
baade henne og mannen 1 hat, av di ho ikkje fekk hus den 
gongen. ,Dette er tungt fyr meg; men det skal verta verre 
fyr honom,* hadde ho sagt. Daa dei hadde bore av mannen, 
kom ho til henne og gav vondt. Ho, enkja, skulde verta baade 
usæl og arm, og attaat husvill, hadde ho sagt. Og sidan hadde 
alt gjenge nett som ho hadde lova. 

Ein gong sju aar fyreaat hadde Ingeborg Steinsdotter kome 
til Eirik Boknaberg. Der bad ho um lov til aa matgjera i huset; 
men det fekk ho ikkje. Daa vart ho retteleg vreid og lova alt 
vondt. Dagen etter var det ei ung kviga deira som vart so 
forgjord at dei ikkje kunde hefta ho elder halda ho i band. 
Ho reiv paalen upp or marki og sleit seg laus, korleis dei 
för aat. 

So var det ein fredag ho kom paa stølen til kona hans An- 
dres Boknaberg og bad um mjølk. Dei vilde ikkje gjeva henne 
noko. Daa vart ho harm. Straks etter laag den beste kui deira 
daud. Ingen saag at ho var sjuk, og ingen gaadde nokon ting 
fyrr dei fann kui paa stølen; ho laag der — daud som ei sild. 
Dei tottest vera visse paa at det var Ingeborg som hadde 
gjort det. 

Til Dagsland kom ho fyr sju aar sidan. Dei visste ikkje av 
nokon ting fyrr ho kom inn i stova og sette seg paa forsætet. 
Mannen vilde ikkje hava henne i huset, av di ho var so saar 
og skurvut; han tok og leidde henne ut gjenom døri. Straks 
etter var det ei ku som vart so fælt sjuk fyr deim; dei tvila 
aldri paa at det var ho som gjorde det. Kona i huset gjekk 
daa til Ingeborg og bad henne gjera det godt atter, som ho og 
gjorde. Fyr det same fekk ho lov til aa mjølka kui aatte dagar. 

Ein gong hadde Kari Dagsland teke ein ambar som Ingeborg 
hadde sett fraa seg. Daa ho kom og saag at ambaren var burte, 
sa ho til borni: ,Korleis er det, hev Kari teke ambaren?* 
»ta,* sa de. — »Ho skal missa meir fyr mindre,* sa ho. 
Morgonen etter miste dei sju naut og tvo øykjer; dei fekk ein 
underleg sjukdom som ingen hadde set make til. Sidan vart 
mannen hennar Kari liggjande; han heitte Mikkel Steinsson. 
Han og leid av ein sjukdom som ingen hadde set make til fyrr. 
Han laag 4 aar, og døydde so. Dei trudde plent det var ho 
Ingeborg som var skuld 1 alt. 

Ein gong fyr fem aars tid sidan hadde ho kome til Vatne- 
land og bede etter mjølk; men ho fekk inkje. Andre dagen 
var det ein fole deira som vart so underleg sjuk. Tarmarne 
kom ut or livet paa han, og hudi sprakk sund. Sidan laag han 
snupt daud. Dei tottest vera visse paa det var Ingeborg som 
hadde gjort det med trolldoms-kunst. 

Alt dette vitna Eirik og Hallvard og Andres Boknaberg, 
Knut Haaland og Guttorm Vatneland, og so Kari Dagsland. 

Lensmannen, Olav Fosen, fortalde at det gjekk eit vondt 
ord um Ingeborg kring heile bygdi. Eit vondt ord hadde ho 
havt ei langsameleg tid, i minsto so lenge som han hadde butt 
i Fosen. Det var so at folk var skræmeleg rædde henne. 

Det same vitna mange andre der or bygdi. Alle folk var 
rædde henne og torde ikkje gjera henne harm. 

Ho fekk den domen at ho skulde lida paa livet — paa den 
maaten som styremagterne tykte raad vera. | 

So vart ho retta med sverd den 12te juli 1633. Meistermannen 
fekk 3 rd. fyr rettingi. Ho hadde site fast 15 dagar; det 
kosta I rd. I ort 17 skill. Eigedom hadde ho ikkje, so det vart 
berre utlegg fyr kongens kassa. 

Olav Fosen var fraa Haaland i Erfjord og hadde butt i Fosen fraa 1629 
eller 1630. 

ARNBJØRG OLAVSDOTTER 


Fv Ingeborg Steinsdotter vart retta, spurde dei henne, som 

dei alltid gjorde i slike høve, um ho kjende til andre som 
kunde med trolldom eller för med slike kunster. Daa namngav 
ho ei som hadde forsvore seg til hin mannen og i alle: ting 
var verre en ho. Det var Arnbjørg Olavsdotter. Ho kunde 
lesa 1 salt fyr fe og gjera aat fyr alle fesykjor. Dertil kunde ho 
lesa fyr skrubb og fyr andre skadedyr og fuglar, og daa kunde dyri 
ingen skade gjera paa bufeet. Sameleis kunde ho lesa fyr vred 
og gjera aat fyr trollverken. Det vesle som ho (Ingeborg Steins- 
dotter) kunde, det hadde Arnbjørg Olavsdotter lært henne. Dette 
bar ho paa henne midt uppi opne augo, og sanna det so mange folk 
høyrde paa. Og daa ho hadde sagt dette, gjekk ho til dauden. 

So vart Arnbjørg OQlavsdotter sett fast dagen etter Ingeborg 
var avretta. Ho skulde sjølv segja um ho var saka 1 alt dette. 
Daa vedgjekk ho at ho kunde med det som her er nemnt. 

I. Kunde ho gjera aat fyr naut og bufe som vonde folk 
hadde forgjort. 

2. Kunde ho gjera aat fyr skrubb og bjørn, so dei ikkje lenger 
skulde gjera mein. 

3. Ho kunde lesa og gjera aat fyr trollverk som trollfolk 
hadde sett paa einkvan. 

4. Ho kunde lesa 1 salt fyr fe, naar det var forgjort so 
mjølki var fraa-det-teki. 

5. Ho kunde stilla vreide paa folk. Daa bruka ho aa lesa 
fastande tri torsdags-morgonar naar det var flo sjø. 

6. Ho kunde lesa 1 ein veftatraad fyr deim som leid vondt 
i armleden eller i føterne. Daa vart dei jamt gode att. 

7. Naar ho vilde faa det so til at eit menne ikkje skulde 
kunna gjera andre folk vondt, daa tok ho tri steinar: den eine 
fraa kyrkjegarden, og den andre fraa ein haug, men den tridje 
or sjøen. Desse steinarne las ho yver til dess den eine sprakk*; 
daa skulde det menneskje ikkje hava nokor magt, um det var 
aldri so vondt. 

8. Ho visste ei raad til aa sjaa kven som hadde sett sjuk- 
domen paa ein: anten det var Vaarherre eller vonde folk. 
Daa bruka ho ein grahestsko som ho gjorde heit og lagde i ei 
potta med ei bordskei uppyver. Alt dette sette ho under sengi 
som den sjuke laag 1. Var det Gud som hadde sendt det vonde, 
so kom det ikkje noko teikn etter; men var det vonde folk som 
hadde gjort det, so skulde den same koma, eller og hamen 
hans 1 same liknelse som han sjølv; um mannen var tie mil 
burte, so skulde han fram daa. Ho hadde laant ein erahestsko 
hjaa Olav Tysver i Vats-sokni; den hadde ho bruka paa ymse 
stader, baade i by og bygd, naar folk hadde bede henne 
gjera det. Fyr denne hjelpi hadde folk gjeve henne løn etter 
som dei hadde hjartelag til. 


9. Sameleis hadde ho bruka dei varme steinarne ,fyr rime- 
leg pris* aat deim som traadde etter den hjelpi. Naar den eine 
steinen sprakk, daa visste ho vel kven som hadde sett det vonde 
paa den sjuke. Sprakk steinen fraa kyrkjegarden, daa leid den 
sjuke av helsott, og daa var det ingi raad som hjelpte. Var 
det haugsteinen som sprakk, daa hadde Satans lemer eller troll- 
folk sett det vonde paa han; men sprakk sjøsteinen, daa var det 
sjøtrollet som hadde gjort det. 

10. Ho hadde lært Ingeborg Steinsdotter, ho som vart retta 
paa Finnøy, alle desse ord og signevess. 

11. Elles hadde ho lært fraa seg alt dette til Ingeborg Rødn 
I Vats. Den same Ingeborg kunde og mykje fyrr, som ho 
nadde lært av ein heitte Baltzer. 

12.Ho hadde fenge ein ring hjaa Pinkar-Anna. Denne ringen 
gjekk ho med paa fingren, og bruka han til aa mjølka igjenom 
naar det var eitkvart som vanta feet. Den kunsten hadde Helga 
hans Karsten lært henne. 


13. Fyr 8 dagar sidan hadde ho vore hjaa Birgit Nerabø 


*) Truleg lagde ho deim i ei panna og hita defm upp. Sjaa nedanfyre. 

i Bokn; ho skulde gjera henne god att fyr trollverken. Den 
ferdi fekk ho 4 skilling fyre. 

14. Ho kjende til at Marit i Bokn, dotter hennar Ingeborg 
Steinsdotter, kunde alt det som vondt var. Var det nokon som 
den tøyta hadde lova eitkvart vondt, so kunde dei lita paa at 
dei fekk det. 

15. Ho klaga paa Kristen Pinkar, at det var han som hadde 
forgjort henne og blese vondt paa henne. Den tid Kristen heldt 
seg i Nordland, daa var hamen hans hjaa henne rett som det 
var. Daa leid ho fælt mykje vondt; men naar han kom sjølv 
og var i huset hjaa henne, daa vart alt godt atter. 

16. Den dagen brudlaupet hans Kristen stod, hadde han 
sendt ein dekn, han Kristoffer, ut til henne. Han las yver henne 
og gjorde henne god atter. 

17. Kristen Pinkar var ein kar som nok kunde meir en mata 
seg. Han hadde tala med Henrik Heigre ein gong han klaga 
seg at han ikkje fekk fisk. Daa hadde Kristen sagt at det 
ingen ting skulde vera fyr honom aa laga det so, um han vilde, 
at Henrik fekk tri baatar fulle med fisk. 

18. Ho hadde fenge vondt etter Kristen si tilsegn. Ho gjekk 
til honom paa Gjerde og bad at han vilde taka fraa henne det 
vonde som han hadde sett paa henne. Var det so at han ikkje 
vilde gjera det, daa skulde dei tvo hava ei skinka 1 salt saman, 
og han skulde rett faa vita kor han Dave kjøpte ølet. Kri- 
sten svara at han ingen ting kunde gjera med dette no fyrr han 
kom til Nordland; daa skulde han sjaa kva han kunde gjera fyr 
henne. 

19. Kristen hadde sett det vonde paa henne paa den maaten 
at han bles vondt inn i ei skei som ho sat og aat med. Kristen 
sjølv stod og høyrde paa desse skuldingarne; han vilde ikkje 
vera ved dette siste, men sa at han hadde støytt skeii i halsen 
paa henne. 

20.. Pinkar-Anna var ei som ho ikkje kunde halda ut med. 
Det gjorde henne so vondt kvar gong ho saag henne; det var 
som dei skulde slaa ei kald vatsbytta yver ryggen hennar. 

21. Pinkar-Anna kunde og lesa dei same ordi som ho. 

— Dei spurde Kristen Pinkar og kona hans kva dei hadde 
aa segja til alt dette. 

Kristen sa daa at det ikkje var han, men mor hans, som 

kunde lesa fyr folk. Ho hadde gjort det med Magli paa Rennesøy 
fyr ikkje so lengje sidan. 

Pinkar-Anna vedgjekk at ho hadde lese fyr ein mann i byen 
som hadde vondt i ein finger. So hadde ho vore ute paa marki 
og funne nokre blad som ho lagde paa. Ho kjende til at Bir- 
git i Bakken kunde mæla (,mella*) fyr mosott, og det same 
kunde kona hans Jens Olavsson. Ho kunde lesa fyr dei som 
hadde rengt seg og vride armar eller bein, og daa vart dei 
gode atter. 

Arnbjørg Olavsdotter var fraa Bokn; men saki vart førd 1 
byen. Det var skrivaren i Fjordene, Rasmus Andersson, eller 
Kristen Jonsson, fullmegti hans, med 12 lagrettesmenner fraa 
Jæren som dømde, og det var aatte dagar etter at Ingeborg 
Steinsdotter hadde fenge sin dom. Lagmannen Peder Rafn og 
borgarmeistrarne Niels Høgh og Pofuel Knutsson var med, 
sameleis Søren Pedersson Trane som vart fut paa Jæren. 

Dei fann ut at etter alle desse ukristelege gjerningar kunde 
det ikkje vera tale um aa berga henne, og dømde henne fraa 
livet. Ho vart halshogd den 25de juli 1633. 

Godset hennar skulde falla til kongen. Dei fann etter henne 

ei liti sylvskei som vog 2 lodd, 

2 smaa skarns sylvringar til l/2 rd., 
ein gamall utsliten blaa stakk, 

ei gamall klædes-kufta, 

ei gamall kista som var halvroti, 

eit halvt aaklæde, gamalt og forslite. 

Alt dette vart verdsett til 1 rd. 16 skill., og det var alt 
det som etter henne fanst. Men fyr kosten i den tid ho hadde 
site fast, gav dei l/2 10 ort, og meistermannen fekk 3 dalar 
fyr rettingi. 

Fyrr Arnbjørg OQlavsdotter vart retta, spurde dei henne kven 
ho hadde hjelpt med trolldoms-kunsterne sine. Daa nemnde 
ho Ivar Gismarvik og Eirik Are og Knut Leirvik. 

Ivar Gismarvik hadde klaga fyr henne at noti hans ikkje 
vilde fiska godt. Daa sa ho, at so framt han vilde gjeva henne 
lika fyr umaken, skulde ho gjera det so at noti alltid fiska 
godt. Ho vilde hava noko salt og braud uppi ein liten pose, 
og lesa 1 det, so skulde han binda det paa noti. Dette gjorde 





3 — Mauland: Trolldom. 

ho og gav Ivar posen, og den bruka han som ho hadde sagt. 
Sidan fekk han nytteleg med fisk. 

Eirik Are hadde klaga at han var so forsett av rottor og 
mus. So hadde ho lese fyr honom og drive burt unaadet. 
Attaat hadde ho lese fyr noti hans, so ho skulde fiska godt. 
Fyr alt dette hadde Eirik gjeve henne løn. 

Knut Leirvik var den som hadde lært henne den kunsti aa 
lesa fyr mus, og med det driva deim burt. 

Alle desse 3 vart stemnde til Hetlands-tinget um hausten 
det same aaret som ho var retta. Men alle tri gjorde eiden 
paa at det ikkje var sant som ho hadde sagt. "Tingherrarne 
spurde aalmugen kva ord desse mennerne hadde i bygdi. No 
var Ivar Gismarvik ein av dei likaste dei hadde der 1 byg- 
derne, ein rik mann som aatte mykje jordegods, og han vart 
lensmann i skipreida nokre aar seinare. Dei andre tvo var visst 
og vyrde menner. Aalmugen gav deim eit godt ord. Det kom 
ingen fram og vitna imot deim, so dei vart frikjende. 


Det var ikkje greidt fyr sjuke folk i dei dagar aa faa 
nokor hjelp. Rettelege lækjarar var det ikkje stort av, og desse 
kloke menner og kjeringar kringum i bygderne var det faarlegt 
aa søkja hjelp hjaa. Sume av deim var kann henda ikkje so 
verst til aa finna paa raader; dei fann lækjeurter paa marki 
og laga til sumt som dei anten gav den sjuke inn eller lagde 
paa skaden. Mest tru hadde dei likevel paa ord og ,lestr* 
som dei bruka saman med raaderne. 

I seinare tid hev kloke folk samla paa slike lækjeraader 
som hev gjenge 1 arv i bygderne, og det er ikkje so visst 
um det ikkje var rett gode raader imillom. Naar nokon fekk 
det ordet at dei var dugande. til aa hjelpa folk, so fekk 
dei snart søknad; det var folk baade or same bygdi og fraa 
andre bygder som kom og vilde hava hjelp. Hadde so den 
sjuke god tru paa hjelparen, so kunke det og gjera sitt, og 
tidt fekk dei venda sjukdomen. 

Men fekk dei ikkje det til, so kunde det snart verta ein 
annan tale. Fyrr dei visste ordet av, kunde dei verta klaga 
fyr trolldom, og hadde det fyrst kome upp mistanke, so var 
det tidt mange som kom og vilde vera vitne. 

Slike hjelpe-lækjarar var helst fatige folk som bruka kunsti 
si til aa liva av. Mange av deim visste um det ordet som 
gjekk, at dei kunde meir en mata seg, og dei visste og at 
det var til bate fyr deim naar folk trudde paa kunsterne deira. 
Dei hev tidt sjølve vore skuld i at det kom klagor. 

1633 var reint eit merkeaar med mange trolldoms-saker. 
Helst hev det vel gjenge so at el av hjelpekonorne hev vorte 
so djerv til aa taka inn skattar fyr raaderne sine at sume folk 
miste tolmodet. Naar det daa kom klaga yver ei, so hev det 
eine leita det andre upp, og daa hev det gjenge beint fram 
etter skrifti: dei sanka saman turre greiner og brende deim. 
Mange av deim som var under forhøyr, nemnde ein mann som 
dei hadde lært mykje av, heitte Baltzar. Denne mannen ser 
det ut til hev vore noko midt imillom lækjar og lauparfant. — 
Paa Nordhus paa Rennesøy budde ein mann som heitte Olav, og 
han hadde ein son som laag sjuk. Mannen hadde elles sumt 
utestandande med mange folk, førde saker med maagen sin, og 
hadde ord fyr aa vera ein kranglar. 

Eit aar hadde dei funne ei ,signebok* hjaa han. Dei tok 
ho fyr ein stubb av Svarteboki og vilde hava han dømd fyr 
trolldom. Han prova at han ikkje kunde lesa, og berga seg 
paa den maaten fyr refsing. Dokter Baltzar kom til deim ein 
gong og trong mat. Daa fekk Olav denne boki, sa han; ho 
vilde vera til god hjelp fyr den sjuke sonen, hadde Baltzar 
sagt. — I 1633 hadde Olav flutt fraa Nordhus og budde paa 
Hidle paa Sjernarøyarne; boki hadde han ikkje lenger. Daa 
vart det ende paa saki, paa den maaten at han vart dømd til 
aa bøta 7 dalar til kongen, av di han hadde havt denne boki. 

ANNA LARSTØL 


sm 20de november 1635 var det ting paa Sæbø i Hjelme- 
land. Daa hadde Per Larsson Kro stemnt Anna Persdotter 
paa Larstøl; han hadde baade eitt og anna aa klaga paa henne. 

Det verste av alt var at ho hadde lokka Eirik, son hans, 
til aa gifta seg med dotter hennar. Dei skulde faa halve gar- 
den paa Larstøl naar dei var gifte, hadde ho sagt. Daa dei 
so var gifte, vilde Eirik hava menner paa garden og faa ut- 
skift den helvti han skulde hava. Men daa skapte Anna seg 
gali og meinte paa det at ho hadde ikkje gjeve upp nokon gard. 
Ho vilde styra garden sjølv, hadde ho tenkt, og var det so at 
Eirik tenkte noko anna, so skulde han rett faa sjaa kor det 
gjekk; han skulde turkast upp som ved og tre, sa ho. Sidan 
gjekk Per til henne og sa: ,Tykkjer du dette er vent gjort 
av deg, Anna? Fyrst lokkar du son min til aa taka dotter di, 
og naar so han vil hava helvti av garden, som du hev lova, so 
set du deg imot det og trugar med vondt. Du skulde skjem- 
mast, tykkjer eg. Me kjenner til kva ord du hev, at naar du 
lovar ein noko vondt, so fær han det.* Daa let ho Per vita at 
son hans skulde faa so mykje at han rett skulde faa kjenna 
det; det skulde taka mergen or beini hans; den skulde hin 
mannen faa, og sidan skulde han aldri koma til aa trivast. 

Straks ho hadde lova dette, vart Eirik liggjande. Han 
laag sengfast i tri vikor og leid mykje vondt. Det var 
liksom han kjende eld i alle lemerne sine. Kjøtet vilde tlysjast 
av beini hans. Daa var det ein dag ho kom inn til Firik og 
sa: yp»Vil du lova meg at du ikkje skal tala meir um dette, so 
skal eg gjera det so at du vert frisk atter*. Han sa nei, han 
vilde ikkje lova det, fyrr det kom til styremagterne. 


37 


Daa Per hadde lagt ut alt dette, baade med stemningi som han 
lagde fram, og med ord som han tala paa tinget, daa spurde 
dei ting-aalmugen kva dei visste um dette. Dei svara alle at 
dei visste Eirik hadde vore mykje sjuk; men kva han leid av, 
det visste dei ikkje. Per førde fram desse vitni: 

Tarald Hagalid hadde fyr tri aar sidan butt hjaa Anna 
Larstøl paa Kleppa. So var det ein dag medan han sat med 
bordet og fekk seg mat, at ho kom til aa segja ho kunde 70 
paa ein kvernstein fraa Fossberg og til Sande (0: ein fjordung 
veg) likso snøgt som mannen hennar vår god til aa ganga fraa 
Sands-husi og ned til sjøen (9: eit par steinkast). 

Johans Kleppa hadde og site med sin bords-ende og høyrt 











henne segja det. 

Tarald Hagalid heldt fram: Ein gong hadde Anna sagt til 
honom: ,Daa eg budde paa Leirang paa Nerstrand, daa kom 
grannkona til meg ein dag, og me kom i hop aa trættast noko. 
Daa batt eg henne, so ho vart standande paa ein flat stein. 
Ho stod der og rugga att og fram ein heil dag og kunde 
ingen veg koma. Fyrr det leid fram imot kvelden, daa soli 
vilde glada; daa viste eg henne av i vondemannen sitt namn, 
og daa vart ho fri. 

Daniel, son hans Per Kleppa, vitna kva far hans hadde 
sagt. Dei hadde ei ku som vart fælt sjuk. Daa sende kona 
bod etter Anna Larstøl og spurde um ho visste nokor raad. Ho 
tok noko salt og las i, og gav kui det, og daa vart ho frisk 
og ferdig med ein gong. Sidan sa ho til kona hans Per: ,Ja 
no, Rannveig, er kui god. Vilde eg no, so kunde eg gjera 
det so at eg fekk meir gagn av kui en du. Rett no kjem mjølki 
til aa renna paa golvet.* 

Tarald Hagalid kom fram atter og vitna meir: Ho hadde 
sagt til honom, at daa dei budde paa Røykjanes paa Umbo, 
var det ein gong det kom ein kar til Gaute, mannen hennar; 
det var Baltzar Eide. Han vilde kjøpa ein hest av Gaute. 
Mannen hennar vilde og selja; men ho så beint nei. Fyrr 
Baltzar skulde faa hesten, sa ho, so skulde ho faa ”an til aa 
vanga avvita 3 gonger kringum ein stein, og daa vilde han 


stupa. 

Alle desse vitni gjorde eiden paa det dei hadde sagt. Anna 
Larstøl sat sjølv og høyrde paa alt. 

Dei spurde aalmugen um ho hadde skikka seg vel sidan 

ho kom der i bygdi, og kva ord dei hadde paa henne. Daa 
svara alle med ein munn, at ho alltid hadde havt eit vondt 
ord paa seg. 

— 4 dagar etter heldt dei ting fyr Leirang skipreida paa 
Baustad. Der hadde dei fram Anna Larstøl, sidan ho sjølv 
skulde ha sagt at ho hadde drive mykje trolldom den tid ho 
budde paa Leirang. No spurde dei tingfolki um dei kjende 
til dette. Dei sa at dei ikkje kunde svara paa dette so braatt. 
So vart Anna Lerstøl fyrelagt at ho skulde logverja seg. 
Det kunde ho ikkje. Alle svara at det fanst ikkje eit liv som 
vilde sverja med henne. 

Sjølv sa Anna Larstøl at ho aldri hadde havt umgang med 
trollfolk eller kunde med noko djevelskap. Um den kui paa Kleppa 
sa ho at ho hadde teke fiskegall og ein raudstein og noko 
salt og havt inni ein klut; det fidde ho tausaborni paa stølen, 
dei skulda gjeva kui det; anna eller meir hadde ho ikkie 
gjort. 

Retten gjorde det so av at ho skulde setjast fast i kongens 
jarn til ho atter fekk bod. Men futen tykte synd i. henne og 
slepte henne laus, paa den maaten at Gaute Larstøl, mannen 
hennar, sette seg sjølv i borg og lova at ho skulde møta 
fram til fyrste fjordungs-ting eller ei onnor tid naar ho fekk 
bod. Sjølv skulde han lida i staden hennar, um ho fekk ryma; 
det tok han futen 1 handi paa. 





Det merkelegste med denne soga er at saki ikkje kjem 
att. Dei heldt fjordungs-ting fyre jol det same aaret; men der 
var ikkje Anna Larstøl framme. Og seinare hev me ikkje 
funne noko um denne saki paa andre ting heller. 

Det ser elles ut til at Anna Larstøl hev vore kjend som ei 
av dei verste trollkjeringarne. Seks aar seinare spurde dei ei 
onnor kjering um ho kunde noko trolldomskunst; daa svara ho 
at ho hadde set sumt av Anna Larstøl. Ho hadde ein gong 
fyllt ei bytta med vatn, og uppi vatnet hadde ho ei skaal som 
ho førde ikring med handi. Best som det daa var, kvelvde ho 
skaali, og daa sa ho til Birgit, dotter si: , Der för han som 
narra deg so stygt.* Og den same timen visste dei at den 
guten bleiv som hadde havt barn med dotter hennar. Ho hadde 
og lært henne korleis ho skulde fara aat naar ho vilde setja 

vondt millom gifte folk. Daa skulde ho taka haar av ryggen 
og halen paa ein hund og ein katt. Naar dei so lagde dette 
i sengi millom mann og kona, daa skulde det ikkje vara lengje 
fyrr dei livde saman som hund og katt. — Andre trollkjerin- 
gar var det og som hadde lært kunster av Anna Larstøl. 

Ein ting som kann henda hjelpte henne, var det at klagaren 
Per Kro var ein mann som det ikkje var berre godt aa segja 
um. Baade han og sønerne hans var sidan fyr retten og vart 
dømde fyr tjuvri; dei hadde stole smale. 

Anna Larstøl hadde fare vidt um og butt mange stader. 
Me ser her at ho hadde butt paa Leirang paa Nerstrand, og 
paa Røykjanes paa Umbo, og paa Kleppa i Hjelmelands sokni, 
fyrr ho kom til Larstøl. Det kann henda at folk ikkje fann 
det so reint urimelegt um ho og Per Kro gifte born i hop. 

At saki ikkje er aa finna atter, kann hava mange grunnar. 
I futedømet var det den tid tvo skrivarar, og det hende ikkje 
so sjeldan at den eine gjorde tenesta fyr den andre. Daa 
skreiv kvar skrivar alltid saki inn i si eigi tingbok. Kom det 
so burt ei bok, so er det ikkje godt aa finna att sakerne. 
Saki kann og ha kome beint inn til lagmannen, og fyr dei 
aari det her gjeld, er lagmannsboki burte, det veit me. Men 
rekneskapen er til, og der hev me ikkje funne noko um Anna 
Larstøl. Dette skulde helst tyda paa at ho ikkje hev site fast 
eller lide nokor refsing; for det fylgde jamt utlegg med so- 
vore. Ein skulde mest tru at ho døydde fyrr saki kom til 
endes; men noko visst veit me ikkje; for kyrkjebøker hev me 
ikkje fraa den tid, og korkje tingbøkerne eller rekneskapen 
nemner noko um det. 

So kvast som denne saki var teki fraa fyrst av, og So 
namngjeti som Anna Larstøl ser ut til aa ha vore, skulde ein 
ikkje tru at saki elles døydde burt av seg sjølv. Allvisst 
ikkje i dei aar. 

LISBET STAVA 


Jen Henriksson Sinklar var borgar til Stavang, men budde 

paa Stangaland (0: i Koparvik). Han hadde vorte uven med 
eit par folk paa Stava, og stemnde deim til fjordungs-tinget paa 
Storasund 19/6 1637. > PÅ vilde hava Olav Stava, mannen, til- 
tala fyr skjelling, og Lisbet, kona, fyr trolldom. 

Lisbet Stava hadde nokre aar fyrr vore under tiltale fyr 
lauslivna, men vart frikjend. Ho var visst ikkje av dei beste 
folki i si tid. 

Um Lisbet Stava vart det ført mange vitne. 

Guttorm —Tjøsvoll fortalde at Lisbet kom til honom og 


5 
bad um fisk 9 aar fyreaat. Han svara: ,Eg hev inkje fisk.* 
Ho sa: ,Eg skal gjeva deg fisk atter." Daa svara han: 
sEg bryr meg ikkje um dine gaavor.* Dermed gjekk han 


ifraa henne og heim. Kona hans livde endaa den tid: ho kom 
heim fraa stølen nokre dagar etter og fortalde at den raude 
gjelken hans hadde lege daud paa slette marki; det var ein 
hest som var paa dte aaret og verd mange pengar. Det var 
ikkje svolt han dauda av; for det var midt paa sumaren. Gut- 
torm hadde aldri vore i trætta med Lisbet Stava, so han kunde kje 
godt tenkja det var ho som hadde gjort det heller. Eit aar 
etter stod viss-ølet (festarølet) hennar Margret Ysthus, syster 
hans, paa Tjøsvoll Daa kom Lisbet Stava inni gldhuset og 
bad Ingeborg, kona hans, um drikka. Ingeborg svara at ho 
ikkje kunde komast til Blek: for det var fullt av folk, og 
ølet laag i ein kleve som gjesterne daa sat i. Straks etter 
bad ho um drikka ein gong til. Daa svara Ingeborg: ,Eg hev 
ikkje noko drikka aat deg; det er ikkje me som held gjesta- 

bodet.* Dette var sundag. Torsdagen etter vart Ingeborg 
liggjande; ho fekk ein sprengs sjukdom som kom braatt paa 
henne. Daa ho so laag og stridde med dauden, sa ho ein 
gong til Guttorm: ,Eg er reint rædd d'er Lisbet Stava som 
hev sett dette paa meg.* Han spurde kva grunn ho hadde til 
aa tenkja so. Jau ho hadde vore hjaa henne tvo gonger um 
sundagen og bede um drikka, men fekk inkje, og med det 
same hadde ho kjent at ho fekk vondt tvert yver seg. Lisbet 
bad henne ikkje sidan anten um mat eller drikka. Dette var 
det som kona hans hadde sagt fyrr ho døydde, og alt dette 
gjorde Guttorm eiden paa. 

Baade Olav Stava og Lisbet stod og høyrde paa alle provi. 
Daa alle vitni var høyrde, vart dei spurde kva dei hadde aa 
segja til alt dette. Til vitnemaalet hans Guttorm svara Lisbet 
at hesten hans ikkje hadde dauda av uvit. Ho hadde aldri 
vore hjaa Guttorm Tjøsvoll eller kona hans eller noko anna 
menneskje og bede anten um fisk eller um drikka. Daa gje- 
stabodet var, hadde ho ikkje naud paa aa beda um drikka; ho 
var sjølv bedi, likso vel som dei andre gjestabods-folk. 

Maren Mamnes fortalde at Lisbet Stava fyr 8 aar sidan 
hadde sendt dotter si til henne med ein erautambar. Ho aat 
tvo elder tri skeier av grauten; men daa fekk ho so vondt at 
det var som ho hadde fenge elodande eld i livet. No var ho 
ikkje det minste i tvil um at Lisbet hadde fenge noko vondt 
uppi grauten, og det hadde ho gjort med trolldoms-kunst og 
djevels-magt. Ho var stød paa at Lisbet var trollkjering. 
Sjølv vart ho liggjande 7 eller 8 vikor etter ho hadde smaka 
den grauten. Det gjorde ho eiden paa. 

— Til dette svara Lisbet Stava at Maren Mannes hadde 
tvo gonger sendt noko spekk til henne. Det vart ho so fegi 
fyr at ho visste ikkje kor vel ho vilde gjera henne. So var 
det ein gong ho koka noko graut og sende dotter si til henne 
med el bytta: Det var langt ifraa at ho tenkte noko vondt 
med det. Elles hadde Kristi Mannes og ete av grauten og 
fekk inkje vondt. 

Aslak Liknes fortalde at det ein gong hadde kom 
noko vondt paa feet hans. Daa bad han Lisbet Stava kos 
og hjelpa, so sant ho visste nokor raad. Ho hjelpte 7 
men han visste ikkje kva ho bruka. Paa seinsten miste I 


den eine kui; men han kunde ikkje leggja skuldi fullt paa om då OG pr 
ar Å V v 





























På 























42 


— Til dette sa Lisbet at ho hadde bruka ei bøn til feet 
hans Aslak. Den bøni hadde ho lært or salmeboki, og ho 
var SO: 

,0 evige Gud, som er alle menneskens skaber og bevarer, 
du som hjelpte og fødde mennesken og kvæg og forsørger 
smaa fuglar! Jesus, lat ingen snare falde paa jorden uden det 
er din vilje og venskap, du som haver omsorg for vores kjør 
og kalver, faar og gjeter, svin og gjæser. Gud bevare vaare 
kyr og kalver fra Djevelens trolldom og alle onde øyne. Je- 
sus, lat dem vel trives og gangis for vaar herres Jesu Kristi 
navns skyld som blev fødd i en stald i Betlehem, og blev lagt 
i en krubbe paa høy og halm og havde der unge lam, at be- 
tegne og tilkjendegive os fattige folk dit eige offer. Hannem 
ske lov til evig tid! Amen.* 

Rasmus — Fertingstad : Fyr 10—12 aar sidan kom 
Helge, gjætledrengen hans, heim og fortalde at Lisbet Stava 
hadde vore i marki og bede honom sjaa vel etter lambi til 
husbonden, so dei ikkje kom i engi eller paa bøen deira. 
Gjorde dei ikkje det, so skulde dei faa sjaa kor det gjekk. 
Ei tid etter fekk lambi smalasjuken, og dauda paa ein maate 
som det var ynk aa sjaa; dei aat mold og jord, og var reint 
som dei var forgjorde. Presten, avlidne hr. Anders, bann- 
støytte alt det han kunde, um desse lambi; men daa han det 
hadde gjort, fekk han mein paa det eine auga. Rasmus torde 
ikkje leggja skuld paa nokon fyr dette; men det han hadde 
sagt, det gjorde han eiden paa. 

— Til dette sa Lisbet at ho aldri hadde tala til gjætle- 
drengen um dei lambi. Heller ikkje visste ho nokon ting 
anten um bannstøytingi eller um at presten fekk mein paa auga. 

Andres Langaaker hadde ein gong kome gangande til Stava. 
Daa høvde han Tore, son hennar Lisbet, og bad um aa faa 
laana øyk yver elvi; men det fekk han ikkje. Dagen etter 
fanst han og Tore paa Fertingstad. Daa gav han Tore nokre 
vond-ord. Tore sprang paa døri, og med det same han for, 
gav han dei ordi fraa seg: ,»Du skal visst faa lida fyr dette*. 
Dagen etter kom Tore til Langaaker; ingen visste kva han 
hadde der aa gjera; men næste kvelden vart kona hans Andres 





Hr. Anders: Anders Aslaksson var prest paa Skutenes 1611 (og visst 
mange aar fyrr) til ikr, 1630. 

braatt sjuk. Og sjuk hadde ho vore sidan. Det var uvisst 
um ho nokor tid fekk att helsa si. Elles hadde han og Lisbet 
Stava aldri havt nokor trætta med kvarandre. 

— Lasbet Stava sa at ho visste ingen ting um at Andres 
Langaaker hadde bede son hennar um føre yver elvi. 

Arne Hemnes hadde kravt Olav Stava kyrkjetiend ein gong 
med Fertingstad-kyrkja. Det kom til aa falla nokre ord 
millom deim. Daa han so kom heim, fekk han vondt og vart 
liggjande 14 dagar. Det var meinslegt nok, for det var midt 
I hardaste onnetidi. Den sjukdomen gav han Lisbet skuld fyr; 
ho hadde med sin trolldom og djevelsmagt sett det paa han. 
Det gjorde han eiden paa baade høgt og dyrt. 

— Lisbet Stava sa til dette at ho visste godt Arne Hem- 
nes gjekk ærend fyr hr. Hans, so ho kunde ikkje verta gali 
paa honom. Sjukdomen hans kunde ho ingen ting fyr. 

Njell Dale hadde ein gong vorte harm paa Olav Stava og 
gjeve fraa seg nokre vond-ord. Dagen etter kom Lisbet til 
Dale med ei høybyrd som ho vilde gjeva han, endaa han 
aldri hadde bede um noko høy. Han vilde korkje hava eller 
sjaa det høyet, og bad drengen setja eld paa det. Daa kom 
Marit Tjøstheim til Dale, og ho bad um aa faa høyet. Ho tok 
det med seg heim og gav ei ku og tvo kalvar av det. Dei 
laag daude fyr henne snart etter. 

— Til dette svara Olav Stava: Han gjekk ein gong til 
Skitnadal, og daa kom han framum Dale. Der stod kona hans 
Njell i løda, og ho spurde honom: ,Hev de god tid paa för 
hjaa dykk?* Olav svara: ,Ja, Gud gjeve eg ikkje traut korn 
meir en för. Daa sa kona: ,Gjev eg naadde løda dykkar, so 
eg kunde faa meg ein kalva-vondul.* ,Ja ikkje skulde han 
vera deg for god,* sa Olav. Skirtorsdag gjekk Lisbet til Fal- 
nes-kyrkja, og tok so ei høybyrd med seg til Dale. Den lagde 
ho fraa seg 1 løda; for det var berre nokre smaaborn heime. 

Marit Tjøstheim kom ikkje paa tinget, men Rasmus Austr- 
em vitna kva ho hadde aa segja. Ho vedgjekk at ho fekk 
høyet og miste feet soleis som sagt var; men endaa kunde ho 
ikkje leggja skuldi paa Lisbet Stava; ho hadde mist fe baade 
fyrr og sidan. 


Hr. Hans: . Hans Jakobsson Bonde (eller Hans Bondeson som han 
sumtid skreiv) var sokneprest paa Skutenes 1631, døydde 1674. 

— Lisbet Stava sa at ho visste ingen ting um vanlukka 
hennar Marit Tjøstheim. 

Josep Gunnarsson hadde vore i baatstødi deira Stava 3 vikor 
fyre paaske. Daa kom Olav Stava roande til lands med noko 
fisk. Josep kravde honom fyr noko han hadde til godar, og 
fan fekk fisk fyr det. Same gongen var Jon Henriksson der 
og kravde Olav fyr noko han skulde hava. Daa sa Olav: 
,Naar du fær det eine lyt du og faa det andre.* NSo vart det 
ei fæl skjelling. Lisbet skjelte paa Jon og kalla han mordar; 
Jon og Olav skjelte paa kvarandre og kalla kvarandre travar; 
men han kunde ikkje segja kven det var som fyrst tok til 
aa skjella. 

Tore Grønningi tente hjaa Josep. Tore var ikkje paa tin- 
get; men Josep vitna at han kunde segja det same som han 
sjølv hadde sagt. 

— Olav Stava sa det var sant som Josep Gunnarsson og 
drengen hans fortalde; men det var Jon Henriksson som fyrst 
tok paa aa skjella. Olav svara'n og sa at han laug paa honom 
som ein trave. Daa sa Lisbet, kona hans: ,yJon, De er rett 
ein speleg mann. Ikkje fær me kyrkjefred og ikkje strand- 
fred fyr deg.* Svara so Jon: ,Tegjer du ikkje still, din 
troll-djevel der du sit, so skal det snart fara ein livande djevel 
i livet ditt.* Daa svara Lisbet: ,Daa er du ein mann-tynar 
fyr Gud, naar du vil ljuga livet av meg fyrr Gud vil taka det.* 

Olav Syversson: 'Tvo dagar fyre paaske dette same aaret 
høyrde han paa kyrkjegarden paa Aakra at Henrik snikkar spurde 
Aslak Liknes kva han hadde aa klaga yver Lisbet Stava. Daa 
svara han: , Ymist hev eg høyrt, og ymist hev eg røynt.* 

Olav Kristensson hadde og høyrt paa at Aslak Liknes sa 
dette paa kyrkjegarden. 

Til desse tvo vitnemaali visste Qlav og Lisbet inkje 
aa SVAra. 

Jon Henriksson  Sinklar var klagar, men kom og fram og 
vitna. Han fortalde at Lisbet hadde kome til kona hans tri 
vikor fyre jol 1635 med ei halvkanna mjølk og ei mork smør, 
og det vilde ho hava pengar fyr. Jon skulde den tid hava 4 
skill. hjaa henne fyr ein kamb, og so vart det kvitta. Etterpaa 
bad Lisbet kona hans etter mjød; men kona hans hadde ikkje 
tid til aa ansa henne. So gjekk Lisbet ifraa deim og inn til 
ei fatig kjering som budde der attmed. Der klaga ho seg at 

ho hadde bede kjøpmannskjeringi um mjød, men inkje fenge. 
I det same kom tvo drengjer som tente hjaa Guttorm Tjøsvoll, 
med mjød som dei hadde henta hjaa kona hans. Daa let dei 
henne faa smaka. — Andre nyaarsdagen, 1636, kom Lisbet til 
deim og vilde faa 5 alner lereft paa borg. Det vilde han ikkje 
lata henne faa, av di det var annandag ny-aar. So spurde ho 
kona hans um ho ikkje kunde faa 2 alner; ho skulde faa att 
korn fyr det. Daa fekk ho dei 5 alnerne som ho fyrst bad 
um. Ei tid etter kom Lisbet Stava til kona hans med eit 
spann korn; det skulde vera fyr lereftet. Um eit bil sa ho: 
Mannen din er reint underleg; han gjev ikkje meir en 8 skill. 
spannet fyr korn, og eg lyt sjølv gjeva 10 skill. So vilde ho 
hava erter og sild fyr det same spannet, som ho og fekk. 
Tridje dagen etter fekk Jon vondt i munnen og halsen, og gjekk 
med det vonde ei 14 dags tid. Daa kom dotter hennar Lisbet 
og bad kona hans um aa faa laana ein hane. Det fekk ho og. 
Sidan vart Jon sengjeliggjande atter og laag 7 vikor, so hardt 
nedlagd at han kunde korkje eta eller drikka. So var det 
ein dag, nett daa han stod upp att av sjukesengi, at Olav Stava 
sjølv kom til honom og vilde borga ei tunna jærbukorn og ei 
halvtunna sild. Jon svara at han ikkje vilde borga det til 
honom eller kona hans; han hadde ikkje bata av handelen med 
deim, så han, som dei baade kunde sjaa og høyra paa honom. 
Daa gjekk Olav paa døri, og sa ikkje farvel; men daa han var 
komen utfyre døri, gjorde han baade kremta og frynta. Den 
same natti fekk Jon ein spreng atter, so han var mest inni 
dauden. Fi tid etter kom Jon til Stava og kravde gjeldi. 
Daa sa Olav at han laut bia so lengje; han kom til aa taka 
baade livet og skuldi. Han kalla Jon ein trave og ein mordar. 
So ei tid etter styrde Jon drengen sin til Stava etter hanen. 
Daa sa Lisbet: ,Ja so? skal eg ikkje hava ”an lenger?* 
Nei, du hev havt ”an altfor lengje,* sa drengen. Daa han so 
kom heim med hanen, daa saag dei at det var skore 3 fjører 
av høgre vengjen og 9 fjører av halen, og under baae vengjerne 
ned-etter sidorne hadde dei plukka fjøri av. Dette hadde Gut- 
torm Tjøsvoll og Olav Aakra set; men dei kunde ikkje segja 
kven som hadde gjort det. Med dyraste eid vilde Jon skulda 
Lisbet fyr alt det vonde han hadde lide. Ved trolldoms-kunst 
og djevels-magt hadde ho sett det paa honom, ho og ingen 
annan; det sa han baade høgt og skile. 

— Til dette sa Lisbet Stava, at ikkje hadde ho bede kona 
hans Jon um noko mjød, og ikkje hadde ho fenge noko. Um 
den hanen vilde ho segja, at aldri hadde ho bede um nokon 
hane. Det var kona hans Jon som hadde klaga seg og sagt 
at hanarne hennar hogde kvarandre i hel. So var det ein dag 
dotter deira skulde framum deim med same ho gjekk eit anna 
ærend, og daa sende ho med henne ein hane; han kom til 
Stava eit bil etter jol, og var der til litt fyre paaske. Daa 
kom drengen hans Jon og tok hanen, so ingen av deim visste 
av det. Fjører som var avklipte eller av-plukka, visste ikkje 
ho noko um. 

Retten spurde tingfolki kva dei vilde segja um Lisbet Stava. 
Dei svara at ho alltid hadde havt eit vondt ord paa seg fyr 
signing og lestr, og at ho var ei ymtekvinna. 

Saki vart uppsett til raadleggjing. Dei skulde halda fram 
med saki paa den tidi og staden som dei styrande vilde setja. 
Same dagen vart Lisbet Stava sett fast. 

Aattedags-dagen etter sette dei rett paa Dale og førde fram 
Lisbet Stava. Lagrettesmennerne var Rennesøy-folk, fraa Aske 
og Hauske skipreida. Det var Gunnbjørn Vaula, Mikkel Meling, 
Olav Ask, Kjell Finnshus, Svein Heigraberg, Jakob Voll, Lars 
Hogvaldstad, Svein Asmarvik, Olav Berge, Jon Austbø, Hans 
Austbø og Njell Rossnes. 

Lisbet Stava stod fyr retten og sa at ho aldri hadde lært 
trolldoms-kunster, heller ikkje hadde ho bruka eller dregest 
med sovore. Det var ovundsfolki hennar som hadde sagt det 
paa henne paa Storesund. Dei hadde gjort ein dyr eid og sett 
sjæli si i pant, og daa vart det vel ikkje onnor raad en at ho 
laut missa livet i denne verdi. Ho vilde gjeva saki si til Gud 
og hadde inkje imot aa døy, berre styremagterne vilde lata 
henne faa ein mild -daude. 

Etter dette vedgjekk ho at ho knnde lesa fyr fe naar det 
gjekk og turkast upp og vantreivst. Sameleis kunde ho lesa 
fyr ovund og vreide og illskap o. m. Alt dette hadde ho lært 
av andre gamle folk. Ho visste ikkje at det fylgde noko troll- 
dom eller djevelskap med det; det var berre dei nakne ordi. 
Ja so kunde ho lesa den bøni fyr anmarken som ho fyrr hadde 
lese upp. Desse lesingarne hadde ho aldri lært fraa seg; man- 
nen visste ikkje at ho kunde deim, dess meir, endaa mindre 
hadde ho lært borni deim. 

Ho visste at Aagot Tjøstheim kunde lesa fyr folk og 
hjelpa deim naar det var eitkvart som vanta. Ragnhild Nes 
kunde lesa fyr smott (som dei og kallar kreft). Vendel Lane- 
aaker kunde lesa i salt eller anna fyr deim som hadde vondt i augo. 

Meir vilde ho ikkje ut med, det hjelpte korkje gode eller 
vonde ord. Ho vilde ikkje ljuga paa nokon. 

Skuldingarne mot henne var no insette i tingboki, og same- 
leis svari hennar; men dei kunde ikkje berga livet hennar etter 
so mange vitnemaal, og helst sidan tri av vitni (Maren Mannes 
og Arne Hemnes og Jon Henriksson Sinklar) hadde svore med 
dyraste velferds-eid at det var hennar trolldoms-kunst og dje- 
vels-magt som hadde gjort deim sjuke. 

Skrivaren Rasmus Andersson hadde samraadt seg med lag- 
mannen og fenge det svaret at han visste ingi raad til aa berga 
livet hennar. 

So fall domen. 

Lisbet Stava hadde forbrote fe og fred, land og lausøyr: 
og tilmed livet. Det skulde ho missa paa den maaten og med 
den refsingi som styremagterne vilde setja. 

Korleis det sidan gjekk i lagmanns-tinget, fær me ikkje vita, 
for boki er burte. Endalykti paa saki fær me sjaa i ein rekne- 
skap som fortel berre dette: ,Lisbet Stava vart halshogd og 
let ingen ting etter seg.* 

NJELL DRAGESON 


H» var visst komen fraa Røldal fraa fyrste tid; men han 
ÅÅ hadde butt mange aar paa ein gard i Saud(ar) skipreida 
(i Hylsfjorden?). 1627 vart han dømd paa Saudar-tinget til aa 
bøta 10 dalar til kongen, av di han hadde krasa den eine 
armen hans Qlav Grov i Røldal. 

I 1640 budde han paa Sørstad i Suldal, hadde bytt seg til 
gards fyr ikkje mange aar sidan. Han var ein velstands-mann 
og aatte gods i ymse gardar. 

Det aaret klaga suldalspresten Rasmus Mikkelsson paa honom 
at han var trollmann. Han hadde vorte usamd med presten og 
lova at han skulde faa lika fyr aatferdi si. Prestkona skulde 
hava barn, og det gjekk so hardt til at ho var mest inne 1 
dauden. Barnet var daudfødt, og sidan hadde ho fenge minst 
eitt daudfødt barn til. Dette skulda presten Njell Drageson 
fyr. Han var stemnt til lagmanns-tinget 16/5 1640. 

Der kom Aasmund Nordmork fram og vitna at Njell Dra- 
geson hadde vore hjaa deim fyr 4 elder 5 aar sidan, og daa 
kom dei til aa tala um ein hatt som presten hadde fenge fraa 
honom, men ikkje gjeve noko fyre. Det skulde verta presten 
ein dyr hatt, sa Njell; det høyrde kona hans og. 

Lars Njærheim fortalde um Njell Drageson at han hadde 
vore paa Nordmork ein gong, og daa kom dei til aa tala um 
prestkona, at ho hadde fare so illa daa ho laag paa 
sengi. ,Det för vel det; Fanden kreistar mor si,* hadde 





Rasmus Mikkelsson var sokneprest i Suldal 1616—1650, Med 2dre 
kona si, Elen Jonasdotter, skal han ha havt 9 born. 

Njell sagt. Men hadde presten havt vit til aa gjeva honom 
noko, so skulde ho sloppe lettare, sa han; for han hadde ein 
løysnings-linde. Dette hadde kona hans Anémand Nordmork sagt til 
presten og medhjelparane i kyrkja. Han hadde sjølv høyrt paa det. 

Haakon skreddar var fødd i Gottenborg, men han hadde 
butt i Suldal daa eit tjug aar. Fyr 6 aar sidan hadde Njell 
Drageson vore heime hjaa honom, og daa kom dei til aa røda 
um den hatten som presten berre hadde : gjeve ein ringe ting 
fyr; men kona skulde faa lida fyr det naar ho kom i barnseng, 
hadde han sagt. Skreddaren hadde kome i trætta med Njell 
um ein skogteig, og sidan han kom uppi den trætta, hadde 
det gjenge gale fyr han paa alle vis. Han høyrde paa 
Njell og Aasmund Nordmork daa dei var i hop. Daa sa Aas- 
mund til Njell: ,Du veit du hev fenge ord for ei trolldoms 
sak som du ikkje hev fenge fraa deg enno; du kann taka vitne 
paa det eg segjer, um du vil.* Til dette tagde Njell. ,Ja 
daa skyt eg til vitnes,* sa Aasmund; ,Haakon skreddar og 
Kjetell Jordebrekk som sit her, skal vera mine vitne.* Fyr 
eit aar sidan hadde doed. vore paa Braatveit, og daa 
høyrde han at Tormod Braatveit sa til Njell: ,Du vert visst 
spurd um den boki du hev. ,Ho er longe brend, ho,* svara 
Njell. 

Margit Askellsdotter vitna at mannen hennar hadde kome 
uppi ei trætta med Njell Drageson. So var det ein gong fyr 
ikring 6 aar sidan at ho sat i utdøri i Hylen (det var der dei 
budde), og fekk sjaa at Njell kom e gangande. Med same ho 
saag honom, fekk ho vondt. Ho laut til sengs og för illa sidan. 
Ikring elt aar etter kom Njell til deim atter. Daa sa han til 
henne: Du skulde ikkje site i døri den gongen. Det var 
ikkje etla deg, det vonde som du fekk; det var mannen din 
som skulde havt det. Det var synd um deg; ein annan gong 
skal det ganga betre.* Og det hadde såerire betre, naar ho 
sidan fekk barn. Men Njell hadde sagt til henne at det skulde 
ganga illa med alle folk som vilde trættast med honom; for 
han var ein speleg kai. 

Aasmund Nordmork kom fram og vitna ein gong til. Han 
laag og hadde vondt fyr 192 aar sidali Daa bad han Njell 
Drageson gjeva honom raad fyr rygeverk. Han skulde faa 
el tunna tjøra og ein sele, dertil ein dalar og ei lang- 
skjeft øks fyr umaken. Njell tok ei klypa med salt og lagde 











4 — Mauland: Trolldom. 

paa ein borddisk; so sat han og hakka i det med ein kniv. 
Daa han hadde fenge det smaatt, tok han noko av det og gav 
honom og sa han skulde halda det i munnen til det braana; 
daa skulde han strjuka seg yver ryggen med det. Han gjorde 
so, men vart ikkje god av det. — Njell Drageson vedgjekk at 
han hadde gjenge til Aasmund, og at han ikkje kunde hjelpa 
honom. Kva han gav honom, vilde han ikkje ut med. Tjøre- 
tunna og selen fekk han; men øksi og dalaren hadde han ikkje 
fenge endaa. 

Haakon skreddar fortalde um Leiv Straapa at han skulde 
gjeva Njell Drageson ein kjel, for han skulde gjera versyster 
hans god fyr ein andvekst (eit oksl) som ho hadde paa krop- 
pen, og som ho døydde av sidan. Dette skal finnast i tingboki. 
— Njell sjølv vedgjekk at dette kvinnfolket hadde vore hjaa 
honom 8 dagar; men han kunde ikkje gjera henne betre. 
Fyrst sa han at han bruka ingen ting paa henne, men sidan 
kom han i hug at han hadde bruka orma-ister og bjørna-ister. 

Tore Sørstad hadde kome i trætta med Njell Drageson fyr 
eit aar sidan fyr skuld jordabyte; han hadde ingen hug paa 
aa faa honom til granne, sidan han hadde slikt eit trolldoms- 
ord paa seg. Natti etter dei hadde trættast, fekk han so vondt 
at han gjekk reint fraa vitet. Han för ut i marki 1 berre 
skjurta, og visste ikkje kvar han gjekk. Daa visste kona hans 
ikkje onnor raad en aa ganga til Njell midt paa natti. ,Man- 
nen min hev fenge,so vondt sidan de kom i hop og trættast, 
og no veit eg ikkje onnor raad en at du lyt av stad og leita 
han upp atter*, sa ho. Daa svara Njell:  ,Gakk pokker i 
vald, di sladre-taska, eller so slær eg deg so du skal liggja 
paa marki.* Daa gjekk ho sjølv og leita etter mannen; men 
ho fann han ikkje. Drengen deira fann honom. Etter den tid 
hadde mannen aldri havt helse-dag; men fyrr var han sterk 
som ein annan mann. — - Elles kom det skrymt paa garden 
med same Njell kom dit. Tri vendor hadde det vore 1 ferde 
med eit av borni deira som var 8 aar. Det barnet hadde endaa 
ikkje helsa. Joletider fekk barnet sjaa tvo svarte spøkjelse, som 
kom ut or forstova hans Njell; dei saag ut som hundar eller 
kattar, og för og søkte etter barnet. Det sette i aa skrika 
med ein gong, og daa kom foreldri ut og berga det. Kona 
hans Njell hadde sagt til kona hans Tore at ho laut koma i 
hug aa halda seg paa den minste enden. Dei hadde ikkje 

havt heppa med nokon ting, so lengje Njell hadde butt paa 
garden. Vantrivnad og møda hadde det vore med alt. 

Ewwmd Haugen hadde ein gong vore i gjestabod hjaa Njell 
Drageson. Daa var det mange som vart fulle, og dei hadde 
ei bok millom seg. Kivind spurde Njell um han ikkje vilde 
lesa eit stykke. Daa svara han: ,Um eg vilde lesa so kunde 
ikkje du skyna det. Det er ei underleg bok; ein kann maal- 
binda ein mann naar ein les i ho.* 

Amund Lunde og Jakob skreddar hadde tala med Olav 
Selland og kunde segja kva han hadde fortalt. Njell Drageson 
kom ein gong til Selland og sa til Olav : ,Vilde du gjeva meg 
eitkvart, so skulde du rett hava heppa paa den jordi mi som 
du brukar.* (Dette sa Njell Drageson at han hadde sagt berre 
fyr moro.) Olav Selland hadde fortalt at Njell sa det til ho- 
nom: ,Kjetel Jordebrekk er og leiglending under meg: han 
gjev meg noko, og so hev han noko. Men Ingeborg Haugen 
i Røldal ho hev ingen ting, so gjev ho meg ingen ting, og fær 
ingen ting. No hev du Olav 2? eller 3 bukkar; vilde du 
gjeva meg ein av deim, so skulde du faa heppa; elles fær 
du vanheppa.* Sidan miste han bukkarne sine. Dette gjorde 
dei eiden paa. 

Njell Drageson sa at alle desse provi var ovunds-prov; dei 
sa ikkje det som sant var. Og denne ovund kom seg ikkje av 
anna en trætta um aaker og eng, sa han. 

Saki vart utskoti til krossmesse-lagtinget. Til den tid 
skulde futen senda inn alt det som fanst i tingbøkerne um dei 
frie kunsterne hans Njell. Og so skulde Olav Selland og Leiv 
Straapa greida ut paa heimetinget um det som her var vitna 
um deim. 

Krossmesse-dagen (14. september) heldt dei lagmanns-ting 
paa raadstova i Stavang. Presten Rasmus Mikkelsson i Sul- 
dal hadde ikkje møtt fram; han hadde fenge ein annan i sta- 
den. Njell Drageson var heller ikkje komen; han sende Drage 
Njellsson, sonen, 1 sin stad. 

Kva dei daa fekk høyra or tingboki fraa Suldal, kann me 
ikkje segja; tingbøkerne fyr dei aari er burte. Men til lag- 
manns-tinget sende Njell det bodet at vitnemaali mot honom 
ikkje var ,rukkelause*; dei var komne av ovund og hat. 
Lagmannen og retten fann det daa klaart at han hadde truga 
prestkona i Suldal paa livet; han hadde beint fram lova henne 

at det skulde ganga betre um ho vilde gjeva honom eitkvart. 
Presten kunde fortelja at ho gong paa gong hadde fenge daud- 
fødde born. 

Elles visste lagmannen mange ting som tala imot Njell, 
umframt det som hadde kome fram i vitnemaali. Til tvo ting 
hadde han ikkje vaaga seg fram og svara til si eigi sak, men 
heldt seg i skugg og skjol og bar paa den maaten saki med 
seg, som det stod i logi. 

So fall domen. 

Njell Drageson skulde fyr dei løynlege kunsterne sine og 
fyr onnor skjemdar-aatferd hava forbrote fe og fred. Sjølv 
skulde han ryma kongens land og rike og baae fyrstedømi. 
Fyrr 8 dagar var lidne etter domen hadde vorte lesen paa 
Qørstad so einkvar av husfolki hans høyrde paa det, skulde 
han vera ute or fylket. 

Aasmund Nordmork som sjølv visste at Njell Drageson var 
trollmann, og endaa hadde søkt hjelp hjaa honom, skulde lida 
fyr det etter loglegt søksmaal. 

— Den 24de november det same aaret var det ting fyr Sul- 
dals skipreida paa Sand. Daa hadde futen stemnt Kristi O- 
lavsdotter, kona hans Njell Drageson, og vilde høyra kva odels- 
og pantegods ho aatte daa dei vart gifte. Det var Haugen i 
Røldal det, !/2 laup smør, sa ho. So sa futen baade henne og 
dei som kunde hava eitkvart aa krevja i buet, til at dei fekk 
møta paa Sørstad den 12te april til vaars, daa skulde det 
vera skufte. 

Daa dagen kom var skrivaren paa Sørstad, og futen møtte 
upp og skulde ,annamma 0g taka* det som fall paa mannen. 
Naar dei so hadde drege ifraa all skuld og rest paa skattar, 
vart det paa hans part av pantegodset og lausøyra 23 rd. 1l/22 
ort og 10 skill.; attaat dette var det odelsgods 2 pund smør 
i Sørstad. Den gongen fall det ein klatt paa kongen. Elles 
var det jamnast fatigfolk som vart dømde fyr trolldom; men 
: Sørstad-buet fekk dei i alt 73 rd /22 ort. 10 skill. — 

6 aar etter kom denne saki inn fyr herredag i Oslo. Njell 
Drageson hadde stemnt inn lagmannen Andres Matsson fyr domen, 
og han klaga paa at presten hadde stemnt saki fyr lag- 
mannen og ikkje til hans eige verneting. Herredagsdomen gjekk 
ut paa at lagmannsdomen skulde gjelda, sidan det ikkje var 
klaga paa den same innan 5 aar var lidne. 

Kvar det sidan vart av mannen, kann ikkje eg segja. 

















BERIT BJELLAND 


pe var i 1640. 6 vikor fyre jol var det ting fyr Leirang 
skipreida paa Baustad. Daa hadde Nerstrands-presten Nils 
Matsson stemnt inn Berit Bjelland og klaga yver henne fyr 
aatferdi hennar i prestagarden. Ho hadde kome inn i huset og 
teke paa prestkona, og sa: y,yKor kunde det hava seg at 
min son skulde skrivast og uttakast meir en dei andre?* Daa 
svara prestkona: ,Kvi kjem du yver meg med slikt? Ikkje 
er eg junker og ikkje kaptein, so eg kunde ikkje avgjera kven 
som skulde skrivast og kven som skulde sleppa.* Daa spurde 
ho um ikkje Lars Leirang og Tormod Kalseim hadde vore 
hjaa deim etter pen og blekk daa dei skulde skriva upp son 
hennar 1 staden fyr ein annan. 

Dess umframt vilde presten taka paa seg aa prova at Berit 
Bjelland var trollkjering. 

Berit Kristensdotter var bondekona paa Bjelland, gift med 
Andres Olavsson Bjelland. Ho var komi fraa Vormestrand og 
var av gode folk. 1624 selde ho gods 1312 mork smør i 
Vormestrand til systkini sine: Kristen Kristensson og Olav, 
Gunhild Kristensdotter og Maren. 

Futen Kristen Andersson spurde no tingfolket um ikkje 
alt folk kjende vel til at Berit var namngjeti fyr trolldom. 

Ting-aalmugen svara at i det seinste hadde dei høyrt mykje 
um dette; men Gud maatte vita kva som sant var. 











Nils Matsson (Wegner?) var prest paa Nerstrand ikr. 1633 —1650. Prest- 
kona Maren Johansdotter var enkja etter raadmannen Sven Hansson daa 
han fekk henne. 

Kari Espeland kom fram og svara paa spursmaal som dei 
lagde fyre henne. Ho kjende Berit, sa ho, og visste at ho 
hadde ei skeis tunga. Naar ho berre tenkte paa nokon som 
ho hadde agg til, so gjekk det gale med den same paa ei 
eller onnor vis. Um seg sjølv vedgjekk ho at ho var synsk. 
Siste vaaren, eit bil fyrr snøen gjekk av, hadde ho kome fram- 
um Leirang ein dag; det bar so til at ho hadde ærend den 
vegen. Daa var anmarken hans Lars Leirang sjuk, og Lars 
spurde henne um ho visste nokor raad fyr slik ei sykja. Daa 
fekk ho sjaa tri kjeringar som hadde si gonga 1 fjoset og 
mjolka kyrne hans Lars. Dette sa ho til mannen, og namngav 
kjeringarne, og baud seg til at ho skulde møta naar og kvar 
dei vilde, og gjera eiden paa det ho hadde sagt. 

Johans Tveit kom fram og vitna at han fyr ei god tid sidan 
hadde kome 1 trætta med Berit Bjelland, og daa hadde det 
falle nokre harde ord deim imillom. Han laag nett paa lang- 
ferd den tid, skulde paa Austlandet med nokre øykjer; men so 
vart han med ein gong liggjande, og med han var sjuk miste 
han tvo av øykjerne sine. Um det var Berit Bjelland som 
volde denne vanlukka, det kunde han korkje vita eller segja. 

Meir vart det ikkje gjort med den saki paa det tinget; 
men ein maanad etter jol var det rett paa Baustad att. Daa 
hadde presten stemnt Berit ein gong til fyr det som ho hadde 
sagt til kona hans, og so var ho stemnd til aa høyra paa 
vitnemaal. 

Lars Leirang og Ingeborg, kona hans, vitna at Berit Bjel- 
land hadde vore paa Leirang ein gong vaaren som var, og daa 
hadde ho sagt at Maren, prestkona, hadde funne pen og blekk 
til Lars Leirang og Tormod Kalseim, so dei kunde faa skriva 
son hennar i utnemndi. Ingeborg hadde og høyrt henne segja 
at prestkona bad fyr dei andre drengjerne, men ikkje fyr son 
hennar. ,Kor kann du no tenkja so vondt?* hadde Ingeborg 
sagt. p»Jau eg veit det*, sa Berit; ,for eg vilde ikkje gjeva 
henne nokon stut, som dei andre gjorde*. 

Tøres Bjelland vitna at han nokre aar fyreaat hadde vore 
i* trætta med Berit. Daa var det ein dag han dreiv feet sitt 
til markarne, og daa fekk han høyra kor Berit banna honom. 
,Du miste tvo kyr i fjor; i aar skal du missa tri*, sa ho. Og 
soleis gjekk det. Um det var Berit som gjorde det, kunde 
han ikkje godt segja. — Sidan var Tøres Bjelland framme 

mange vendor og klaga paa Berit, og alltid tok han upp atter 
det same som han her hadde sagt. Paa Sunnanaa i Vikadal, 
daa tinget var halde *» 1641, tok han det upp att so lag- 
mannen høyrde paa det. Daa sa Berit at dei ikkje maatte 
rekna paa kva Tøres sa; for han var ovundsmannen hennar, og 
det kom seg ikkje av det grandet anna en at dei hadde vore 1 
trætta um feet; det hadde jamt og samt kome inn paa den 
andre si mark. 

Kirsti Bjelland, kona hans Tøres, vitna at ho fyr 8 eller 9 
aar sidan hadde fylgt far sin, han Søren Fik, til sjøs ein dag. 
Daa raaka ho 1 Berit. Dei rødde saman eit bil, og daa sa 
Berit : ,Vondt skal du lida so lengje du er i grannelag med 
meg.* Sidan den tid hadde ho korkje havt heppa eller helsa; 
men um det var Berit som hadde gjort det so, det torde ho 
ikkje segja. 

Tøres Bjelland kom fram atter og hermde etter ei fare- 
kvinna som heitte Berit (,Deggo*); det var Berit Bjelland 
som hadde sett det vonde paa henne. Det hadde baade Kirsti, 
kona hans, og Hein Musland høyrt paa. 

Hein Musland hadde elles meir aa segja. Fyr um lag 10 
aar sidan hadde han vore nede 1 Tednalands-vaagen ein gong, 
hjaa Kristoffer Mikkelsson. Dei vart sitjande ei rid og drakk 
noko, og daa kom Hans Vevar inn farande. Han hadde mangt 
aa røda um, og m. åa. sa han at Berit Bjelland var ei troll- 
kjering. Elles var det fleire av det slaget paa Nerstrand, sa 
han. Vilde no Vaarherre spara honom so han kom att fraa 
Bergen med helsa, daa skulde dei rett ikkje alle læ aat honom. 

Søren FHik hadde ein gong laant Berit Bjelland ein halv 
dalar, og den kravde han att nokre gonger fyrr han fekk han. 
Ein gong fall det nokre uvenlege ord millom deim, og eit bil 
etter miste han 3 øykjer og 3 kyr. Men han visste ikkje um 
ho var skuld i det; ho hadde ikkje lova noko vondt so han 
høyrde det. 

Johans Tveit hadde fyr 15—16 aar sidan vore i eit brud- 
laup paa Vik. Der var Berit Bjelland og. Daa kom dei tvo 





i hop og trættast. ,Du skal faa skam,* sa ho. Straks etter 
vart han sjuk og laag til sengs 3 vikor, eller kanskje det var 
ein maanad. Han kunde ikkje lata vatnet. Og i den same 
tidi miste han 3 øykjer. Sidan ho hadde lova han vondt, visste 
han ikkje anna aa segja en at det var ho som var skuld i 

vanlukka. So hadde Berit fyr nokre aar sidan sagt til honom 
paa Hustoft: ,Du skal faa skam fyr det at du trætter med 
meg.* Ikkje lengje etter miste han tri kyr. — Til dette sa 
Berit, at ho hadde ikkje meint anna med ordi sine en at 
mannen hennar skulde bruka log og rett, og daa skulde han 
faa lika fyr det han hadde gjort. 

Osmund Seldal vitna at det hadde falle nokre harde ord 
millom honom og Berit Bjelland fyr 5—6 aar sidan; det kom 
seg av at ho hadde rive ned noko av bøs-garden hans. Daa 
sa Berit : , Vil du trættast med oss, daa skal du aldri ha havt 
verre folk aa med-dragast.* Sidan hadde han havt motgang 
og lide vondt baade paa husi og paa helsa. — Eit bil 
etter lagde han attaat at Ingerid Rødn hadde vore hjaa honom 
og skulde gjera aat fyr det vonde han hadde. Daa sa Ingerid 
at det var Berit Bjelland som hadde sett det vonde paa honom. 

Syver Smørdal kunde fortelja at Berit Bjelland og son hen- 
nar hadde kome til Smørdal ein gong fyr ikring 192 aar si- 
dan. Daa kom det til aa falla nokre ord millom deim, og daa 
sa Berit : ,Dette var skam av deg, og skam skal du fag, Du 
er den same som du alltid hev vore; du skræmde son min 
mest fraa vitet.* Fit bil etter denne banningi bar det so til 
at kona hans datt og tok seg fyre med handi, og daa skam- 
braut ho armen sin. 

Dordi Olavsdotter fortalde at Gunhild Øvrabø ein gong 
seinste sumaren hadde kome ned til Kvam. Daa kom dei til 
aa røda um ei ku som hadde dauda hjaa Olav Kvam; ho 
høyrde Tormod Kalseim til. Daa sa Gunhild Øvrabø, at ho 
og ei med henne hadde bede innarleg til Gud at det maatte 
henda Tormod Kalseim eitkvart vondt. — Gunhild Øvrabø var 
fyr retten til svars, og sa at ho aldri hadde sagt dette soleis. 
Det ho hadde sagt um Tormod, var at Gud skulde gjeva ho- 
nom lika fyr det at han alltid hadde forfylgt henne, og at Gud 
maatte attergjelda henne um ho var skuldug i det. 

Hallvard Torlewvsson fortalde at Berit Bjelland fyr nokre 
aar sidan hadde. kome ut til Hustoft og vilde laana ein øyk til 
aa pløgja med. Far hans var ikkje heime nett daa, og han 
torde ikkje laana burt øykjen. Daa sa ho: ,Øykjen torde fara 
verre en um de lét meg faa han.* Dagen etter för baade øy- 
kjen og ein dreng utfyre fjellet. Det var eit Guds under at 
dei ikkje gjekk til. Elles fekk no øykjen ikkje liten skade. 


57 








Gunnar Torleivsson hadde høyrt det same av foreldri sine; | 
no var dei avlidne. HÅ 

Gundhild i Vaagen fortalde, at Heming Andersson (son til 
Berit Bjelland) kom ut til deim i Lodshelleren med ei hud han | 
hadde flaatt av ei ku son: hadde søkkt seg ned i myri; det UV Å 
kunde vera ikring 5 aar sidan. Heming Andersson var sjølv 1 | 
retten denne dagen; men den tid tente han hjaa presten, og 
kui var presten Nils Matsson si. Heming hadde spurt um 
hudi kunde faa liggja hjaa deim til morgons; var det so at 
presten vilde hava hudi, so skulde han faa ho. Morgonen etter 
sende Maren, prestkona, ein annan kar ut, han skulde flaa kui. HÅ 
Denne karen kom til deim og fekk vita kvar hudi var; han tok HÅ 
hudi og bar ho heim til prestagarden, og daa sa han til Maren 
at det var han som hadde flaatt kui. — Torgjus Vaagen sanna 
dette same som kona hans hadde sagt. 

Maren Johansdotter, prestkona, kom fram fyr retten og sa, | 
at daa ho fekk vita det var Heming som hadde flaatt kui, daa 
sa ho det til han: ,Det var ikkje vent gjort av deg aa fara 
av stad aa flaa kui mot min vilje.* Sidan gjekk Heming or 
tenesta, og tvo dagar etter han det hadde gjort miste dei tri 
kyr. Sameleis var det siste vaaren daa utnemndi hadde vore ; 
daa kom Berit sjølv til prestagarden og tala til henne, soleis 
som fyrr er fortalt, og det var ikkje lengje etter fyrr dei mi- HI 
ste ei ku. Ho kunde aldri anna tru en at det var Berit Bjel- 
land som var skuld i alt dette; for det var alltid so at det | 
gjekk illa med deim som ho hadde vorte harm paa. Hi 

Etter dette lagde hr. Nils Matsson fram eit langt innlegg; 
det vart upplese i retten og paaskrive, og so vart det lagt til | 
sides til dess lagmannen ein gong kunde vera med i retten. HV 

Andres Bjelland gjekk i borg fyr kona si og lova at ho | 
skulde vera til svars kva tid dei vilde. Kom ho ikkje so 
skulde han sjølv standa i staden hennar. Med det slutta dette 
retts-møte. | 

*/o 1641 var det ting paa Sunnanaa i Vikadal, og daa var | 
lagmannen med. Daa var det mange som vitna imot Berit | 
Bjelland. | 

Sigrid i Vaagen fortalde at Berit hadde kome til deim fyr 
tie aar sidan og vilde have mannen hennar, som endaa livde, 
til aa slaa aat seg. Det svara mannen at han ikkje kunde lo- V 
va; han vilde heller til Olav Musland i slaatten, for han tenkte 



































8 VANT NAE GER GE å Å Å LEN ESA VENER SEE p 





er res ea ket Lanser nbibkt abobsst LE aker Pest 


å | 
;) 
| 
p 
gi 
p 
p 


sp Re 


58 


han skulde faa vel so stor dagløn der. Tri dagar etter braut 
han den eine foten av seg, og med same det hende fekk han 
sjaa Berit Bjelland; ho reid framum. 

Magnus Støla hadde fyr ei tid sidan vore i lag med Berit 
Bjelland i ei liti samkoma paa Sandene. Fyrr dei gjekk, sa 
Berit til mannen i huset: ,Du Ingebret, vil du ikkje gjeva 
meg eitkvart fyr det at eg hev vore matmor hjaa deg ?* Daa 
sa Ingebret: ,Her er nøgdi av drikka; tak til deg !* Sidan 
vende ho seg til Magnus og sa: ,En du daa? Hev ikkje du 
eitkvart til meg?* Til det svara han: ydJau, vilde 
du koma med dei 6 skillingarne eg skal hava hjaa deg, so skul- 
de eg rett sjaa um eg ikkje kunde finna eitkvart aat deg.* 
Daa tagde ho; men straks etter gjekk ho fram og slo han paa 
munnen. ,Du skal visst faa lika fyr dei 6 skillingarne fyrr du 
fer herifraa,* sa ho. Eit bil etter gjekk han ut, og daa datt 
han beint i sjøen. Hadde det ikkje vore mannahjelp næme att- 
ved, so hadde han aldri kome upp att. — Han fortalde og 
dette: Han hadde vore med og ført bispen til Vikadal daa 
bispemessa hadde vore. Daa var Andres Bjelland og med paa 
baaten, og han heldt paa tinga med honom um ei tunna korn 
som han vilde byta til seg; han skulde faa att ei ku. Daa so 
Mons kom heim, vilde kona hans ikkje høyra gjete at han 
skulde selja det kornet; ,for det er alltid so vondt aa faa 
pengar av Berit Bjelland,* sa ho. So leid det av ei tid, og daa kom 
Andres heim til deim og vilde tala um det same kornet; men 
han fekk inkje. Fit bil etter hadde Berit Bjelland funne sy- 
ster hans, og daa sa ho: ,Bror din narra meg; det var illa at 
eg ikkje fekk det kornet.* ,Det er vel ikkje sagt at han 
raadde fyr det sjølv,* sa systeri. Daa sa Berit: ,Nei han 
tyktest vel hava kyr nok fyrr, um han ikkje fekk nokor fraa 
meg; men han skal visst koma til aa trenga kyr um ei stok- 
kut stund.* Fyrr aarsdagen var liden, hadde han mist nie 
naut og ein øyk og eit heilt kyrlag med smale. 

Per Dysja fortalde at det hadde falle nokre vond-ord mil- 
lom han og Berit Bjelland fyr 3 eller 4 aar sidan. Daa sa ho: 
,Du skal faa hin og den, skal du, baade fyr eitt og anna; du 
kjem til aa missa meir fyr mindre.*  Vaaren etter miste han ein 
fole og ei kviga. 

Vigleiv Olavsson Raunes hadde fenge ei ku av Berit Bjelland, 

og den miste dei med same ho hadde bore. Elles hadde ikkje han 
noko aa skulda Berit fyre. 

Jostein Rosseid hadde ingen ting aa klaga paa Berit, og 
visste ikkje um nokor trolldoms aatferd. 

— Paa fjordungs-tinget paa Hemnes ”/4 1641 vart det lagt 
fram 3 skrivne provs-setlar og eit brev som 23 mann hadde sett 
segl under. | 

Ho fekk domen den l4de mai 1641 paa Leirang. Skrivaren 
heitte Rasmus Hansson, og lagrettesmennerne var Tormod Kal- 
seim og Per Espevik, Johans Tveit og Baard Aksland, Velas 
Hetland og Hans Nessa, Aslak Frøland og Jakob Kleiberg, 
Aanund Gurigjerd og Olav Amdal, Jakob Vik og Torgjus Maur- 
land. Dei var det som dømde, og lagmannen Anders Matsson 
var med 1 raade. Presten hr. Nils Matsson og Maren Johans- 
dotter, kona hans, var det som hadde lagt sak mot Berit Bjel- 
land, av di ho med trolldoms-kunster hadde forgjort ei av dei 
beste kyrne dei hadde, og attaat mistenkte dei henne, at ho paa 
samme maaten fyrr hadde gjort ende paa 3 av kyrne deira. 
Johans Nordtveit og Mons Støla, Osmund Seldal og Tøres Bjel- 
land og Kirsti, kona hans, hadde og prova at dei kvar paa sin 
maate. var komne uppi uhema og vanlukka etter at ho hadde 
lova deim vondt, og alle desse gav henne skuldi fyr det vonde 
dei hadde lide. Det var daa ikkje onnor raad en at ho laut 
ganga sin dyl med ærlege kvinnor or same gjeldet, og det 
skulde ho gjera paa tingstaden i Leirang skipreida fyrr 10 vikor 
var lidne. Til dylskvinnor skulde dei ikkje setja nokon som 
hadde vitna imot henne, anten dei sjølve eller mennerne deira. 
Ho skulde sjølv etter logi gjera ein rett eid paa at ho aldri 
med vondemannen, Satan eller Djevelen, si hjelp hadde gjort 
noko menneskje vondt paa liv eller lemer, paa gods eller eige- 
dom, og at ho ikkje hadde gjort nokor pakt med Satan, so sant 
Gud i himmelen vilde hjelpa henne til sæla og æveleg gleda. 
Den gode Gud skulde vera vreid paa henne og aldri miskunsam, 
um ho hadde gjort noko av dette. Denne eiden skulde dei 
kvinnor som vart sette til det, sanna med henne. Til dess 
skulde ho borga fyr seg sjølv eller faa andre til aa gjera det 
paa ein maate som saksøkjaren var nøgd med. Men prestfolki 
var nok baade rædde henne og hata henne; dei var ikkje nøgde 
med den borg som ho kunde setja, og daa laut futen taka henne 
og setja henne fast paa futagarden. 

Den 4de juni det same aaret heldt dei rett paa Baustad. 
Fram kom daa Berit Bjelland og vilde gjera eiden.  Futen hadde 
nemnt upp fyrst 10 kvinnor og sidan 9 til, og av alle deim 
skulde Berit sjølv kora ut 11. Dei som ho hadde med seg i 
retten, var daa Eli Lid og Kari Dalva, Torborg, kona hans Aa- 
nund smed, Mari Kvedland og Gunhild i ,Bich*, Ingeborg 
Helgøy og Anna Hauga og Guri Tednaland. Fyrst las dei upp 
eiden fyr deim, og sidan spurde dei um dei var viljuge til, fyrst 
alle under eitt og sidan kvar fyr seg, aa sverja soleis: Eg N. 
N. legg handi paa boki og set maalet til Gud og gjeng ved at 
eg ikkje veit rettare fyr Gud og mitt eige samvit en at den 
eiden som Berit Bjelland hev gjort, er rett, og at ho hev svara 
sant, og eg kann ikkje tenkja anna en at Berit er skuldlaus i 
alt som kjem ved trolldom, so sant hjelpe meg Gud og hans 
heilage ord og evangelium; han vere meg vreid og gram um eg 
lyg*. Daa dei fekk det spursmaalet um dei vilde sverja soleis, 
svara dei alle mei. 

Daa sette Maren Johansdotter, prestkona, 1 og svor: » Gud 
fordøme meg um ikkje Berit Bjelland er trollkjering*. 

Paa den maaten hadde Berit Bjelland vorte ,, dylbrosti*. Dermed 
vart det ikkje onnor raad en at futen fekk setja henne fast att 
til dess lensherren kom heim. Daa skulde saki hennar inn fyr 
lagmannen. 

17/14 1641 heldt dei lagmanns-ting paa raadstova i Stavang, 
og der kom saki hennar Berit Bjelland fyre. Lagmannen tykte 
det var mange prov imot henne. Ho meinte at ikkje alle provi 
var gode. 'Tøres og Kirsti Bjelland var ovundsmennerne hennar, 
og det kom seg berre av det at dei hadde lege i trætta um 
aaker og eng. Johans Nordtveit hadde og vitna mot henne; 
men han hadde stole ei øks fraa Tala Skyld, og sjølv kunde 
han gjera aat fyr hestar. Alt dette sa ho, men ho hadde ikkje 
vitne paa det. 

Dei spurde henne kor mange sylvbelte ho aatte. Ho svara 
at ho hadde eitt heime; men alt anna sylv hadde dei pantsett. 

Lagmannen tykte endaa det vart mange prov imot henne. 
Han lagde stor vegt paa det at dei kvinnorne som var tilnemnde, 





Tala Jørgensdotter var prestenkja paa Skyld; ho hadde vore gift med 
1) Gunnar Mikkelsson (prest ikr. 1600—1627), *) Lars Olavsson (prest ikr. 
1628 —1636). 

ikkje vilde sverja med henne. Imot so sterke prov saag han 
seg ikkje syn med aa berga livet hennar. Han stadfeste domen 
same dagen. 

Endaa ser det ut til ho hadde von um aa berga seg; ho 
fekk saki fram att endaa nokre gonger. 

34 1641 var det ting paa Leirang; daa førde dei baade 
gamle og nye vitne. 

Tøres Bjelland tok upp att den fyrre skuldingi; men han 
lagde til at det var um hausten ho lova at han skulde missa 3 
naut, og den same hausten miste han ei ku, men sumaren etter 
miste han tvo. Elles stod han fast ved kvart ordet han hadde 
sagt um dette. I andre maatar hadde han ikkje røynt noko 
vondt av henne, anten fyrr eller sidan. 

Kirsti Bjelland tok og upp att det ho hadde sagt. Det same 
gjorde Baard Hustoft og Guri, kona hans Johans Nordtveit, og 
nokre av dei andre vitni. 

Qlav Silgjerd og Svein Silgjerd, Hallvard Musland og Torstein 
Landraak var dei næmaste grannarne hennar Berit. Dei vitna 
at dei aldri hadde høyrt eit ord um at ho var trollkjering fyrr 
det seinste halve aaret, etter ho hadde kome i trætta med prest- 
kona. 

Per Jensson, klokkaren, kom 1 retten med eit innlegg fraa 
presten. Innhaldet og tonen var den same i det som 1 det presten 
fyrr hadde lagt fram. Klokkaren hadde elles mange ord, og 
kunde ikkje halda seg anna han lagde seg uti vitnemaali. Futen 
laut styra han ut or tingstova, og det vart han reint fortroten fyre. 
Dei trudde han var drukken. 

278 1641 var det fjordungs-ting paa Hemnes. Daa førde dei 
vitne um Berit Bjelland. 

Hallvard Musland hadde set ei av dei kyrne som Tøres 
Bjelland hadde mist; ho hadde volte nedfyre ein liten bakke 
og vorte liggjande i ein bekk og brote ryggen av seg. Det 
var i Tøres si eigi mark. Søren Eik sa at det var hans ku. 

Mest alle vitne visste um at Tøres Bjelland hadde mist kyr. 
Ingebret Tednaland hadde greida paa ikkje saa faae; men dei 
hadde vorte liggjande i myrar og dike. 

Søren Fik hadde mist ei ku paa Bjelland og ei heime paa 
Eik. Øykjerne som han hadde fortalt um, hadde han mist tvo 
aar fyrr. Det var son hans som førde heim øykjer og smale 
paa baaten hans Knut Eik, og daa dei kom midt paa fjorden, 

kom det yver deim ein graae av sud-aust (andre sa det var ein 
storm). Ein av øykjerne vart daa so galen at han sprang 
beint paa sjøen og umkomst. Dette hende um hausten. Vaaren 
etter miste han ein i stallen, og um hausten det same aaret 
ein paa bøen. Han hadde vore av etter eit lass med hun 
og køyrt fort; han visste ikkje um det kunde gjort noko. 

Johans Tveit svara paa spursmaal at dei tvo øykjerne som 
han hadde vitna um, dei miste han um vinteren straks fyre 
paaske. Det var 8 dagar imillom. — Sumaren etter — Kristi 
himmelferds bil — miste han tri kyr; dei för ned ein mold- 
bakke og utfyre ei uifs. 

Ein dreng og ei gjenta or prestagarden vitna at det daa 
var paa bte aaret sidan hr. Nils miste tri kyr halvonnor vika 
fyre kyndelsmyss. Ei ku miste han siste sumaren 14 dagar 
etter olsok. — Sume andre visste um mange som hadde mist 
baade kyr og øykjer; men kva dei dauda av, var ikkje so godt 
aa vita. 

Futen spurde ting-aalmugen fraa Nerstrand um dei no had- 
de meir aa segja paa Berit Bjelland. Daa svara alle nei. 

9 1641 var det fjordungs-ting paa Hemnes atter. Daa 
førde futen fram Berit Bjelland og vilde hava dom og greida 
paa kva daude ho skulde lida. Retten kunde ikkje skyna at 
dei vitni som sist var førde, hadde vore so gode og so avgje- 
rande at dei kunde berga henne. Dei dømde at ho skulde li- 
da paa livet, og det paa den maaten som dei bruka med troll- 
kjeringar : baal og brand. So sant ikkje lensherren skulde 
finna paa noko anna naar han kom. 

Kva lensherren sa um saki, hev me ikkje set; men Berit 
Bjelland vart halshogd. I rekneskapen fyr 1641—42 er hennar 
lut i buet rekna til innkoma; det var 30 rd. 3 ort 16 skull. 
Men so var det og nokre utlogor. Ho hadde site fast 21 vikor, 
og kostpengarne var 21 rd. Meistermannen fekk 5 råd. fyr 
rettingi, og I ort hadde det kosta aa faa rettar-øksi slipt. 


BOTHILD LID 


Fj farekjering og trollkjering, heitte Kari Espeland, var med 

og vitna paa Berit Bjelland den 138de november 1640. Daa 
fortalde ho um seg sjølv at ho var synsk, og at ho hadde set 
paa Leirang tri kjeringar som hadde si gonga 1 fjoset hans 
Lars. Ho namngav deim og; dei var fraa Nerstrand alle tri 
og heitte Bothild Lid og Giske Sørtveit og Anna Musland. 

I dei dagar var det reint spelegt aa faa mistanke paa seg 
fyr trolldom. Folk let ikkje slikt sitja paa seg utan dei nøyddest 
til. Mennerne aat desse tri, Hein Musland og Per Sørtveit og 
Helge Lid, løyste kongsstemna (eller ,junker-stemna*) og 
stemnde Kari Espeland til vaartinget den 22de januar 1641; ho 
skulde faa lida fyr det ho hadde sagt, meinte dei. 

Kari Espeland kom paa tinget og stod fast paa det same; 
ho hadde ikkje sagt meir en ho hadde set, let ho, og det 
kunde ingen meinka henne. 

Det var vinteren fyreaat ho hadde set deim i fjoset. Ho 
saag dem tidleg um morgonen; men kva dei gjorde der, og 
um dei kunde noko med trolldom, det kunde ikkje ho vita. 
Det ho hadde sagt, hadde ho set, og det var ingen som størde 
henne til aa segja det eller koma med klaga paa desse kjer- 
ingarne. 

Paa tinget vart aalmugen spurd um det var nokon som 
kjende til at desse 38 var haldne fyr trollkjeringar. Daa svara 
presten Nils Matsson og mange av ting-aalmugen at dei vel 
visste um baade Bothild Lid og Giske Sørtveit at dei lengje 
hadde havt eit sovore ord paa seg; men Anna Musland hadde 


dei aldri høyrt det um fyrr daa 1 det allra seinste. 

Mest hadde folk aa segja um Bothild Lid. 

Olav Amdal kom fram og vitna at Helge Lid hadde kome 
til han ved Bakkavik fyr nokre aar sidan og klaga seg saart 
yver den kjeringi han budde med; ho var ein rein djevel, hadde 
han sagt. Han kunde ikkje liva saman med henne lenger, men 
vilde fara beint til bispen og faa skil paa det. — Det same 
hermde Olav Topnes etter Helge. ,Den kjeringi tek baade vit 
og sans fraa meg,* hadde han sagt, og daa vilde han taka tvo 
mann med seg og fara beint ut-til bispen og faa lov til aa 
skilja seg med henne. — Elles hadde Qlav Amdal meir aa 
fortelja. Fyr tvo aar sidan hadde han ein gong bede baade 
Helge og Bothild heim til seg. Daa sat Bothild og rødde med 
Hallvard Musland og Per Klungtveit um kor mykje ho hadde 
tent det siste aaret med god styrnad. Ho hadde tent tjuge 
dalar i pengsverd. Daa sa Hallvard Musland: ,Ja hev du 
drege so mykje av dei faae kyrne dine, so maa det vera med 
svarte kunster, og ikkje med nokon god manns hjelp.* Dette 
same vitna og Per Klungtveit. 

Jakob Vik fortalde at han og Helge Lid hadde kome i 
trætta med kvarandre fyr ei tid sidan. Medan dei hadde 
denne trætta, var det ein gong han raaka uti Bothild Lid ved 
Stranden og ved Kummerneset. Ho tok han avsides og spurde 
kvi han aldri hadde gjeve henne noko fyr at ho hadde set til 
Helge. Dette log Jakob aat. Daa sa Bothild: ,No skal det 
ganga ut med deg fyr aalvora.* Han spurde um det var so at 
ho vilde han skulde lida fyr alt. So tok ho han 1 handi og 
sa at det kunde han lita paa. Snart etter miste han ei graa 
merr. Kvar gong han hadde vore i trætta med deim paa Lid, 
hadde det kome uheppa yver han. — Jakob hadde og meir aa 
segja. Han hadde set paa ein gong i Nerstrands kyrkja daa Bot- 
hild Lid gjekk til altars, det kunde vera ei tri aar sidan: med 
same ho reiste seg fraa blæja og gjekk fraa altaret, daa tok 
ho turkekluten og heldt upp til munnen, og sidan turka ho seg 
yver augo med den same kluten. Kvelden etter spurde han 
henne kvi ho gjorde dette. Jau, det var fyr dei klene augo 
sine ho gjorde det, svara ho. — Til dette sa Bothild sjølv at 
ho heldt noko av vinen i munnen og sputta det ut i turkekluten 
og smurde augo sine med det same. Ho hadde lært av mor 
si aa gjera so; for ho og hadde veike augo. 

Hallvard Sand hadde vore saman med Bothild Lid i eit 


65 


lag paa Bakkavik fyr nokre aar sidan. Daa rødde dei um 
mangt og mykje, og Bothild kom til aa tala um alt det smøret 
ho hadde samla. Um dei vilde knoda full den stova dei sat i, 
med smør alt upp-under ljoren, sa ho, so var det ikkje naame 
nær so mykje som det ho hadde drege. Daa sa Hallvard til 
henne: ,Hev du drege so mykje smør, ikkje fleire kyr en du 
hev, so maa det vera med Djevels kunst.* — Til dette vitne- 
maalet sa Bothild at Hallvard laug. — Men Hallvard fortalde 
um avlidne Aamund Vik: han hadde sagt det til henne ein 
gong at ho ikkje skulde banna:; daa sputta ho paa ryggen 
hans og teikna noko med handi. 

Andres Sandvik badde fyr 9—10 aar sidan vore i lag med 
Bothild Lid paa Vik. Av det som dei daa rolsa og rødde um, 
kunde han minnast at ho kunde samla smør og ost nok, um ho 
so budde paa eit fløskjer. Daa hadde Andres sagt til henne: 


Skam faa du fyr det, din troll-djevel; tak vitne paa det eg 


segjer, um du vil.* Sidan fekk han ein livande gand i seg, 
og han hadde etter den dag aldri havt heppa med seg, kva 
han so hadde teke seg fyre. 

Hein Musland hadde vore paa Lid fyr ei tid sidan og kravt 
4 dalar fyr varor som han hadde borga paa deim. Daa sa 
Bothild m. a. at han skulde faa ei ulukka fyr alt det ølet han 
hadde tappa til mannen hennar. Andre hausten etter miste 
han ei jegt som var fyllt med varor; det var med harde naudi 
at folki hans fekk berga livet. 

Margit Tveit hadde vore i huse hjaa Helge og Bothild den 
tid dei budde paa Musland. Daa hadde det bore so til ein 
gong at det vart trætta millom dei tvo sjølve, og so hadde 
Bothild sprunge av aat budi og lagt seg i sengi. Morgonen 
etter daa ho kom ini atter, var ho fæl aa sjaa, upp-hovna og 
truti i andlitet. Sidan kom det ein mann heitte Baltzar og 
skulde gjera aat, og daa sa Helge til han: sEg meiner det er 
Hinmannen som hev kasta dette paa henne.* ,Ja er det so, 
daa skal Hinmannen og taka det av henne att,* sa Baltzar, og 
dermed treiv han ei bok og gav seg til aa lesa. 

— Beinare, daa fjordungs-tinget var, kom det fram nokre 
som vilde vitna til bate fyr Bothild Lid: Olav Topnes og 
Knut Topnes vitna, at. so lengje kona hans Aamund Vik hadde 
butt i same grannelaget, hadde ho ikkje visst nokon ting aa 
skulda paa Bothild eller klaga henne fyr. 


5 — Mauland : Trolldom. 

Bothild fekk dom den l4de mai 1641. Det var mykje 
tøys som hadde gjort henne namngjeti med stygg tale og vonde 
gjerningar. Um ein ikkje vilde leggja stort merke til alt 
og tru at ikkje alt var so vondt meint som det var sagt, 
so var det ein ting som var verre en alt: at ho hadde mis- 
bruka Herrens heilage nattverd. Um det hadde lagmannen 
samraadt seg med bispen Wegner, og bispen hadde sagt at slikt 
kunde ikkje ganga utan dei kyrkjelige herrar fekk segja si 
meining. Det vart paalagt futen at han skulde stemna henne 
til Kapitels, so dei kunde faa høyra kva kyrkje- herrarne vilde 
segja, og faa ein rett dom um dette. Daa laut Bothild Lid 
borga fyr at ho skulde koma til Kapitlet. Stein Jelsa og Per 
Kjølvik gjekk i borg fyr henne. Sjølv skulde dei føra henne 
til Kapitlet, og um ho fekk ryma av so skulde dei lida sjølve 
i hennar stad. 

Ho kom til Kapitlet, og der dømde bispen og medbrøderne 
hans, at aatferdi med sakramentet var skamleg og avstyggeleg 
Guds-hæding. 

Den 17de juni 1641 kom saki fyr lagmanns-retten. Baade 
den orskurd som Kapitlet hadde gjeve, og vitnemaali paa heime- 
tinget um trolldom, og skotsmaalet som presten og grannarne 
hadde gjeve henne, gjorde so mykje at lagmannen ikkje kunde 
anna en døma henne av med livet. Eigedomen hennar skulde 
vera fallen til kongen, 

Tri vikor etter vart ho halshogd, og hovudet vart sett paa 
ein stake. 

Meistermannen fekk 5 dalar fyr sitt bry, og kongen fekk 
midelen ; det var 23 dalar. 

I lagmanns-tingboki vart det sett inn at ho var av prestaætt. 
Ho var dotter aat ein prest, og hadde vore gift med ein prest, 
og ho hadde ein bror som var prest. 


Den presten som var far til Bothild Lid, maa visst ha vore 
Peder Pedersson i Vikadal, som truleg døydde ikr. 1600. Den 
presten som ho hadde vore gift med, veit me ikkje namn paa. Han 
hev vel vore hjelpeprest i Vikadal eller Nerstrand og døytt 
tidleg. Mor til Bothild heitte Geirtrud; ho døydde 1624 paa 
Ølfarvik. Daa var Bothild gift med Helge Lid. Systkini hennar 
(ervingarne til mor hennar) var: 1) hr. Nils Pedersson som 

var prest i Vikadal ikr. 1601—1640. 292) Peder Pedersson var 
gift .med Helga Jensdotter og budde paa Kjølvik i Jelsa sokn. 
3) ei syster hadde vore gift med presten Peder Mølgaard ; 
men han var daa avliden; ervingarne var ein son og ei dotter. 
4) ei Isyster var gift med Knut Ølfarvik i Nerstrand. 
Bothild Lid hadde ei dotter som var gift med Asgaut Borgen- 
vik; men um ho var dotter til Helge Lid, er uvisst. Helge 
budde fyrst paa Musland, men flutte sidan til Lid. Han var 
ingen god mann; hadde tidt saker paa tinget, og laag i trætta 
med mange. 








Dei andre tvo som Kari Espeland hadde set i fjoset paa 
Leirang, vart frikjende. Det hadde dei mest Kari Espeland 
aa takka. Ho hadde site i stova hans Svein Sæbø i Hjelme- 
land og rolsa um trollkjeringarne, og daa kom ho til aa segja 
at Anna Musland var fri i dette stykke. Nokre menner som 
høyrde det, vart stemnde til tinget paa Nerstrand og vitna det 
same fyr retten. Daa dømde dei at Kari Espeland ,var tvi- 
hermd*, tala med tvo tungor i ein munn, og daa kunde dei 
ikkje lita stort paa noko av det ho hadde sagt. Hein Musland 
var handlar og truleg ein velstands-mann; han var til vens 
med presten, og kona hans fekk godt skotsmaal. Dermed 
dømde dei Anna Musland fri, og Giske Sørtveit fylgde med i 
den same domen, endaa skotsmaalet som Nerstrands-presten og 
ting-aalmugen gav henne, ikkje var betre en det vel turvtest. 
Det hadde ikkje kome fram noko prov um at desse tvo hadde 
drive med trolldomskunster eller kokling. So vart dei fri- 
dømde l4/5 1641. 


At trollkjeringar drog smør og mjølk or kyrne aat andre 
folk, hev dei trutt lengje. Til alt det som kjem fram i desse 
og andre trolldoms-saker, kann me fortelja kva segni segjer um 
trollkniven. 





TROLLKNIVEN 


(Ø's: uppe paa Jæren budde ein mann som hadde ein trollkniv. 
Han hadde ervt ”an etter far sin, og faren hadde sjølv gjort 
kniven. Kvar jolaftans-kveld tok han eit jarnstykke i handi og 
gjekk tri gonger andsølt kringum hus... Kvar gong han hadde 
gjort det, hogde han ein bite av jarnstykket, og den biten gøymde 
han. Daa han so hadde tolv jarnbitar, tok han og sveisa deim 
i hop og gjorde kniven av jarnet. Med den kunde dei prøva 
um ei kona var trollkjering. 

Dei fekk lite mjølk av kyrne, og mannen var halvrædd at 
det var ein trollkatt som drog mjølki or deim um næterne. So 
ein kveld fekk han tausi med, og dei sette seg i fjoset paa lag 
og lying. Dei hadde lykt, men den breidde dei eit plagg yver, 
so dei ikkje skulde skræma trollkatten. 

Dei sat lengje og venta; men rett som det var høyrde dei 
noko som tusla. So tok dei braatt av plagget, og daa kunde 
dei sjaa trollkatten; han sat under ei ku, liten og rund. Med 
same det vart ljost. trilla han seg ut i fjosgangen og vilde ryma. 
Mannen tok den eine treskoen av seg og kasta, og jamen raama 
han katten; han sette i eit kvast skrik. 

Naar trollkatten mjølka kyrne, so visste dei at han gjekk 
paa loftet til trollkjeringi med mjølki. Alle trollkjeringar drog 
utruleg mykje smør; men i det smøret var alltid blodstrimor midt 





ROT ID PENDLE ON ED TE OA: 





NNN SEKST EE NSEE 


inni. 
No galdt det aa faa vita kven som aatte katten. Mannen 


hadde mistanke til ei kjering i grannelaget, og paa ein eller 
annan maate fekk han tak i eit smørstykke som var kome fraa 
henne. So tok han trollkniven og skar i smøret og stakk kniven 

fast inn i veggen; daa visste han at kjeringi ikkje fekk 
livande fred i huset sitt, um ho var den rette. 

Daa det leid av et bil, kom kjeringi stilt gangande inn gje- 
nom døri. Ho gjekk beint aat omnskraai og sette seg, og sa ikkje 
eit ord. Daa det leid paa, gav ho seg til aa naudbeda at 
mannen maatte gjera so vel og taka kniven ut or veggen, So 
ho kunde faa fred. Mannen tykte synd i henne og tok kniven, 
og daa gjekk kjeringi. Ho hadde havt brennande hug til aa 
hemna seg; men det torde ho ikkje, for han raadde fyr livet 
hennar. 

— Andre fortel at trollkniven var gjord paa ein annan maate. 
Naar dei skar med ein slik kniv 1 eit smørstykke som ei troll- 
kjering hadde reidt, kunde dei alltid sjaa blodstrimor. 

Ein annan stad paa Jæren var det ei kona som sume hadde 
mistankar til; for ho drog so utruleg mykje smør og mjølk. 
Andre tok henne fri og sa at det var berre ovund naar dei 
mistenkte henne. So fekk dei tak 1 eit smørstykke fraa henne og 
vilde faa vissa um dette. Jau, jau! daa dei skar i smøret, daa 


blødde det. 

KARI ESPELAND 


Jruleg var det Espeland i Hjelmelands sokn ho hadde namn 

etter; men me kann ikkje sjaa at ho hadde nokon fast bu- 
stad. Ho var ei ,farekvinna* og för ikring i bygderne, baade 
ho og mannen. Ho skyna seg paa sjukdom, helst naar det 
galdt fe. Mange folk henta henne til seg naar det var eitkvart 
som vanta buskapen. Som alle kloke kjeringer skulde ho daa 
fyrst finna ut kvar sjukdomen var komen fraa. Det var ho 
framifraa glup til, av di ho var synsk, som ho sjølv sa. Difyr 
kunde ho og vitna um det som ingen hadde set. 

Fyrste gongen som ho gjorde seg namngjeti, var daa Ner- 
strands-presten hadde lagt trolldomssak mot Berit Bjelland. Daa 
kom ho fram, som fyrr er sagt, og vitna mot henne og for- 
talde um 8 kjeringar som heldt seg 1 fjoset paa Leirang og 
mjølka kyrne. Dette vitnemaalet vart paa ein maate upphav 
til mange trolldoms-saker; Berit Bjelland og Bothild Lid vart 
dømde, Giske Sørtveit og Anna Musland vart frikjende, og 
Kari sjølv vart tiltala og dømd. So den gongen bar ho nok 
ris til sin eigen ende. 

Daa dei store trolldoms-sakerne var fyre ikring 1640, var 
det mest som trollskapen fyllte all lufti. Det eine galne leita 
det andre upp. Baade paa Nerstrands-landet og i bygderne der 
ikring var det mange som gjekk i faare. Naar dei spurde ein 
etter ei trollkjering, kunde den same fortelja noko reint anna, 
og dette andre fekk dei sumtid bruk fyr sidan, so det vart til 
skade fyr folk som ingen fyrr hadde mistenkt. 

Fyrstundes ser det ut til at dei gjerna tok imot hjelp fraa 
Kari Espeland til aa faa vitnemaal imot andre; men daa det leid 

paa, fekk dei sjaa at ho ikkje var aa lita paa, av di ho var 
stvihermd* og tala med tvo tungor i ein munn. So lagde dei 
sak mot henne. 

Hennar sak er innvovi i ymse andre trolldoms-saker, og difyr 
er det berre smaastubbar me fær vita um henne. 

Torstein Landraak fortalde paa elt ting at Kari Espeland og 
mannen hennar hadde kome til deim ein kveld og bede um hus. 
Det var um vaaren. Morgonen etter skulde kona hans ut og 
atla*) aat feet. Det var fyrr Kari og mannen var gjengne, og 
Kari bad um aa faa vera med aat fjoset. Det fekk ho, og daa 
dei so hadde gjort fraa seg 1 fjos og løda, gjekk kona hans 
inn; men Kari vart standande attmed fjosveggen. Gjekk so 
kona hans burt-aat og vilde sjaa kva ho hadde fyre seg, og 
daa sa Kari: , Eg stend her og ser paa at dei er ikkje alle gode 
som bur hjaa deg.* — Det skulde vera til prov paa at ei 
onnor var trollkjering; men dette og andre slike vitnemaal vart 
orsak til at det kom klaga paa Kari. 

Ho var ei rampa som rødde um alle ting og tyktest hava 
greida paa alle ting. Trolldom skyna ho seg betre paa en nokon 
annan, og det var visst mange som hadde tiltru til denne synske 
kjeringi, alt til dess ho sjølv vart tiltala. Daa hadde ho ikkje 
mange vener; ein kann godt skyna at dei var ikkje faae som hata 
henne fyr sumt ho hadde sagt um deim. 

Futen spurde henne um ho kunde gjera aat anten fyr folk 
eller fe. Daa svara ho at ho hadde vore hjaa Anna Larstøl og 
lært korleis ho gjorde naar ho vilde hava ein uven til aa 
bliva paa sjøen. NSameleis hadde ho lært korleis ein skulde 
faa egtefolk til aa liva uforlikte. 

Elles var det ei onnor farekvinna som hadde sagt um henne 
at ho hadde lært Djevels kunst daa ho var 7 aar. 

Ho vart dømd utlæg l4/5 1641. Innan 4 dagar skulde ho 
vera ute or fylket, og innan 6 vikor or kongens land og rike. 
Vart ho funni etter den tid i fylket eller landet, so skulde ho 
lida paa halsen. 

Sidan er soga hennar lik mange andre sogor um fredlause. 
Ho kom seg ikkje av, og so vart ho sett fast 1911 1641, og 
sat i fangehol 20 vikor. Truleg hev det vore klagemaal og 

rettsmøte og ny döm; men bøkerne som dette skulde finnast i, 
hev ikkje eg set. 11642 vart ho halshogd. I rekneskapen 
fyr 1641—42 vert det fortalt um endalykti paa soga hennar: 
Fyr Kari Espeland hev dei havt utlegg til meistermannen 4 rd., 
og til skjersliparen fyr rettarøksi 1 ort, og so kost til henne 
1811 1641—2/1 1642 13 rd. 1 ort 8 skilling. 

TomFaslankapeme ek ft ME 


GURI SKORPE 


N: dei hadde fenge tak i ein trollmann eller ei trollkjering, 
var det jamt so at det kom upp eitkvart um andre. 
Sumtid var det trollkjeringarne sjølve som klaga paa andre, og 
sumtid var det andre folk som meinte at det no var rett tid 
til aa letta hjarta sitt med noko som dei visste um andre. I 
desse sakerne galdt det fullt ut at ,det eine leita det andre 
upp.* | 

Medan dei heldt paa og leita etter vitne paa Berit Bjelland 
og Bothild Lid, var det ein mann og ei kona paa Skorpe som 
kom paa at grannekona deira visst var trollkjering. Ho heitte 
Guri Skorpe. Grannekona heitte Birgit, og mannen som Birgit 
no budde med, heitte Knut. Desse tvo kom med klaga paa 
Guri Skorpe; ho hadde ein gong fyr mange aar sidan kome 
inn i eldhuset deira og teke ein ting av elden og bore det ut 
paa ein knivsodd. Knut Skorpe kom paa Vikadalstinget ”7/» 
1641 og vilde hava fram stykdotteri og styksonen til vitne; 
dei var 13 og 11 aar den tid daa dette vart teke av elden. 

Olav Alvstveit og Johans Tveit hadde høyrt av fyrste mannen 
til Birgit Skorpe, at sidan Guri tok dette av elden hadde dei 
ikkje havt heppa med nokon ting der paa garden. 

Kari Espeland hadde sagt til kona hans Knut Helle at den 
vanlukka som dei hadde med feet sitt, den hadde dei Guri 
Skorpe aa takka. Dei hadde lide stor skade paa buskapen 
baade fyrr og etter dei høyrde dette. Det vitna Knut Helle. 

Syver Helle visste ingen annan ting aa vitna i denne saki 
en det som han hadde høyrt av Birgit Skorpe og mannen 
hennar. 

Baard Torleivsson Hustoft fortalde at Kari Espeland hadde 
vore hjaa deim aaret fyrr, og daa hadde ho sagt at Guri 
Skorpe var ei av dei vonde kjeringarne paa Nerstrand. Det 
gjorde han eiden paa. 

Sidan, daa fjordungs-tinget var halde paa Hemnes ”/1 1641, 
daa slapp Knut Skorpe til aa vitna. Njell Oddsson, stykson 
hans, som no var 22 aar, hadde fortalt at daa han var 11 aar 
gamall, daa saag han at Guri Skorpe kom inn og tok noko av 
elden og bar det med seg ut paa ein knivsodd. Det same 
hadde Sina OQddsdotter sagt at ho hadde set paa fyr 11 aar 
sidan. Ho var no 24 aar. KG 

Guri Skorpe svara til dette at dei tvo ungdomarne vitna 
soleis som verja vilde hava det, og ikkje det som sant var. 

Domen um Guri vart avsagd med ein gong etter raad og 
samtykke fraa lagmannen. Birgit Skorpe hadde inkje andre 
prov funne um Guri en sine eigne born og so Qlav Alvstveit 
og Johans Tveit som vitna etter bygda-røl, og Knut Helle som 
hermde etter kona si det ho hadde høyrt av Kari Espeland. 
Kari Espeland var den same dagen dømt til aa ryma land og 
rike, so henne var det ikkje mykje sæt paa, og dei andre vitni 
rar for veike til aa fella Guri etter. Det vart ikkje onnor raad 
en at futen fekk stemna inn kona hans Knut Helle, og elles 
alle deim som kunde segja eitkvart visst um Guri Skorpe; 
sidan fekk dei fara fram etter log og rett. 

Um dette vart gjort, kann me ikkje sjaa 1 tingbøkerne. 
Visst veit me at det ingi refsing vart. Langt fram paa hausten 
det same aaret var det Guri Skorpe som stemnde grannfolki 
sine til skipreids-tinget, paa Leirang fyr det som dei hadde 
sagt paa henne. Ho hadde lide mykje vondt fyr det same; 
m. a. vilde presten ikkje taka henne til altars. Paa tinget 
spurde dei tingfolket um det var nokon som hadde høyrt eit- 
kvart usømelegt um Guri Skorpe, eller hadde noko sers aa 
klaga paa henne. Knut Skorpe og konå hans sa at dei 
inkje hadde aa klaga anna en det som dei hadde kome fram 
med i retten. Aalmugen hadde ingenting vondt aa segja. Daa 
dømde dei, at sidan Birgit Skorpe ikkje hadde tala paa denne 
saki ,»paa friske føter*, og ikkje ført uskylde prov, so skulde 
Guri vera fri fyr tiltalen deira. Knut og Birgit skulde gjeva 
henne 3 dalar i kost og tæring. 








SLOTTE-SVEIN OG NOKRE TIL 


Slotte-Svein er det syrgjeleg lite me veit um; — me veit 
ikkje eingong visst um namnet heller skulde skrivast , Slaatte- 
Svein.* Han høyrde heime 1 Skyld eller Vats ein stad, og var 
ein namngjeten trollmann i Karmsunds-bygderne. Han kunde 
gjera aat fyr mange slag sjukdomar, helst paa fe. I aaret 1641 
sette dei han fast og tiltala han fyr trolldom. Han sat fast 12 
vikor og vart dømd til aa brennast. Alt det me veit um saki 
og domen, er det som rekneskapen segjer, at meistermannen 
fekk 5 rd. fyr ein trollmann han brende, heitte Slotte-Svein, 
og åt dei gav 12 rd. fyr kosten. Dette var ,etter domens 
formeld* ; men domen hev me ikkje funne. 


GUNHILD KNUTSDOTTER 


vart kalla ,Dumpi*. Henne førde futen fram i retten paa Vats- 
tinget "11 1641. Dei las upp fyr henne den domen som Slotte- 
Svein hadde fenge, helst det han hadde sagt um henne, og 
spurde um ho hadde. kjent denne karen. Fyrst svara ho nei; 
men daa ho hadde tenkt seg um, sa ho at ho hadde set han 
tvo eller tri gonger. Ho hadde set at han smurde Herborg 
Nedre Haugo med eitkvart som han hadde i nokre horn; daa 
skjelte ho paa honom og sa at han ikkje skulde fara soleis og 
narra pengar av folk. Daa vart han harm og så at han 
skulde setja upp ei lygn um henne ein annan gong, og so vilde 
han slege til henne med spjutet sitt. 

Kvar denne Gunhild Knutsdotter var ifraa, veit me ikkje. 
Truleg var ho eit ,tegekvende*, som dei sa den tid, eller ei 
»farekjering* ; ho för kringum nørdst i Fjordene og i Sunn- 

hordlands-bygderne og tagg sitt braud, og *hjelpte folk* som 
var sjuke. Det var ikkje ventande at ho skulde hava mange 
vener. Dei spurde ting-aalmugen ut um henne, og alle svara 
med ein gong at dei skulde gjeva henne det ordet som ho sjølv 
hadde fanga: I alle sokner baade her og i Sunnhordland var 
folk rædde henne. 

Kva ,prov* dei elles hadde fenge um henne, er ikkje upp- 
skrive; men retten tok til aa granska vel baade provi og det 
andre som dei hadde høyrt. Det var ikkje nok med det at 
folk kringum i bygderne kjende henne fyr eit vondt menneskje 
og ei trollkvinna; men ho hadde fare kringom i bygderne 
baade her, og endaa meir i Sunnhordland, og mest vitskræmt 
folk, so dei skalv beint fram kvar gong dei saag henne. Alle 
stader var det folk som ho hadde lova vondt, og daa kunde 
dei lita paa at det vonde kom, og det fort. Difyr kunde ret- 
ten ikkje med godt samvit og etter logi taka henne fri; men 
det vart dømt at ho skulde lida paa halsen, og kroppen skulde 
dei kasta paa elden. Soleis skulde det vera so framt det ikkje 
seinare kom upp meir gale, so dei vart nøydde til aa setja 
strengare refsing. 

Ho vart visst retta den same vinteren. I rekneskapen fyr 
1641—42 er det uppsett eit utlegg: ,Gjeve meistermannen 5 
rd. fyr ei trollkvinna han brende, heitte Gunhild; ho aatte in- 
gen ting.* 


»DEGGO* 


kalla dei ei trollkvinna som vart retta 1642. Um henne veit 
me ingen ting anna en det som stend i rekneskapen : Ho var 
dømd fraa livet fyr trolling og kokling; meistermannen fekk 6 
rd. ,for hende at refse". Ho var sett fast, og sat aar og dag 
fyrr dei fekk dei naudsynlege prov um alt det ho hadde gjort baade 
her og andre stader; fyr kosten til henne laut dei ut med 52 rd. 
Ho var elles nemnd av eit vitne i saki mot Berit Bjelland. 


AGNETTE GREGUSDOTTER 


heitte ei kona or Vats skipreida. Ho vart klaga fyr trolldom 
1634 eller aaret fyrr. 

Daa dei. lagde sak mot henne, rymde ho av. 198 1634 
fall dom at all eigedomen hennar skulde falla til kongen. 
Anna kunde dei ikkje døma, sidan ho ikkje var aa finna. I 

rekneskapen er uppskrive kva mannen og ho aatte. Det var ei 
gamall seng og ei jarngryta, 3 sauer og 2 geiter. Alt dette 
var verdsett til 7 rd. 1 ort 8 skull., og helvti av det skulde 


kongen hava. 





EIRIK ASSERSSON 


var sett fast ein stad i Fjordene fyr tjuvri og dømd til aa setjast 
i bolt og jarn og sendast til Bremerholm. Sidan fall det seg 
so at dei ikkje fekk senda guten paa rimeleg maate, og medan 
han sat og venta paa føre, fekk han saki si inn fyr lagmannen; 
han tenkte han skulde faa linnare refsing. 191 1641 hadde dei 
saki hans fyre i lagmanns-retten. Daa kom det upp meir gale 
en dei hadde visst um 1 underretten. 

Han var 24 aar gamall, og hadde all sin dag fare ikring 
og tigga. So attimillom hadde han stole klæde og baatar og 
etande vara; tilmed hadde han livt 1 lauslivnad med tvo kvinnor, 
og havt eit barn eller tvo med den eine. 

Det verste av alt var at han, som han sjølv vedgjekk, hadde 
misbruka Guds heilage namn, med di han las i feitt til aa driva 
burt frost og anna vondt. Dei ordi som han daa bruka, hadde 
han so ,merkeligen specificeret* i den domen som 12 mann 
hadde dømt. 

Elles hadde han livt som ein halv heidning; det var uvisst 
um han nokor tid hadde gjenge til altars. 

So dømde lagmannen: Han maatte ikkje liva lenger her i 
verdi, men med det fyrste refsast paa halsen med skarpt. 

I rekneskapen er det sett upp løn til meistermannen og til 
skjersliparen, og ei stor rekning paa kost; for han hadde site 
lengje. Anna en utlegg var det ikkje aa skriva. Han aatte ingen 
ting, so det var ikkje stor hjelp i det at buet hans var dømt 
til kongen. 

Krusa-Kari. Futen hadde stemnt henne til tinget i Kvia skpr. 
11 1643. Ho hadde skikka seg illa i bygdi og skulde vera burtvist 
fraa byen fyr trolldom. Tilmed skulde ho vera lyst utlæg i fylket 
fyr nokre aar sidan. No bad ho fyr seg og lova at ho aldri 
meir skulde gjera noko vondt eller vera til skade fyr nokon i 
minste maate, berre ho maatte faa vera i fylket. Dei hadde 
ingen dom paa henne, og visste ikkje kva gale ho hadde gjort 
i byen, so dei kunde ikkje fella nokon endeleg dom. 

Eirik Are fraa Bokn stemnde Rasmus Nordbø paa Rennesøyl til 

skipreids-tinget 17/12 1640, fyr di han fyr nokre aar sidan i si eigi 
heimkoma hadde slege paa det at Eirik var trollmann. , Gud vere 
lov! eg er ingen trollmann*, hadde han sagt. So var det sein- 
ste nyaarsaftan, daa hadde han kome med det same atter 1 eit 
lag paa Haavardstein. Daa takka han Gud at ikkje han hadde 
lært noko av Arnbjørg Kroke. No vilde Eirik vita kvifyr han 
alltid skulde koma til honom med dette, og um det var so han 
vilde skulda honom fyr trollmann. Rasmus orsaka seg, han 
hadde vore drukken og visste ikkje kva han hadde tala. Saki 
vart utsett og døydde visst av. 


INGERID RØDN 


H- var or Jelsa skipreida, truleg fraa Rødn i Imsland, som 

den tid høyrde til Jelsa skipreida. Me veit at ho var gift 
og hadde vaksne born, elles er det lite me kjenner til; for ting- 
bøkerne fortel so lite.*) 

Fyrst var det paa dJelsa-tinget */11 1633 at futen hadde 
stemnt Ingerid OQlavsdotter paa Rødn fyr nokre ord ho hadde 
bruka, og fyr sum lesing som han meinte var imot kongens for- 
ordningar og helst imot bodskapen fraa *"/10 1617. 

Ho vedgjekk sjølv at ho kunde lesa fyr fldög og frost og 
sume andre sjukdomar, og no las ho upp framfyr retten dei 
ordi som ho bruka. Naar kyr mjølka urein mjølk, hadde ho ei 
raad som alltid hadde hjelpt: ho mjølka berre kui so strengen 
gjekk gjenom ein ring som ho alltid hadde paa fingeren. 

Vitne førde dei ikkje. Ho fekk domen med ein gong. Etter 
hennar eigi vedkjenning maatte det vera sum ovtru med henne, 
og fyr det skulde ho innan tri solmerke ryma fylket, og sidan, 
so: fort som ho kunde, koma seg ut or kongens land og rike 
og fyrstedøme etter kongebodet fraa 1617. Alt det ho aatte, 
skulde høyra til kongen. 

Det som ho aatte, var ikkje stort. Naar all skuld var ut- 
kvitta, var luten hennar l/22 rd. 1 ort 8 skill. Det vart inn- 
koma i kongens kassa 1 1634. 

So var det 1641 daa dei heldt paa aa føra vitne mot Berit 


*) Namnet vert oftast skrive Ingeri Røen, ein stad Inger I Røen, og 
nokre stader Ingert paa Røen, Ein stad vert ho nemnd Ingeri Røen 
fraa Vats skipreida. Per Ormsson Indre Rødn, Jelsa skipreida, var 
det skifte etter */9 1684. 

Bjelland. Daa kom det fram ein mnerstrending, Aasmund 
Seldal, og sa at Ingerid Rødn hadde vore hjaa honom og 
skulde gjera aat fyr bringeverken hans. Daa hadde ho 
sagt at det var Berit Bjelland som hadde sett det vonde paa 
honom, og den sykja kunde ho ikkje gjera noko med. Vaar- 
herre vilde vera beste mannen til aa hjelpa der, sa ho. Han 
gav henne ei tunna korn og ei 20-skillings mark fyr umaken. 

Seinare stemnde futen henne til tings. Ho kom fram paa 
tingstova i Vikadal *'/» 1641. Daa vilde dei vita kor det var 
med trollkunsterne hennar. 

Ho vedgjekk at ho bruka urter til aa lækja folk med. Ho 
nytta baade lækjeblokkor og haga-urter. Urterne henta ho inn 
jonsok-dagen, og ho gav deim helst i øl. 

Aasmund Seldal sanna at ho hadde gjeve honom noko drikka; 
men han kunde ikkje kjenna det var urter 1 det. 

Den gongen var Ingerid sjølv paa tinget. Men seinare den 
same vaaren, daa fjordungs-tinget var paa Hemnes, var det sonen, 
Per Ormsson, som møtte fyr henne. Daa kom Gamal Hetletveit 
og Jostein Rosseid fram og vitna, at i den tid daa Søren Njells- 
son var fut, hadde skrivaren Rasmus Andersson dømt at ho 
skulde ryma landet. Per Ormsson, son hennar, sa at det var 
sant. 

Meir finn me ikkje i tingbøkerne um henne. Ho var ei av 
dei meinlause, som ikkje hadde lova folk vondt eller gjort vondt, 
so dei tok det vel ikkje so hardt; men endaa skulde det vera 
underlegt um saki vart heilt ned-lagd. 








INGERID LIKNES 


H* heitte Ingerid Aasmundsdotter og heldt seg paa Liknes 

paa Skutenes-landet. Ho var ei gamall kvinna. og kjend vidt 
og breidt fyr trolldomskunst daa ho vart sett fast og førd til 
Kongsgarden i Stavang um sumaren 1648. Der vart ho sitjande 
7 vikor; for slaatten kom og ingen hadde stunder til aa ten- 
kja paa henne eller døma henne. %2de august var det so mykje 
dei kunde halda retts-møte paa Austreim (ved Koparvik). Det 
var skrivaren i Ryfylke, Mikkel Nielsson. og mennerne Aslak 
Stangaland, Torgeir Klubben, Morten Austreim, Kristoffer Vaaro, 
Baard Bakke, Hermann Eide, Helge Eide, Bendiks Eide. Mogens 
Åre, Simen Austreim, Jakob Mehaug og Alv Fagerland som 
skulde døma. 

Til vitne kom fram nokre av erannarne hennar. Kristoffer 
Liknes fortalde at han hadde set dette kvinnfolket nokre gon- 
gjer 1 marki; der heldt ho seg jamt saman med feet hans, og 
med grannarne sitt. Han hadde set henne riva nokre haar av 
kuhalarne, og etter det hadde kyrne vantrivest. Sume tider 
hadde han set henne mjølka kyrne. Ho mjølka i handi og drakk 
upp mjølki, so dei fekk lite sagen av kyrne sine baade den eine 
og den andre paa Liknes og pa: gardarne derikring. Sume 
tider naar det var helg eller høgtid og andre folk gjekk til 
kyrkje, daa kunde dei sjaa henne i marki eller paa aaker og 
eng; der gjekk ho og henta aks og øras-straa: kva ho bruka deim 
til, det visste ikkje han. Den tid dei tok henne og sette henne fast, 
daa gav ho seg til aa stinga med ein kniv i sitt eige hold; men det 
var fritt, ho fekk ikkje skade av det. Kva grunnen var kunde 
han ikkje Ka. > Njell Liknes Og Gunnar Liknes Og Njell 


6 — Mauland: Trolldom. 

Selvik, grannarne hennar, sa det same som Kristoffer hadde sagt. 
Det gjekk eit vondt ord um henne alle stader som ho var kjend. 
Det same sanna andre gode folk. 

Ingerid Liknes kom med motmæle, og så at ingen skulde 
faa det paa henne at ho hadde fare med trolldom, det ho kunde 
skyna. Ho kunde ikkje negta at ho ein gong eller tvo, naar 
ho hadde vore ute i marki og vore mest forkomi av svolt og 
torste. hadde teke seg ein skvett mjølk og drukke. Heller 
ikkje kunde ho negta, at ho hadde rive nokre haar av kurovorne 
og: henta nokre grasstraa; ho laut hava det til sil og sila 
mjølki; men anna vondt hadde ho aldri gjort korkje folk eller 
fe, det svor og forbanna ho seg paa. Ikkje kunde ho gjera 
noko sovore heller. Um den kniven som ho hadda stukke seg 
med. sa ho, at daa grannarne braatt kom yver henne, tok ho 
ein tolekniv som var ubeit, og lest stikka seg; men ho meinte 
ikkje noko større med det, anna en ho tenkte dei skulde halda 
henne fyr eit gale menneskje, so ho kunde sleppa laus. 

Futen meinte etter dette at ho laut refsast paa livet; men 
det gjekk retten ikkje med paa. Det var oreidt at ho hadde 
fare uterlegt og usømelegt fram med andre folks fe, og at ho 
hadde eit vondt ord paa seg, so folk i grannelaget var rædde 
henne. No hadde ho bode seg til, at um ho kunde sleppa ut 
or fengselet, so skulde ho godviljugt ryma landet, og det dømde 
dei henne skuldug til; eigedomen hennar skulde vera fallen 
til kongen. Vart ho seinare funni 1 fylket, eller annan stad 1 
kongens rike og land, so laut ho reifsast paa halsen. 

Paa henne fekk dei store utlegg men inkje inntekt. Ho var 





so arm at ho lite kunde skyla seg med fillorne som ho gjekk 
i, og heime hjaa henne fann dei ingen ting, anna en ein 
flokk med nakne og utsvelte born. - 

Ho rymde nok ikkje or landet, som domen lydde. Kvar ho 
helst vanka veit me inkje um, anna en at ho ei tid heldt seg paa 
Kvitsøyarne. Der døydde ho um vinteren 1653—54. 

5 dagar fyre gregusmessa 1654 var det fjordungs-ting paa 
Hesby. Der hadde futen stemnt Jakob Meling og tiltala honom 
for han hadde hyst og hela med Ingerid, og daa ho døydde 
hadde han ført henne til kyrkjegarden og fenge henne jorda som 
eit anna kriste menneskje. Dette var usømelegt gjort 
med slik ei som livde paa beidning-vis og I So langsame- 
leg tid hadde vore utestengd fraa sakrament og synds-vedkjenning 

og avløysing. Men sidan Jakob var ein gamall mann som jam- 
vel heldt paa aa barnast upp atter, vart saki utsett til hausttinget, 
so han kunde faa høve til aa gjera semja med lensherren. 

Saki kom ikkje fram att paa haust-tinget: men i rekneskapen 
det aaret er innteke 10 rd. som Jakob Meling bøtte fyr det 
han hadde gjort. 

K JETELS-BERIT 


H' heitte Berit og mannen Kjetel. Meir veit me ikkje. 
Dei hadde ingen stad fast tilhald, men för ikring i bygderne 
og dreiv mest med signing og aatgjering. Ho vart sett iast 
ein stad i Høle skipreida 1648. Skrivaren og 6 mann hadde 
halde forhøyr paa Høle og dømt henne eit par vikor fyre jol, 
og aaret fyrr hadde dei og sett upp eit provs-brev. I all denne 
tid sat Kjetells-Berit paa Kongsgarden, og 1614 1649 vart ret- 
ten sett paa raadstova i Stavang; det var skrivaren i Hestbø 
sjordung, Tomas Christensson, og 12 lagrettesmenner or Høle 
skipreida som skulde døma henne retteleg. 

Det var signing og maning og anna øykl som ho hadde 
fare med paa ymse stader og til ymse tider.  Rasmann Selvik 
og Jon Høle vitna at dei fekk bod fraa lensmannen, han Endre 
Gjestaland, at dei skulde koma og høyra paa kva Kjetels- 
Berit tilstod. Dei fortalde daa kva Olav Gjestaland hadde 
fapt, at det var ho og Ragnli Gjestaland, kona til lensmannen, 
som var skuld i den sjukdomen hans. At det var so, det 
hadde Asgaut Byrkjeland sagt, fortalde Olav. — Asgaut Byrkje- 
land og Njell Vølstad og Rasmann Verland - vitna, at dei og 
hadde høyrt det same av Olav Gjestaland. 

Kjetels-Berit vedgjekk at Olav Gjestaland hadde skikka 


bod etter henne, ho skulde koma og hjelpa honom med den 


sjukdomen som plaaga han. Det var 14 dagar fyre jol ho kom der 


i huset, og: ho var der 3 næter og gjorde det beste ho kunde. 


Dette hadde ho fenge eit pund +mør fyre og eit lite stykke til. 
Olav Gjestaland hadde daa fyrst fortalt henne nokre drau- 


+ 


mar som han hadde havt. Fyrst ei natt drøymde han at han 

brende tjøra i stova; daa var det eit kvende hjaa honom. 
Andre natti drøymde han at det kom 2? brune troll inn til 
honom, og ein svart hund. Tridje natti drøymde han det same. 


Ho hadde daa lagt ut draumarne soleis: Han hadde grave upp 
ei hella or ein haug, og fraa den haugen kom det eine trollet: 
det var eit brekke-troll. Det andre trollet kom or elvi; det 


heitte fosse-grim. Men kva den svarte hunden skulde vera fyr 
eit troll, det var ho ikkje god til aa segja. 

Sidan skar ho neglerne paa henderne og føterne hans Olav 
og klipte haar av hovudet hans. Alt dette vilde ho brenna 
til pulver og gjeva han inn i drikka. Um morgonen fyrr 

] 


soli rann, gjekk ho ut, og det same gjorde ho um kvelden 
daa soli hadde sige. Daa hadde ho tausi i huset med seg. 
Ute las ho 1 salt og feitt, og dette gjekk ho sidan inn med 
og smurde Olav yver heile kroppen. Ho sprette hol paa den 
vinstre litlefingren sin under nagli, so det draup blod; det 
smurde ho paa bringa hans og andre stader som han kjende vondt. 
Dette skulde driva sjukdommen. Naar ho smurde, tok ho alltid 
til ovanfraa og för ned-etter heile kroppen, smurde og enika 
trutt, alltid andsøles og helst kringum alle lederne. Paa den 
maaten dreiv ho det vonde alt ned i ei taa. Daa ho hadde 
fenge det so langt som i nebbafru (den taai som var næmast 
storataal) paa den vinstre foten, daa gjekk ho. 

Olav Gjestaland sanna dette, men lagde til, at daa ho hadde 
gjenge, daa kom det vonde straks attende paa same staden. 
Daa fekk han ikkje livande fred; for han tykte han hadde 
henne framfyre seg kvar gong han skulde sova. Han kunde 
aldri faa ro fyrr han fekk folk um seg, og ljos. Han gav 
henne ein fjordung malt og ein fjordung korn fyr umaken. Son 
hans gav henne 1/9 vætt*) korn umframt det smøret som Tvrr er 
um-mælt, dertil I aln med bleikt lereft og 2 alner med grovt 
lereft, og ei riksmark i pengar og sumt anna. 

Olav i Brekko (Gjesdal- sokn) vitna, at fyr 9 aar sidan leid 
han av paa lag den same sjukdomen som Olav Gjestaland no 
hadde. Daa kom Kjetels-Berit til honom. Smurning hadde ho 
med seg og smurde trutt kring alle lemerne, og daa vart han 
straks likare.” Ho hadde sagt at sjukdomen hans hadde lege i 
ein benk eit aar, og var etla honom av ei fatig kvinna som 


*) 


Ei vætt er det same som 6 spann eller 9 bismarpund. 

han hadde gjort imot. Det hadde vore tanken at sjukdomen 
skulde drepa honom; han kunde aldri faa ro eller fred. Naar 
han skulde sova, so tykte han alltid at det gjekk tvo smaa- 
troll attved honom; sumtid var dei brune og sumtid kvite. 
So hardt var han klemd åv denne vildringi, at han gjekk ein 
heil dag i skogen og bar paa ei vedabyrd; han vart baade 
trøytt og mod, men hadde ikkje vit til aa leggja byrdi ned, 
heller ikkje til aa venda heim atter. 

Kjetels-Berit tilstod, at ho hadde lege i sengi hans Olav 
Brekko og set det same skrymsl. Det kvite trollet saug paa 
øyra aat drengen hans, so det gjekk hol paa det. 

Lars Haukamork vitna at kona hans hadde lege sjuk fyr 8 
aar sidan. Daa kom Kjetels-Berit og gjorde henne frisk. 

Dei spurde henne 1 retten um ho kunde andre trolldoms- 
kunster ; men det negta ho. Det kunde ho segja so sant Gud 
vilde vera henne miskunsam. Det som ho kunde, hadde ho 
lært daa ho var lite barn, av el kvinna som gjorde systkin 
hennar friske ein gong dei laag sjuke. Sidan spurde dei 
aalmugen um mnokon kjende til at ho hadde forgjort folk 
eller fe eller drive trolldom paa anna vis. Dei svara alle med 
ein munn at dei aldri hadde høyrt gjete sovore. Det var 
berre signing og aatgjerd ho hadde ord fyr. 

Futen slo paa at ho skulde lida baal og brand. Men ret- 
ten kunde ikke fylgja dette. Dei kunde ikkje finna at 
Kjetels- Berit hadde forsvore si heilage daaps-pakt og kristen- 
domen, og ikkje var det klaga paa at ho hadde skilt folk ved 
liv eller helsa eller fe og buskap. Domen vart, at ho innan 
ein maanad skulde ryma land og rike, og eigedomen hennar 
skulde vera i kongens verja. Skulde ho etter den dagen 
finnast i kongens land og rike, so laut ho refsast paa sin hals. 

Sidan gjekk det vel med henne som med so mange andre: 
ho kom seg ikkje av, men för med dei same raaderne og vart 
sett ein gong til. > 1650 var det retts-møte paa raadstova 
i Stavang; daa skulde lagmannen stadfesta domen. Kjetels- 
Berit las upp ei signebøn som ho kunde, og fortalde at ho 
hadde set fossegrimen; han var brun og loden. Sameleis hadde 
ho set bere-trollet; det saag ut mest som ei liti kvinna og 
gjekk med ei raud huva paa hovudet. — Domen vart at ho 
skulde lida paa halsen. 

Sidan vart ho retta. 

Det som ho aatte var jamgodt med inkjevetta. Ho hadde 
site 1 arrest 5 vikor; dei laut ut med 5 dalar fyr kosten. Det 
vart utlegg og inkje inntekt. Men sume av dei som hadde 


cd 


vitna imot henne, laut punga ut. Olav Gjestaland laut bøta 8 


dalar for han hadde halde seg til signekjeringar daa han var 


sjuk. Olav 1 Brekko 4 dalar fyr det same. OQg Lars Hauka- 


mork laut ut med 10 dalar, for han hadde bruka signing og 


uloglege raadar fyr kona si. Asgaut Byrkjeland vart dømd 


fredlaus. Han var landstrjukar, dømde dei, og hadde fare ikring 


> 


i fylket med maning og skrymt og narra mange folk. 

LAUPSTAD-FOLKET 


Laupstad er ein liten øydegard i Eikersunds-sokni. Han ligg 
uppe paa heidi millom Eikersund og Sokendal ikkje langt fraa 
Hedlands-sokni. Fin av dei næmaste gardarne er Tjervall som 
Fikersunds-presten aatte; ein annan erannegard er Nodland. 

Paa Laupstad budde ikr. 1650 ein mann heitte Njell; kona 
hans heitte Ingeborg Torlaksdotter. Dei stod sex godt etter 
maaten i den tid, hadde pengar paa renta og pengar paa kiste- 
botnen. Buskapen var ikkje stor; men dei gjekk fram i velstand 
aar fyr aar og hadde so mykje at dei hjelpte seg sjølve, og 
kunde endaa hjelpa andre folk baade med krøter, naar dei trone 
det, og med pengelaan. 

klles er det ikkje mykje me høyrer um desse folki, fyrr det 
laga seg so at alle tok til aa tala um deim. 

Paa slike fjellgardar vert folk tidt noko ulike andre bygda- 
folk. Helst naar dei bur soleis millom fleire bygder. Det er 
1 liksom dei fær ein svip av dei andre bygderne; men i dei byg- 
| derne vil folk paa ingen maate kannast ved deim. Alle ser 
paa deim med mistru. Gjeng det godt fyr deim, so vert gjerne 
andre folk ovundsjuke. OQg hender det at einkvar fær mistanke 
til deim paa ein eller annan maate, daa vil det jamt vera nok 
av deim som stydjer uppunder denne mistanken. 

Ein gong hadde ein av erannarne, heitte Mattis Nodland, 
laant ein øyk hjaa Njell Laupstad. Han skamkøyrde øyken, so 
han laag daud. Dette vart det ei lang trætta um. Mattis Nod- 
land laut paa slutten lova at han skulde pgreida ut til Njell 
Laupstad so mykje som øyken var verd. Dei lagde det under 
menner, og øyken vart sett i 7 rd. Dette var høg pris paa 

ein øyk i dei dagar, so det var nok ikkje skamlege krøter dei 
hadde paa Laupstad. 

Men Mattis Nodland tykte det var tungt aa punga ut med 
so mykje, og han kom ikkje med pengarne. So vart Njell 
Laupstad nøydd til aa stemna honom. Han fekk stemning til 
sumars-tinget fyr Fikersunds skipreida ; det skulde haldast jon- 
sokaften 1658. 

Daa gjekk Mattis Nodland til junkeren (9: lensherren 1 
Stavang) og fortalde kva folk det var han hadde til grannar 
paa Laupstad. So snart lensherren fekk høyra nemnd trolldom, 
spurde han meir etter, og daa skreiv han stemningi. So vart dei 
stemnde til same tinget, baade Njell og Ingeborg, og det jamvel 
med .junker-stemning.* 

Mattis Nodland var klagar, og førde vitne som skulde sann- 
prova, at dette paret paa Laupstad var trollmann og trollkjering. 

Paa tinget kom Olav Torsson Tjervall fyrst fram og vitna. 
Han fortalde um Ingeborg Laupstad at ho ein gong hadde kome 
til Tjervall ein kyndelsmess-aftan; ho vilde sjaa paa eit bakste- 
bord som ho tenkte aa kjøpa. Ho gjekk millom husi og kom 
inn i løda. Der fann ho tausi, og dei tvo rødde nokre ord 
saman. Ingeborg jamra at det var kaldt, og tausi bad henne 
ganga inn og verma seg, men ho gjekk ikkje inn: ho för heim- 
atter til Laupstad og tala ikkje eit ord med nokon paa deira 
gard anna en denne tausi. Straks etter vart Olav liggjande 
og laag 11 vikor senefast. Han hadde ein styng 1 livet, og 


kjende eit hol som gjekk inn i den eine sida og ut or den 
andre. — Sidan ein gong kom ho til deim og rødde med mor 


hans. Ho hadde det til ærend at ho vilde faa syster hans til aa 
spyta henne eit par sokkar; men dette sa mor hans tvert nei 
til, og det kom seg av at Ingeborg ein gong fyrr hadde skjelt 
paa den andre syster hans og skulda henne fyr at ho hadde 
stole av den ulli ho skulde spyta av. Straks etter vart mor 
hans maallaus, og det var ho sidan so lengje ho livde. Det var 
4 aar ho ikkje kunde masa eit ord. Ei av systerne hans heitte 
Gyda (,Gjøa*). Henne fann Ingeborg ein dag, og daa skal ho 
ha sagt: , Korleis er det med Kari Tjervall no? kann ho gøy 
] 


Jaa meg enno som ho fyrr gjorde?* So var det fyr tvo aar sidan, 


masa = tala. røda: ordet vert enno bruka i Eikersunds-sokni og der- 
ikring, og er bruka i tingboki, 

em dag daa han gjekk inn og skulde faa seg mat, daa kom 
Ingeborg Laupstad og gav seg til aa spa noko 1 aakeren hans. 
Sidan för ho burt atter. Daa møtte ho Johans Nodland og bad 
honom at han ikkje maatte segja til noko menneskje at ho hadde 
spatt 1 aakeren hans Qlav. (Johans Nodland var paa tinget og 
han sanna dette.) - Tri langfredags-morgonar hadde ho 
kome til Tjervall og vilde laana varme. Kva ho gjorde det fyr 
kunde han ikkje skyna; 1 vissa den eine gongen var han stød 
paa at ho hadde eld hjaa seg sjølv. — Daa han so var med 
presten og skulde syna merkesteinarne millom Tjervall og Laup- 
stad, daa vart ho venteleg gali paa honom; han miste ei ku 
straks etter. Sidan kjøpte han seg atter ein vetrung; men den 


laag daud straks. — Han kunde ikkje anna en skulda henne 
fyr alt dette. Ho hadde teke helsa fraa honom og maalet fraa 


mor hans og livet av krøteri hans. OQg kvar gong ei ku 
skulde bera, daa hadde dei henne attmed husi. Daa stod ku 
og trytte og vilde endeleg ut til henne. 

Arnbjørn Imisheid fortalde at han hadde vore med og synt 
presten merkesteinarne. Sidan hadde han aldri kunna liggja 
turr um næterne. Han hadde høyrt av andre folk at ho hadde 
lova han det. 

Njell  Torgeirsson Imisheid fortalde at han hadde laant 2 
dalar hjaa Ingeborg Laupstad; ho skulde hava 20 skill. i renta 
um aaret. Til vissa fyr desse pengarne hadde han sett ei ku 
1 pant. Den skar ho av eit stykke av øyra paa, imot hans vilje. 
Sidan bytte han burt denne kui; men den som han daa fekk 
atter, laag daud. OQg sidan var det 5 kyr og 2 vetrungar som 
laag daude fyr honom. Kven som meir var skuld i det, kunde 
han ikkje vita. 

Torkell Horve vitna at han sat paa kyrkjevegen og masa med 
Berulv Veshovda. Daa kom Ingeborg Laupstad framum deim. 
Ho mishøyrde seg og trudde det var henne dei sat og 
masa um. So gav ho seg til aa banna han. Daa han kom heim, 
laag smalen hans sjuk: kvar tasen laag paa ryggen med alle 
føterne i véret. No gjekk han til Laupstad med ein gong.  Fyrr 
han gjekk inn, tok han ei øks 1 handi. Han spurde henne kvi 
ho hadde banna han; det var ikkje so at den banningi flaug, 
paa stokk og stein [ho flaug paa livande], sa han. Daa svara 
ho at ho hadde mishøyrt seg, og Njell han sa: ,Det skal vel 
verta godt atter.* Daa han so kom heim, var smalen hans frisk 

og ferdig som han fyrr hadde vore. Kven som gjorde dette, 
eller kva det kom seg av, det visste ikkje han. 

Eirik Aamot fraa Hetlands skipreida vitna at mor hans hadde 
vore skuldug til Ingeborg Laupstad 3 dalar; dei hadde han teke 
paa seg. Sidan gjorde dei det so av at han skulde lata henne 
faa ei ku, so skulde han faa ein ort til av henne. Daa han so 
kom til Laupstad og kravde den orten, daa fall det nokre 
harde ord deim imillom; det var noko han skulda henne fyr. 
,Pette skal du faa lika fyr*, sa ho; ,du skal ikkje ha sagt 
det fyr inkje*. Straks etter daa han var 1 skogen, skamhogg 
han seg i den eine foten, so han vart uferdig lengje. Sidan 
miste han eit gildt naut. Det sprakk sund. Og etter den dag 
var det som ulukka hadde fylgt han; han hadde mist alt det 
som han aatte og hadde. Han kunde ikkje visst segja um Inge- 
borg var skuld 1 det. Kva det kom seg av maatte (Gud 
vita; men han kunde minnast ein gong han høyrde paa at mor 
hans og Ingeborg heldt paa aa tala saman. Daa hadde mor 
hans spurt: , Korleis er det med deg, Ingeborg; kann du noko 
vondt sidan du hev fenge slikt eit ord paa deg?* — Nei, 
sa Ingeborg; ,eg kann ingen ting eg; men han Njell, mannen 
min, han kann baade mykje og vondt.* Det sa ho. ,0Qg Njell 
Laupstad, han hev alltid vilja meg vondt*, lagde vitnet til. 

Torleiv Hovland hermde etter hr. Hans paa Hedland kva 
han hadde sagt den tid han livde. ,Sidan eg kom i trætta 
med Njell Laupstad og Ingeborg, hev eg aldri havt ein helse 
dag.* Det sa sæle hr. Hans. 

Det same vitna sidan Per Rasmusson i Strondi at han hadde 
høyrt av sæle hr. Hans. 

Torlew Byrkjeland fortalde at Ingeborg Laupstad hadde bede 
honom ganga ærend til hr. Hans paa Hedland, og spyrja um 
ho kunde faa vera paa stølen hans um sumaren. Det vilde hr. 
Hans ikkje. Daa han so kom til henne med det bodet, daa 
banna ho presten. Torleiv sa: ,Du skulde ikkje banna so stygt, 
Ingeborg. Kven veit um det kann vera det som er skuld 1 at 
presten lyt lida so mykje vondt?* Daa svara ho: ,Du trur 


daa vel aldri eg er trollkjering?* Han svara: ,Du veit sjølv 


Hr. Hans paa Hedland: Hans Jakobsson Hindsholm var fyrst hjelpe- 
prest paa Hedland 1626—1639, sidan sokneprest i same kallet til han 
døydde ikr. 1656. 

kva du er.* Dermed gjekk ho til døri; men ho var so harm 
at ho skar tennerne og slo ut med knytte neven. Anna hadde 
ikkje han aa segja paa henne. Fyr sin eigen part hadde han 
inkje aa klaga. 

Johans Nodland vitna: Han og Mattis Nodland hadde vore 
paa Laupstad ein gong. Daa sa Ingeborg at Njell, mannen 
hennar, hadde ein uven i Hedlands-sokni, og til honom hadde 
han sagt at han skulde faa turka det av paa likamen sin, det 
vonde som han hadde gjort honom. Og sidan hadde det gjenge 
den mannen so som Njell hadde sagt, sa ho Ingeborg. 

Jakob Slettheid skulde vitna. Han møtte ikkje paa tinget, 
men sende Torkell, son sin, med den helsingi at han ingen ting 
vondt hadde aa segja paa Njell og Ingeborg paa nokon maate. 

Arnbjørn Njellssom hadde tent paa Laupstad fyr 4 aar sidan. 
Han var ikkje anna en ein umage den tid. Men han hadde 
set at kvar natt kom det ein katt ned fraa ljoren. Han var 
ikkje soleis voren som andre kattar. So hadde ho ein annan 
katt som ho alltid heldt inne i ei bud, og han kom aldri ut, 
tidare en kvar gong ho sila mjølki. Den katten var heller 
ikkje som andre kattar; han saag ut som eit vette-nysta. 

Olav Høyland hadde kjøpt Hallvard aasætet av paa Aamdal. 
Daa sette han ned hjaa honom tvo dalar som høyrde Ingeborg 
Laupstad til. Desse pengarne kravde ho inn atter fyrr tidi 
var ute. Han sa at ho skulde faa sine pengar naar dagen kom. 
Daa sa ho: ,Dette skal du faa lida fyr, det kann du lita paa.* 
5 dagar etter sprakk merri hans sund. Blodet gjekk or baade 
munn og mnasar. Kven det var som volde dette, det visste 
ikkje han. 

Tore v Lidi hadde havt tvo kyr som fekk vondt fyr tvo 
aar sidan. Daa gjekk kona hans til Ingeborg Laupstad, og ho 
laante henne ein bu-stem. Um det hjelpte noko, visste han 
ikkje; dei laut slagta baae kyrne um hausten. 

Vetle Mjølhus hadde ingen ting aa segja paa Njell og In- 
geborg anna en det som godt var. 

Hr. Theophilus (presten i Fikersund) og tvo av medhjelpar- 
ane hans (Hans Myklabust og Robert Aase) stod fyr retten 
og sa at Njell Laupstad og kona hans alltid hadde havt eit 


Hr. Theophilus: Theophilus Jonsson Skanke var sokneprest i Fiker- 
sund fraa 1650 til han døydde eit par vikor fyre jol 1663. 

vondt ord paa seg fyr trolldom; men gjerningar visste dei 
ikkje um. 

Det same sa heile ting-aalmugen; det ordet gjekk baade til 
fjells og fjøra at dei var namngjetne fyr trolldom. 

Futen kravde dom yver baade Njell og Ingeborg som so 
erovt hadde forset seg. Mest ho Ingeborg. Ho hadde vore 
under tiltale ein gong fyrr, og daa hadde ho lova so visst at 
ho aldri skulde fara med sovore meir. No saag me korleis ho 
hadde halde det. Ikkje hadde ho møtt fram i retten dess 
meir, so ein saag at ho ikkje heldt seg skuldlaus. Han kunde 


ikkje skyna anna en at ho laut refsast paa livet med 
baal og brand. 


Men retten kunde ikkje døma sovoren dom utan lagmannen 
var med. Og so tenkte dei at det kunde koma fleire ting upp, 
so domen vart lettare aa døma. Difyr vart saki utsett. 

Njell Laupstad vart sett fast den same dagen. Han sat fyrst 
i fangehol paa Aarstad. Sidan vart han vel send fraa den eine 
lensmannen til den andre. 

Men Ingeborg, daa ho saag det laga seg til uvér, tok ho 
foten paa nakken og hadde seg undan. Nodlands-mennerne 
sette etter. Me kann ikkje sjaa anten dei gjekk sine eigne 
ærend eller andre hadde fenge deim til; men det ser so ut 
at dei hadde lagt det sers paa seg aa naa henne atter, so dei 
kunde føra henne fyr retten. 

Ein maanads tid etter tinget heldt dei retts-møte paa Tengs 
(den 27de juli 1658). Der høyrde dei mange vitne, baade nye 
og gamle. 

Ellin, enkja etter hr. Hans paa Hedland, sende ein setel: 


-— da bekiender ieg, at ieg for nogen aar talde med 


Ingeborg her paa prestegaarden, og samme tid begierte hun en 
skreftesedel af min salig mand og sagde saa til mig: Efterdi 
fader er saa meged siug, ville vi forliges, paa det vi ikke skal 
findes uvenner for Gud. Og samme tid spurde ieg hinder ad, 
hvi hun bandet min mand den tid han af Gud var udsend at 
lede hinder i kirke, og bad til Gud at han skal baade vesne 


ap) 


og torke op staaendis og nederliggendis og sagde: Det har 1eg 


bedet og det skal ieg bede. Daa svaret hun og sagde: Skam 
faa Marit Svaalestad, hun gav mig snustobak, saa leg blev drukken, 
at ie ikke vidste hvad ieg sagde. Videre veed ieg inted. 
Det vitner ieg med min egen haand.* 

Tore Hetland og Jens Persson bar fram vwitnemaalet hans 
AÅskell Hæstad som var lensmann i Hetlands skipreida; sjølv 
var han skral, so han ikkje kunde møta. Han kjende inkje til 
Njell og Ingeborg, anna en det han hadde høyrt i bygdi, at 
dei var namngjetne baae tvo fyr trolldoms-kunster. 

Det same vitna Olav Hetland. 

Magli Sleveland hadde fyr 6 aar sidan vore paa Laupstad 
og vove aat henne Ingeborg. Daa hadde det ein gong bore 
til at det fall harde ord millom mannen og kona. Han skjelte 
paa henne og kalla henne hora, og ho gav att likso godt som 
ho fekk, og kalla han trollmann. ,Det skal du aldri kunna 
prova*, sa han. Daa vart ho vakande og sa: ,Kva tykkjer du 
vel at hr. Hans paa Hedland hev att av helsa si, sidan han 
kom i trætta med deg?* 

Isak Tengs og Torgeir Tengsareid var stemnevitne. Dei sa 
fraa at dei hadde kome til Laupstad og skulde lesa stemningi 
fraa lensherren. Døri stod halv-opi daa dei kom. Isak kakka 
paa døri med staven og skauv ho upp. I det same kom Inge- 
borg 1 døri med ei ausa i handi og slo vatn ut yver deim. 
Elles saag det likast ut til kinnedrikka: for det var kvitt. 
Sidan var det likt til at ho trega paa det; ho kom ut 
med el tvaaga og turka av deim; men dei høyrde henne masa 
inne i stova fyrr dei saag henne. — Ingeborg sa til dette at 
det var sant; men ho kom ikkje paa anna en at det var hennar 
eige barn; det fann paa sume tider aa kakka paa døri og 
vilde narra henne. 

Torkell Horve og Gunnar Kydland hadde halde vakt yver 
Njell Laupstad ei natt daa han var sett fast paa Aarstad. Daa 
hadde dei ikkje høyrt anna av ban en godt. 

Olav Tjervall hermde etter Jakob Slettheid, han som paa 
tinget ikkje hadde havt anna en godt aa segja. Han kom ein 
gong til Tjervall og jamra yver Ingeborg; ho hadde lova han 
vondt, og som ho hadde lova so hadde han fenge det; han fekk 
bera paa det all sin dag. Dette hadde baade unge Tor- 
kell Slettheid og kona hans høyrt paa. 

Johans  Arnbjørnsson Imisheid hadde vore skuldug henne 
Ingeborg 4 dalar, og det kom dei til aa trætta um. Daa lova 
ho vondt, og sidan miste han 2 kyr og 3 ungnaut og all smalen 
sin.  Etterpaa fekk ho 5 dalars verd fyr 4; men endaa lova 
ho at han skulde verta felaus. 

Mattis Nodland klaga at Njell Laupstad hadde lova han vondt 
daa dei kom i trætta um den øykjen, og det hadde han fenge 
røyna baade paa folk og fe. Eit barn hadde han som var blindt; 
det laag der endaa og turka upp. Kvar sundag gjekk det bøn 
fyr det fraa preikstolen. Han lagde skuldi paa Njell Laupstad 
fyr alt det han hadde lide baade paa barnet og paa buskapen. 
Han hadde ingen ting imot aa leggja handi paa honom og 
sverja den dyraste eid. 

Ivar Myklabust hadde høyrt, daa tinget var paa Aarstad 
og Njell vart sett fast, at i det same han reis upp fraa benken 
som han sat paa, daa bad han Djevelen taka deim som hadde 
ført dette paa han. Det skulde dei faa kjenna og fyrr der vart 
skilde aat, sa han. 

Jens Pederssom hadde høyrt paa kva Njell Laupstad sa daa 
han gjekk fraa tinget. Dei som var skuld i dette, skulde fara 
» daa 

ei Fandens ferd, sa han. Jens spurde kven det var, o 
svara han: , Det er-du.* 

Ingeborg. Laupstad stod og høyrde paa alt som desse folki 
vitna. Ho forbanna seg paa at dei laug alt i hop; ho var 
skuldlaus som eit barn i alt dette: men ho sette si sak til Gud, 
sa ho. Elles sa ho at Njell, mannen hennar, kunde lesa fyr 
smaatroll. Bøni var so: 

Mari spurde sin velsigna son: 

,Kor kjem kvikt i heilt hold?" 

-Det kjem av ein naableik mann,” sa Jesus. 
Mari sagde: 

.Kven skal kvikt av holdet taka?" 

.Det skal nie næringsmøyar gjera,” sa Jesus. 
,Kvikt utav hold og kvikt utav blod, 

kvikt utav alt hans ledamot. 

Dei skulo sprikka og dei skulo spy, 

og bliva i vatnet og verta til inkje.” 


Bøni var lenger, sa ho; men ho kunde ikkje meir. 

I eit retts-møte seinare kom ho paa at ho hadde gløymt 
noko. Denne rettingi skal me setja til beint fram som ho er 
skrivi og stava i tingboki. Det var um dei nie næringsmøyar; 
dei ,schulde icke soden souffue och icke varmen vage och ingen 
roe haffue, før end di kom vd.* Dette hadde ho gløymt midt 
1 bøn1, sa ho. 

Futen frette henne ut um rymingi. 

Ho hadde tenkt seg til Holland. 








ADEN re GENT ve 





VG TET STAN GN OR na FAEN TRE NE 


ae 


EE mei 


sær: 





r ov VEDATTE 4383 


EE Er NT KE DER i 3 ED 


96 


Kva ho hadde der aa gjera? 

Jau, ho tenkte ho skulde sleppa aa træla so fyr føda. Ho 
hadde tinga med ein Hollands-skipper og vorte samd med 
honom um farleiga; han skulde hava 1 dalar fyr di at han tok 
henne med til Holland. «Men fyrr dei kom av stad, hadde Jo- 
hans og Mattis Nodland kome og teke henne. Det var i Herre 
sokn austanfyr Lista paa ein gard som heiter Gjeresdal. 

Fyrr dei slutta møtet fekk futen upp av henne at ho kunde 
lesa fyr vred. Den bøni var so: 


Vaar herre Jesus reid yver turre heid; 

det rinast i den dyraste led. 

Vaar herre Jesus han steig sjølv av 

og lagde bein i bein, 

marg 1 marg, 

blod i blod, 

hud i hud 

og kjøt i kjøt. 

Statt upp og fnys og gakk heilbrigd heim. 
I tri namn, Faders, Sons og Heilagands namn. 
Amen. 


[ eit møte paa raadstova 1 Stavang spurde futen Ingeborg 
Laupstad um det var so at ho kunde trolldoms-kunster. Daa 
svara ho at det var tvo kjeringar i Eikersund som og var 
namngjetne fyr vondt. Dei hadde vore paa tinget og vorte 
frie den tid dei hadde noko; no hadde dei ingen ting, og So 
var dei frie. Det var Johanna, kona hans Knut Kvaale, og 
Birgit, kona hans Bjørn i Skogen. 

Det hadde vore klaga yver at ho hadde fenge mold fraa 
gravl til sæle hr. Hans paa Hedland; men daa det kom til 
stykket, var det Erling Hesviki som fekk skuld fyr det. 

Dei . spurde meir etter korleis det gjekk daa ho rymde. 
Daa sa ho at Njell, mannen hennar, visste vel um at ho rymde. 
Gakk du 1 Jesti namn!* sa han; ,eg vert verande, um dei so 
vilde slita meg i bitar millom øykjer,* sa han. 

Paa kyrkjebakken hadde dei skote til maals um deim baade 
i Eikersund og Hedland, og maalet lydde so at baade mannen 
og kona var namngjetne fyr trolldom og svarte-kunster. Daa 
Ingeborg høyrde det, sa ho at ho kunde ikkje segja stort um 
det heller; dei kunde vel ikkje anna segja, sa ho. 

— I eit møte paa raadstova i Stavang den llte september 
hadde dei framme nokre vitne or Hedlands-sokni. 

Tore Hetland vitna at han hadde funne noko trollkatt-spy 
paa vollen sin fyr ikring 8 aar sidan. Han tok det med seg 
heim og sette det i ei potta yver elden; men det kom ingen. 
Fyrr hadde dei lide stor skade paa mjølki si. 

Ivar Hetland visste ingen ting, anna en det at Njell og 
Ingeborg hadde vore namngjetne fyr trolldom. Det var noko 
som kvar mann visste um. 

Knut Svaanes vitna at han hadde høyrt paa kva Njell sa daa 
dei lagde band paa han paa Aarstad. Daa tykte han beint 
fram synd um han, han kunde ikkje hjelpa fyr det; men Njell 
sa: y, Den som volde meg dette, han skal drikka ein vond 
drykk.* Og dermed gjekk han aat døri. 

Ingeborg som tente hjaa Susanna paa Hundvaak, kunde for- 
telja at ho fyr ikring 8 aar sidan kom til Hetland og skulde 
tena hjaa Olav. Daa fortalde tausi som fyrr hadde tent der, 
at det var so underleg vore der paa garden; dei hadde funne 
so mykje trollkatt-spy 1 fjoset. Ingeborg Hetland tok det i ei 
potta og sette det yver elden, og daa kom Ingeborg: Laupstad 
springande. Daa baud ho pengar at dei ikkje skulde bera det 
ut-yver bygdi. Dette hadde ho Guri fortalt, ho som fyr hadde 
tent hjaa Qlav Hetland. 

Torkell Horve hadde vore med Tormod Byrkjeland paa Nod- 
land og set paa barnet hans Mattis. Det var blindt og laag 
der sjukt og turt. Mattis Nodland gav Njell og Ingebore 
skuldi fyr all den skaden han hadde lide baade paa folk og fe. 

Njell Laupstad og Ingeborg høyrde paa alt dette, og negta 
alt som var sagt. So kom Ingeborg med den rettingi i bøni 
fyr smaatroll; som fyrr er uppskrivi. Njell Laupstad las ei bøn 
fyr smaatroll. Ho var so: 


Mari spurde den velsigna sonen sin: 

s Korleis kann kvikt koma i heilt hold?" 
»Det drøypte ein naableik mann," sa Jesus. 
Mari spurde Jesus daa: 

s Kven skal kvikt or holdet taka?" 

,Det skal nie næringsmøyar,” sa Jesus; 
sdei skal ikkje søden sova*) 

og inkje varmen vaka 


*) søden sova: sume trur at det helst skulde vera soden (el. søden) 
supa; soden, søden (uttala søen, som dei enno segjer i dei bygderne) 
skulde daa vera det same som Åæokt: dei skal ikkje smaka soden mat. 


7 — Mauland: Trolldom. 

fyrr dei kvikt or holdet taka, 

kvikt or hold, og kvikt or blod. 

kvikt or all hans leda-mot. 

Upp gjeng sol og ned gjeng stjerna; 

dei skulo sprikka og dei skulo spy 

og bliva i vatnet og verta til inkje.” 

I tri namn: Gud fader, Guds son, Gud den heilage ande! 
Amen. 


Han negta turt at han ikkje kunde meir vondt. Det same 
gjorde Ingeborg. 

— Det siste rettsmøtet var paa Aarsland i Valla skipreida 
(Varhaugs-sokni). Der møtte borgarmeister Henrik Hansen i 
Stavang med fullmagt 1 staden fyr lensherren, og so futen 
Søren Andersson og skrivaren Rasmus Svendsen, lensmennerne 
Einar Aarsland (Valla skipreida), Tore Hetland (Hetlands sk.), 
Hans Reime (Kvia sk.), Laurits Svela (Bjerkreim) og Atlak 
Tengs (Kikersund), dertil desse lagrettesmennerne: Olav Hadland, 
Jakob Aase, Berulv Veshovda, Olav Tengsareid, Gjert Hogstad, 
Svein Horr, Rasmus Bø, Mogens Horr, Baard Husveg, Olav Voll, 
Rasmus Voll og Olav Anisdal. 

Daa førde futen fram tvo fangar som var skulda fyr troll- 
dom og lengje hadde site fast; det var Njell Laupstad og 
Ingeborg. Futen meinte paa det at dei skulde refsast paa livet 

med baal og brand. Daa vart det so avgjort og dømt, at 
ettersom Njell Laupstad og Ingeborg, kona hans, var hardt 
skulda fyr trolldoms-kunster, og dette og var stadfest med skots- 
maali dei hande fenge, og med provi som var førde, — tilmed 
hadde Njell Laupstad lese upp sumt som ikkje kunde vera anna 
en signing og maning, so han ved det same vanbruka den allra- 
høgste Guds heilage namn, og Ingeborg Laupstad sameleis, etter 
det ho hadde lese upp og vedkjent seg at ho kunde; ho hadde 
attaat alt anna rymt av, tvert imot det som ho strengt hadde 
lova, so usaka kunde ho inkje vera; — so vart det daa dømt 
og avsagt, at alle desse skuldingar og vitnemaal ikkje beint 
fram kjem yver deim paa den maaten som lands-logi og recessen 
segjer, men so at dei baae tvo kann med signing og maning:; 
di skulde Njell Laupstad og Ingeborg hava forbrote alt det 
dei aatte, til kongen og ryma Norig og Danmark og baae 
fyrstedøme, og dei vart fyre sagde at dei skulde vera her or 
fylket innan 8 dagar. Var det nokon som sidan fann deim her, 
so laut dei lida soleis som recessen hadde sagt um slike folk. 

| eit ting paa Ogna den 17de mai 1659 vart det framlagt 
ei uppskrift paa alt det som Laupstad-folket hadde lete etter seg. 
Det var lensmannen Atlak Tengs som hadde havt med seg 6 
menner (Jakob Tengs, Olav Tengsareid, Kjetel Slettabø, Arild 
Slettabø, Gunnar Mjølhus og Eirik Mjølhus) og skrive det upp. 
Dei hadde funne reide pengar 48 rd, 1/99 ort 8 skill. 
buskap og korn og lausøyra verdsett til 49 rd, 3 ort 4 skill., 
— ,gjeld* i bygdi som det var uvisst um dei fekk inn, 161/» 
rd. Det stend ingen ting um dei 7 dalarne hjaa Mattis Nod- 
land, um dei var medrekna. Det som var kosta paa deim den 
tid dei sat fangar, var 8!» rd. Det vart fyrst fraateke. Resten 
vart innkoma i kongs-kassa. 

Kvar det vart av borni, fær me inkje vita. Noko av 
midelen fekk dei visst inkje. 

Helder ikkje fær me høyra kvar det sidan vart av Njell og 
Ingeborg. Kann henda hadde dei ei raad til aa koma seg ut 
or landet; men det trulegaste er at dei vanka fredlause ikring. 
Daa sumarstinget var i Sokendal aaret etter dei var dømde, 
lyste futen til at kvar den som hyste eller hela med Njell 
Laupstad eller kona hans, kunde venta seg hardaste medferd 
etter logi. Det tyder paa at dei heldt seg paa dei kantar, 


allvisst det aaret. | 

I Dalbygderne var det i den same tid mange, helst draaps- 
menner, som för ikring fredlause. Bygdarfolk klaga rett som 
det var yver alt dei laut lida av slike folk. Helst paa stølarne. 
Men mange tykte synd i desse fredlause folki og let deim vera 
i den verdi dei var. Kann henda var det dei som gav deim 
ei hands-rekning og ein gong imillom. Hende det at dei vart 
tekne, so galdt det livet. Men daa vart det mest alltid utlag 
paa ymse maatar, og det synte atter i rekneskapen. Fyr 
Laupstad-folket hev me aldri funne slike utlogor etter dei var 
dømde. 

Den næste odelsmannen løyste garden deira i 1659 fyr 45 
rd. Tek me ikkje i mist, so var det Olav Ramsland (som 
seinare vart lensmann i Hetlands skipreida) som var løysaren; 
men garden vart lengje liggjande i øyde (eller under fefot). 
Det gjekk manns-aldrar fyrr andre folk busette seg paa Laupstad. 

Ji SIGRID SIGURDSDOTTER 


H* var gift kona og budde paa Vik i Erfjorden, Jelsa sokn. 

Dei sette henne fast 4de april 1663, og 4 dagar etter ferde 
futen henne fram paa tinget paa Hemnes. 

Det var fiskalen som gjorde at ho vart sett fast, og han til- 
tala henne for at ho kunde med trolldom, og for at ho hadde 
forgjort ein mann som heitte Josep Vik og budde 1 Erfjord. 
Johans Tednes, Olav Tveit og Rasmus i Sundet stod fram og 
vitna at dei hadde høyrt Josep segja det var ho som hadde 
drepe honom; han gav henne skuldi fyr at han var øydelagd 
fyr heile livet. Han hadde og sagt at her ein sumar vilde ho 
slaa 1 alle skaarar og skard i Viksfjelli. Det forbaud han henne 
og vilde slaa sjølv. Daa sa ho: ,Slær du i aar so skal du vita 
at du kjem ikkje til aa slaa eit anna aar.* Sidan den tid hadde 
ikkje han havt ein helse dag; han var forgjord. Dette same 
sa han og til henne so mange folk høyrde paa det. Daa sa ho: 
sBetre deg korleis du kann tala!" Til desse same mennerne 
hadde Josep og sagt, at daa ho tala dette til han, vart han 
liggjande same dagen i den vonde sjukdomen som han sidan 
hadde lide av. Det var reint syndsamt aa sjaa kor han laut lida. 
| Sidan kom det fram mange vitne. Helge Kvistoffersson vitna 
at vaaren fyreaat hadde Olav Haaland gjeve han lov til aa spa 
upp ein aakerflekk yver paa Vik. Dette vart Sigrid gali paa 
og sa til deim: ,De kann gjerna spa og saa, men det vert dykk 
ikkje til noko gagn; de skal inkje godt faa av det.* 'Tvo 
| tri dagar etter vart kona hans braatt sjuk og laut til sengs. 
| So laag ho og talmast, alt til ho døydde hausten etter. 

Olav Haaland heimde etter ei som heitte Kari Klomber, 
ho sa høgt og skile at det var Sigrid som hadde sett det vonde 
paa Josep. Kari Klomber var synsk, og ho kunde sjaa at Sigrid 
stod upp-yver mannen og vilde gjera han god atter, men 
fekk det ikkje til. Det same vitna Sigrid Firiksdotter at ho | 
hadde høyrt av Kari Klomber den same gongen. 

Helge Kristoffersson hadde meir aa segja. Fin gong han var 
ute og skulde fiska aat husbonden sin, fekk han ikkje meir 
en tvo fiskar. Daa han so kom heim og fann ho Sigrid, daa 
sa ho: ,Kva vil du gjeva meg at du skal faa fisk? Fe kann 
fiske-vess.* So tok ho ei spøna og las paa og kasta ho paa 
sjøen. Same kvelden var det so mykje fisk at noti rivna og 
dei fekk ikkje eit liv paa land. Den kvelden var hennar eigen 
mann med og drog. 


- 
FET dar tispene 


at ta ptetdr tet later Elene ne ra EE vasen ERNST VEV RD ST 


Gunnar Vikastrand vitna: Det var ein sumar fyr nokre aar 
sidan, at Sigrid kom og bad honom finna ein drope mjølk aat | 
henne. Daa sa han: ,Gud betre meg, arme mann! her sit eg 
med 4 smaa born og hev ikkje meir en ei ku; eg hev nok 
ng mjølk aat dykker.*.+ ,Det er so du segjer jamt, at du 
inkje hev,* sa Sigrid; ,du skulde ikkje hava noko, og ikkje 
skal du faa noko heller.* Gjekk ho so ifraa honom upp til 
Lovra. Daa ho so kom ned atter, stod kui deira attmed landet. 
Daa strauk ho kui tri gonger yver ryggen, og straks etter vart 
ho sjuk. Fem vikor kunde ho ikkje eta anna en gras som 
dei ryskte og stappa 1 ho. So ein sundag gjekk baade han og 
kona hans av til Sigrid og bad henne koma og hjelpa, so sant 
som ho kunde noko. ,bDet vert ikkje i dag,* sa ho; ,1 morgon 
kann det henda.* So las ho 1 noko salt som dei gav kui. 
Daa kom ho seg so mykje at ho kunde eta sjølv. Han hadde 
kui 4 aar etter den tid; men mkje mjølka ho, og inkje tok ho | 
bur. Sidan bytte han ho burt. | 
Helga  Olavsdotter Sanna det som mannen hadde sagt um | 
kui deira, og lagde attaat at Sigrid jamt hadde lova henne 
vondt, og vondt hadde ho lide, just som hi hadde lova. 
Olav Tveit fortalde at Sierid hadde kome til deim her eit 
aaret; daa gav dei henne mjølkemat; ho fekk eta saman med 
borni deira. Sidan fekk dei høyra at daa ho kom til Tednes, 
hadde ho sagt at ho tok med seg so mykje som ein 
munn full i em skjaa. Etter den dag hadde mjølki deira vorte 

so useleg klen; ho var illa etande*). Ikkje fekk dei naame nær 
so mykje rjome heller som dei fyrr hadde fenge. 

Sigrid sjølv sat og høyrde paa alt. Ho sa det var ikkje 
sant det han Olav vitna, og det same sa ho um alle provi; 
men Johans Tednes kom og sa beint upp i augo hennar. 
at daa ho var hjaa deim hadde ho saget at ho tok ein munn 
med mjølkemat med seg i ein skjaa. 

Olav Haaland, lensmannen, vitna at han hadde gjenge til 
henne siste hausten og helsa henne fraa Josep at han laut 
leggja all skuldi paa henne fyr den vondé sjukdomen han hadde 
vorte liggjande i. Daa han so gjekk, var det tvo tauser (Birgit 
Mikkelsdotter og Guri Aanundsdotter) som var so nære at dei 
høyrde mannen hennar segja: ,Gud naade meg! eg hev nok 
lydt deg altfor lengje.* Daa svara ho: ,MTeg, teg, Tore! dei 
skal ingen veg koma med meg.* 

Marit Ivarsdotter hadde ein gong sumaren fyrr vore paa Vik; 
daa hadde Sigrid klaga seg at Marit Haaland hadde teke eit 
aakerstykke fraa henne. Ho gav Marit Lovra skuldi fyr dette; 
men Marit Lovra kunde gjerna agta seg. Ho hadde ein gong 
nista mannen hennar ut paa bytur og let han faa noko sur 
seid: jamen kunde det henda ho snart fekk noko surt sjølv. 

Berit Markusdotter hadde ein gong høyrt Sigrid segja: ,Treng 
eg 1 aar, so Gud late honom trenga til aars!* 

Gunnar Vikestrand hadde meir aa segja. Det var ei kona 
som døydde, og dei sa ho hadde lide av den spitelske sykja: 
det var mannen hennar Sigrid som hadde bore dette ut. Daa 
vilde lensmannen hava ein som skyna seg paa sovore, til aa sjaa 
yver liket, og so fekk han vitnet til aa gjera det. Han saag 
vel paa liket og det viste seg at ingen ting skakka, anna en 
det var noko hudlaust paa den eine mjødmi. Medan dei heldt 
paa med dette, kom Sigrid og vart standande innfyre døri. Daa 
bad han henne vøla inn-um liket noko. Med same ho daa kom 
nær liket tok det til og bløda naseblod: det var so det flaut 
paa baae sidor. 

Mikkel Skreddar hadde fenge Sigrid til aa mjølka kui deira: 
daa ynskte ho uhema yver den som sist hadde gjort det. Sidan 


*) illa (idla) etande = mest ikkje etande (,ilde ædendes* er det skrive 
1 tingboki). 
Marit Haaland var kona til lensmannen, Olav Haaland, og Marit Lovra, 
dotter hennar, var gift med Knut Lovra som sidan vart lensmann. 

var det som ho fekk spitelsk sykja. Berit Mikkelsdotter sanna 
dette og lagde til: Ho hadde høyrt av dotter hennar Sigrid, 
at sosant mor hennar fekk sleppa ut og kunde gjera eltkvart, 
so skulde ho gjera det verre. 

Sierid vedgjekk daa fyr retten, at ho kunde lesa fyr flog; 
det hadde matmor hennar paa Erisdal lært henne. Elles hadde 
ho mykje aa segja imot alle desse vitnemaali; ho let so at ho 
var skuldlaus i alle ting, anna en det at ho kunde lesa fyr tlog. 

Det som var innskrive i tingboki, vart lese høgt og skule 
fyr vitni, og dei gjorde alle full bokar-eid paa det dei hadde 
sagt. 

Bte mai sette dei rett paa Hemnes. Daa førde dei Sigrid 
fram til yverhøyring og dom. Baade lagmannen og futen var 
med og 9 lagrettes-menner. 

Kari Klomber hadde ropa ut yver all bygdi at det var 
Sigrid som hadde gjort Josep Vik i Erfjord helselaus. Ho var 
paa tinget og sa um seg sjølv at ho var synsk. Ei tid fyre jol 
eller langt frampaa hausten det aaret som gjekk, hadde ho vore 
paa Vik og vore inne hjaa Josep, vilde sjaa um ho kunde vera 
til nokor hjelp. Daa fekk ho sjaa denne Sigrid, eller det var 
Fanden i hennar liknelse, koma inn med nokre knutar og vilde 
hjelpa den sjuke. Nokre av knutarne saag ho vart lagde attmed 
hovudet hans, nokre ned-med føterne, og elles allstad kringum 
honom. 


Johans Tednes hadde vore med fiskalen inne hjaa Josep den. 


gongen han skulde sverja paa henne sjukdomen og hjelpeløysa 
som han laut dragast med. Daa lagde han handi paa hovudet 
hennar og sa: ,8S0 sannt Gud vil hjelpa meg fraa denne sjuk- 
domen, so er du banemannen min, og du hev gjort det med 
trolldoms-kunst.* Ei tid etter hadde han tala med Josep; daa 
hadde han sagt at sjukdomen hadde letna sidan han hadde lagt 
handi paa hovudet hennar. Han saag friskare ut og en han 
hadde gjort paa lengje. 


Olav Tveit prova det same um kva Josep hadde sagt og 


gjort daa fiskalen var der. At han hadde besna etter den tid, 
det vitna baade OQlav Haaland og fiskalen Kristen Nilsson sjølv. 
— Johans Tednes og Olav Tveit gjorde eiden paa at Josep 
hadde lagt handi paa hovudet hennar og lagt all skuldi paa 
henne. 

Dei talde trutt fyre Sigrid og bad henne segja sanningi. 

So spurde dei um ho ikkje kunde med anna en lesa fyr flög. 
Sa ho daa at ho kunde lesa fyr smott. Imot Klomber-Kari sa 
ho at ho visste ingen ting um alt det som ho hadde skulda 
henne fyre. 

Kndaa ein gong laut dei skjota ut saki, sidan det ikkje var 
meir en 9 lagrettesmenner. 

2dre juni var det rett atter paa Hemnes. Daa var det og 
em ting i vegen: korkje futen eller fiskalen vilde leggja sak 
paa henne og setja 1 rette korleis det skulde dømast; baade 
den eine og den andre skaut det fraa seg og av paa den andre. 
Den sjuke Josep Johansson var so god at han kom fyr retten. 
Der lagde han handi paa hovudet hennar Sierid so alt tine- 
paa det, og svor paa at ho var hans bane. Han 
tvigla ikkje i minste maaten, men gjorde sin dyraste eid paa 
det same. Dei bad honom tenkja vel yver kva han sa; han 
svara at det kunde han vitna fyr Gud at han ikkje hadde sagt 
anna en sanningi. Sidan han fyrste gongen hadde svore 
paa det, at ho var skade-kvinna hans, hadde han besna alt fort, 
so no var han med det likaste han hadde vore sidan han fekk 
sjukdomen.  Endaa vilde korkje futen eller skrivaren leggja 
retten fyre korleis ho skulde lida, men dei kravde dom yver 
henne etter alt det som daa var prova. 

Mikkel Skreddar og Olav Haaland vitna kva mannen hennar 
hadde sagt: Sidan ho vart sett, hadde det vorte so utrutt i 
huset at han torde ikkje liggja heime. Det var ei rumstering 
som ikkje vart ende paa; han tykte ho för og skramla og ramla 
I huset stødt. Dette gjorde dei eiden paa. 

Retten tok daa til aa grunda paa saki, og so dømde dei at 


folket saag 


sidan ho hadde forgjort baade kriste folk og stakars umælande 
beist, so hadde ho baade etter Guds og kongens log forbrote 
livet. Dei var samrøystes med paa dette baade skrivaren og 
alle domsmennerne: Stein Jelsa, Gjert Tysseland, Aasmund 
Kilane, Andres Hanakamb, Jo Fuglastein, Svein Skeie, Truls 
Vatland, Hans Hemnes, Øystein i Bygdi, Tore Vatland, Knut 
Vaaga og Andres i Bygdi, og dei dømde etter raadføring med 
lagmannen. 

Ho vart retta attmed eit naust 1 Haalands-osen ei tid etter. 
[| rekneskapen ser det ut som det var 26de juni. Det var ikkje 
so lite dyrt. Meistermann laut dei henta fraa Bergen; han fekk 
[6 dalar til løn og ferdapengar att og fram. Ein kar som 

henta meistermannen, fekk 3 dalar. 8 skilling gav dei fyr eit 
ark papir til aa skriva stemningi paa. 1 ort kosta det aa faa 


stemningi skrivi med innsigle paa. >» dalar kosta stempla 
papir til domen, og 2? dalar fekk skrivaren fyr di at han skreiv 


domen. Ho sat fast 12 vikor, og fyr kosten gav dei '/> dalar 
h py ap) 


vika. Innkomor var det ikkje, anten det var so at ho ingen 
ting aatte, eller dei hadde gløymt aa setja det inn i domen, 
at kongen skulde hava midelen; det er ikkje ulikt til dess. 





























TURID HAUSLAND 


Net 1 dei dagar daa Sigrid Sigurdsdotter vart avliva, lagde" 
dei sak mot tvo andre kjeringar fraa Erfjord, som var 
skulda fyr trolldom. 

I7de juni 1663 var det ting paa Haaland. Daa førde futen 
fram Turid Hausland, ho skulde høyra paa vitnemaal. 

Fram kom daa fyrst Knut Hausland og Borgny, kona hans. 
Mannen vitna at han hadde vore inne hjaa Johanna Firiksdotter, 
sonakona hennar Turid, daa ho døydde. Tvo konor som var 
med inne, gjekk ut; for dei trudde ho alt hadde skote anden. 
Knut gjekk daa burttil liket og vilde lata atter munnen og 
augo hennar og retta ut føterne; for ho laag so krokut med 
knei. Han bad kona si hjelpa til med dette. Best som det 
var tok Johanna til aa røra paa seg; ho ropte og illskreik: 
sAha! Gud fader forbanne og refse den store reven!* Daa 
spurde Siver, mannen hennar, kven ho meinte med det. ., Det 
er ho Turid Hausland, mor di, den forbanna trollkjeringi, som 
du veit um likso vel som eg,* sa ho. Turid Hausland sa daa: 
sGud forbanne deg, at du skulde koma folket mitt so nær! 
Eg sa deg det fyrr, Siver.* Daa treiv Siver kniven og vilde 
renna 1 bringa si; men Knut fekk taka kniven fraa honom. 
Sidan gjekk Siver fram til kona si og las Fadervaaret; men ho 
kunde ikkje segja det etter; ho døydde straks. Borgny så og 
det same som mannen, og baae gjorde eiden paa det. 

Turid sjølv og Siver, sonen, stod og høyrde paa dette. Dei 
så baae tvo at det ikkje var sant. Knut og Borgny vitna dette 
berre av hat og ovund, sa dei. Elles sa Turid at ho 
høyrde ikkje anna av Johanna en ,Aha,* og so nemnde ho 
Borgny og ikkje henne. 

Marit Rørtveit var ei av dei konorne som hadde vore inne 
daa Johanna døydde. Eim time eller tvo fyrr ho skaut anden, 
hadde ho klaga og sagt, at daa ho vart sjuk fyr aatte dagar 
sidan, daa kjende ho det fyrst millom akslerne; det var liksom 
ein kvaks hadde stunge henne, og daa ho vakna upp var det 
som dei rørde og stakk med tusund knivar i henne. Daa sa 
ho at ho hadde drøymt um Borgny Hausland; ho hadde kasta 
ei ritla paa henne. Meir hadde Marit ikke høyrt. 

Dei spurde aalmugen kva ord Turid Hausland hadde i bygdi. 
Daa svara alle at dei kunde ikkje anna segja en dei hadde 
høyrt ymting um at ho skulde kunna med trolldom: men 
gjerningar visste dei ikkje av. Ikkje var det nokon som lagde 
sak paa henne fyr noko slikt heller. Futen tok og sette henne 
fast til yverhøyring seinare. 

So sat ho paa futagaarden heile sumaren; for so lengje 
slaatten varde og det hardaste sumars-strævet, kunde dei ikkje 
halda ting. 

Tri dagar etter olsok heldt dei ting paa Hemnes. Daa 
førde dei fram Turid Hausland og yverhøyrde mange vitne. 

Olav Haaland, lensmannen, kunde ikkje anna segja en at 
det ordet hadde gjenge lengje at ho kunde med trolldom, og 
at folk var rædde henne; men kva ho kunde, det visste ikkje 
han. NSjølv hadde han ikkje røynt noko, og ikkje hadde han 
høyrt andre heller klaga paa at ho hadde gjort noko vondt. 

Hermann Tysse vitna det same som lensmannen. 

Rasmus Erfjord visste ikkje um nokon trolldom. Det einaste 
han visste var at ho og grannarna alltid hadde livt i strid og kiv. 

Per Tveit sa det same. Han hadde nok høyrt at ho skulde 
kunna gjera vondt; men det var mest i dei seinste aari, og det 
kunde gjerna ha kome av striden millom øerannarne. 

Tore i Vik fortalde at han hadde tent paa Hausland fyr vel 
40 aar sidan; han var daa ikring 9 aar gamall. Fin eoneg daa, 
det, var som ei 3 vikor fyre jol, fylgde han Turid ut paa marki. 
Daa kom det ein eraa hest imot deim, og straks vart han teken. 
Han visste ikkje kvar det vart av ”an fyrr um morgonen; daa 
var han 1 ei onnor stova paa Hausland. 

Gaute Fjetland var gift med dotter hennar Turid. Han 
hadde aldri visst noko vondt um henne, anna en det som han 
liksom andre folk fekk høyra av bygda-røl. Um ho kunde noko 
gale, visste ikkje han. — Det same sa Kari Fjetland, kona hans. 

Olav Ystabø visste ikkje anna um Turid en det han hadde 
høyrt i bygdi: det gjekk som ei ymting um at ho kunde 
trolla; men um dotteri, Kari Fjetland, visste han, at ho ein gong 
1 eit brudlaup paa Langeland 1 Vikadals skipreida hadde ruska 
under hovudet hans. Kva ho meinte med det kunde han ikkje 
skyna; men han tenkte baade eitt og anna, helst sidan han 
hadde høyrt sumt fyrr baade um henne og mor hennar. Han 
tok fast tak 1 Kari og ropte paa ljos. Sidan fann han noko 
mose og mold ihoptulla under høgjendet. Kva det skulde vera 
til, visste han ikkje. Heller ikkje kunde han visst segja at 
det var ho som hadde lagt det der. — Kam Fjetland sa til 
dette at ho hadde set han laag skakt med hovudet, og vilde 
beinka paa ”an; anna hadde ikkje ho meint. Mosen og moldi 
visste ho ingen ting um, so sant som ho venta naade og sæla 
hjaa Gud. 

Mikkel Skreddar visste um skjelling millom erannekjeringarne; 
anna vondt visste han ikkje um Turid. Um Kari Fjetland og den 
ruskingi under hovudet hans Qlav Haug kunde han fortelja kva 
han hadde høyrt ein gong med Jelsakyrkja daa dei var 1 hop 
og trættast. 

Stein Jelsa hadde og høyrt at det hadde vore mykje trætta 
millom grannarne. Anna vondt hadde han-.-aldri høyrt um 
Turid fyrr det bilet dei sette henne fast. 

Knut Skimleim kunde ikkje anna segja en at ho skulde vera 
namngjeti fyr trolldom; men han kunde ikkje visst segja anten 
han hadde høyrt det fyrr dei sette henne fast eller seinare. 
Um Kari Fjetland hadde han høyrt at naar ho lova nokon vondt 
so kom det vonde yver deim. 

Jakob og Ingeborg Lid vitna det same baade um Turid og 
um Kari Fjetland. 

Torgeir og Torborg Fjetland visste ingen ting vondt um Kari 
anna en det som Olav Haug hadde bore ut-yver. 

Alle desse vitne gjorde eiden paa det dei hadde sagt.so 
nær som Gaute og Kari Fjetland. 

Siver Hausland kom no fram og så at det ikkje kunde vera 
sant .det som Knut og Borgny hadde vitna um kona hans. Han 
svor paa at ho hadde ikkje sagt so mange ord fyrr ho døydde. 
Elles meinte han helst at Knut og Borgny ikkje skulde havt 
lov aa vitna. Knut hadde stole 6 ort hjaa Vilum Smed 
paa Tveit, og Borgny hadde vore namngjeti fyr trolldom den 

tid ho budde paa Tveit. Borgny Hausland sa ho hadde høyrt 
det same fyrr av Turid, og det hadde ho klaga henne fyre til 
presten. Turid sa og at Borgny hadde skjelt henne fyr troll- 
kjering. Dette, sa Borgny, var ikkje annleis meint, en at Turid 
skulde vera trollkjering, til dess ho kunde prova at Borgny var det. 

Il vikor seinare var det ting paa Hemnes atter. Der 
var skrivaren og 12 domsmenner: Gjert Tysseland, Tormod 
Soland, Jakob Lid, Aslak Brattland, Olav Foløy, Arne Berra- 
kvam, Qlav Bandaberg, Siver Vela, Tomas Bjerga, Andres Hana- 
kamb, Torgils Brommeland og Paal Mo. — Futen Peder Got- 
skesøn lagde fyre deim at dei skulde døma Turid Hausland, og 
det maatte vera til baal og brand, og all eigedomen skulde 
dømast til kongen. 

Retten granska vel provi yver henne, og kunde ikkje finna 
at ho hadde gjort nokor trolldoms-gjerd, eller at nokon hadde 
lide vondt etter hennar lovnad. Det var ikkje andre skuldingar 
en det som sonakona hadde sagt daa ho laag paa det siste. 
Kva ho hadde meint, eller kva ho kunde visst um, var det raad- 
laust aa segja no. Truleg mistenkte ho Turid, at ho hadde 
sett sjukdomen paa henne. Elles var vitnemaali um dette komne 
fraa tvo som var mann og kona, og Borgny og Turid hadde 
lengje trættast og kalla kvarandre trollkjeringar. Andre hadde 
nok prova at dei hadde høyrt um trolldoms-kunster; men ingen 
hadde nemnt noko gale som ho hadde gjort. Daa visste retten 
ikkje rettare aa gjera en aa døma at Turid Hausland innan tie 
vikor, um ikkje heilagt kom 1 vegen, skulde ganga sin dyl og 
sjølv tolvte sverja paa at ho var skuldlaus i det som ho var 
klaga fyr. 

Kndaa ser det ut til at ho vart sett 1 bolt og jarn og laut 
fylgja med til futagarden. 

28de januar 1664 var dei 10 vikorne ute; men Guds strenge 
vér var 1 vegen, so korkje futen eller ho kunde koma til 
Hemnes. Dagen etter kom dei, og daa var skrivaren og doms- 
menner paa tingstaden og venta. Der hadde og møtt fram lI 
, dyls-kvinnor* som var tilnemnde; det var Oddbjørg Josteins- 
dotter Rosseid, Tjøn Larsdotter Soland, Marit Toresdotter 
Bandabere, Eli Markusdotter Kaltveit, Kari Mattisdotter Berga- 
land, Magla Knutsdotter Bergaland, Birgit OQlavsdotter Høvik, 
Synnøva Larsdotter Ytre Høvik, Randi Persdotter Hemnes, 
Marit Johansdotter og Gunhild Hoskuldsdotter Hemnes. 

Der tala trutt fyre Turid Hausland, at ho laut tenkja seg 
vel um kva den eiden ho no skulde gjera, hadde paa seg. Var 
det so at vonde folk eller Hinmannen hadde fenge henne til 
aa læra trolling og signing eller maning, so var det best ho 
vedgjekk det; daa kunde ho endaa venda um og faa naade 
baade hjaa Gud og styremagterne; men forsvor ho seg fraa 
Gud til Djevelen, so var det inkje naade aa venta seinare. 
Daa svara ho med fritt mod at ho gjerna vilde sverja den 
dyraste eiden dei vilde leggja fyre henne. Lagde ho so den 
høgre handi paa logboki og sa høgt og skile etter den eiden 
som vart fyre sagt, at ho i den saki som ho var skulda fyre, 
var reint fri og skuldlaus, aldri hadde korkje lært eller kunde 
med trolldom, og um ho no svor rangt, daa ynskte ho at alt 
det gode som Kristus med si heilage pinsla og daude, uppstoda 
og himmelferd hadde gjort og tent fyr henne til æveleg sæla, 
skulde verta henne til æveleg daude og fordøming, so ho kom 
i henderne paa Helvites meistermann og skulde pinast i æveleg tid. 

Daa ho hadde gjort denne fæle og dyre eiden, kom dyls- 
kvinnorne fram og svor, at ikkje rettare en dei visste hadde 
Turid Hausland svore beint. 

Daa vart etter raadføring med lagmannen dømt, at sidan 
Turid Hausland hadde sjølv tolvte fraalagt seg den erove 
trolldoms-saki dei hadde skulda henne fyre, skulde ho i alle 
maatar vera fri og sleppa or fangehol og jarn. 

KARI KLOMBER 


H' var med og vitna paa Sigrid Sigurdsdotter, og daa sa ho 
um seg sjølv at ho var synsk. 

kitter rekneskapen sette dei henne fast 19de juni 1663. Det 
var ikkje berre fyr det ho sjølv hadde sagt, men helst fyr det 
som me no skal høyra. 

Daa tinget var paa Hemnes 3 dagar etter olsok, førde futen 
henne fram fyr retten til aa høyra paa vitneprov. 

Olav Haaland, lensmannen, stod fram og vitna um Sierid, 
den kona som vart avliva den sumaren, kva ho hadde sagt fyrr 
ho vart pint. Daa vedgjekk ho, so baade han og andre høyrde 
det, at Kari Klomber hadde kome til henne siste hausten, daa 
dei tvo heldt paa og forgjera Josep Vik, og daa vilde ho 
plent læra henne ei bøn. Sigrid spurde um det var Guds ord 
eller det var noko vondt. Kari sa det var skorgje*, og tok 
So paa aa lesa: 

-SMin Gud, du værdig Helligaand, 


vik fra mig, og du Djevel kom 
til mig igjen ; 


v 
høyra. Kari truga henne og sa, at vilde ho ikkje læra det, so 
skulde ho sprikka, det kunde ho lova henne; eller og skulde 
ho (Kari) ljuga livet av henne. Sigrid vedgjekk at den tid dei 
heldt paa forgjera Josep, daa sydde dei ein vette-ulltraad inn 
1 klædi hans; men traaden datt av for snart. Hadde ikkje det 
vore, so hadde ikkje Josep livt no, sa ho. 


Sigrid slo kross fyr seg og sa at det vilde ho korkje læra eller 


knut Lovra sende ein setel paa ustempla papir, og skreiv 
at han ingen ting visste um dette; for han var ølsjuk den tid 

daa Sigrid og Kari var til ords um dette 1 naustet paa Haaland. 
So daa laag han paa marki og sov. 

Hermann Tysse kunde ikkje minnast stort av det som Nig- 
rid hadde sagt. Han høyrde at Kari vilde havt henne til aa 
sverja seg fraa Gud fader og Sonen og Den heilage ande, og 
so hadde han som ein draum um at dei nemnde ein traad. 
Meir visste ikkje han. 

Rasmus Erfjord kunde ikkje minnast anna en at Kari vilde 
hava Sierid til aa forsverja Den heilage ande, og beda at den 
vonde anden skulde koma til henne i staden. 

Per Tveit visste inkje um alt dette; han stod berre 1 naust- 
døri. Men det høyrde han at Sigrid sa til Kari Klomber: 
,Du hev logje livet av meg.* 

Torkell Rørtveit vitna: Alt det han kunde minnast av dette, 
var at Kari Klomber vilde hava henne til aa segja: ,Kom du 
Sattan og tak den heilage ande fraa meg!* Og so høyrde han 
Sierid klaga at Kari hadde logje livet av henne. 

Tore å Vik fortalde kva han hadde høyrt paa Haaland av 
kona si fyrr ho vart avliva. Hausten som var hadde dotter 
hennar Kari Klomber kome til henne og vilde hava noko smaa- 
sild. Daa spurde Sigrid henne: , Kor liver han Josep?* ,Han 
er so mykje han kann faa seg mat no,* sa dotter hennar Kari; 
,.mor segjer han er so underleg. Ho sydde ein traad inn I 
klædi hans. Daa so traaden gjekk av, fekk han det verre.* 
Sigrid spurde: ,Kva hev han fenge det av? er det av garden 
eller av haugen?* Det fekk 
etter kom Kari sjølv ned til 
etter meg?* —,Det skil kva det er,* sa Sigrid. ,Er det Guds 
ord eller er det eitkvart vondt?* Kari sa at det var korgje, 
og so lagde ho til: ,Eg kann 6 eller 7, eg.*' No las Kari fyr 
henne: .Aa Herre Gud! tak Den heilage ande fraa meg!* 
Daa sa Sierid: .Kva tenkjer du, um lensmannen og presten 
høyrde slikt!* Kari sa daa: ,Gud gjeve futen og du var 
Fanden i vald! Kyss du futen i r.... hans! Men det segjer 
eg deg at nemner du dette til nokon, so gjeng det deg gale. 
Um det var ein stein du sa det til, so skulde eg faa deg til aa 
sprikka sund paa marki, eller og skulde du koma i henderne 


< ho ikkje preida paa. Morgonen 
henne og sa: Vil du lesa ei bøn 


paa styremagterne." 
Gunnar Larsson Kathagen hadde høyrt at den tid Kar 
Klomber kom inn til den sjuke Josep og skulde sjaa kva som 

var 1 vegen med honom, daa sende ho dotter si til Sigrid og 
skulde faa noko smaasild. Sigrid sa det var lite sild ho hadde 
fenge, so det var ikkje stort ho kunde gjeva. Sidan spurde 
ho gjenta: ,Kva sjukdom segjer mor di at Josep lid av? Hev 
han fenge det fraa garden eller av haugen? Av vonde folk 
eller av Gud i himmelen?* Dotteri svara: sJa mor veit kv: 
han hev fenge det av; det er nok av vonde folk.* Sidan for- 
talde ho at mori hadde knytt tri knutar paa ein traad og lagt 
paa den sjuke mannen, og hadde ikkje den traaden gjenge 
av, so hadde ho bøtt honom. Kari gjekk straks etter ned til 
Sigrid og sa: s,Vil du læra ei bøn av meg?* Sigrid spurde 
kva det var fyr lesing; var det godt, so vilde ho læra: men var 
det vondt, so Gud vare henne fyr slikt. Kari sa: >Ho -ér 
nok vond og. ikkje god.* Daa sa Sierid: yKann du med so- 
vore du?* ,Ja,* sa Kari, ,eg kann sju.* Sigrid sa: ,Gud 
fri oss fyr sovore!* Daa sa Kari: ,Vil du ikkje lesa etter 
meg, so skal eg ljuga livet av deg. Gud hjelpe meg som hev 
sagt dette til deg! No kann du segja det til andre: men grje- 
rer du det so skal eg lata deg sprikka livande sund. Eg fær 
nok vita det, um det var ein stein du sa det til.* Sigrid sa 
daa: ,Er du slik, so Gud gjeve styremagterne visste det.* 
sKva styremagter?* sa Kari. ,Futen,* sa Sierid. Daa sa 
Kari: , Skam faa du, og futen med.* Sidan sa ho: » Kom 
Sattan, og tak din Heilage ande fraa meg!* Dette høyrde han 
Sigrid fortalde baade paa Hesby og paa Haaland. 

Alt dette gjorde dei eiden paa, kvar paa det han hadde 
vitna. Kari Klomber sat og høyrde paa alt. Ho svor høgt og 
skile at det var lygn det som Sigrid hadde sagt um henne. 
Ho gret og svor, og sa ho var saklaus. Berre det vedgjekk ho 
at ho var fødd synsk. Det var sant som ho hadde sagt, at ho 
saag hamen hennar Sigrid inne hjaa Josep. Josep var gift med 
systerdotter hennar, so ingen kunde undrast um ho vilde sjaa 
til honom. Anna vondt kunde ho ikkje, sa ho. Jau, ho ved- 
gjekk at ho visste raad fyr sjuke folk som hadde fenge det 
vonde fraa haugen. Hadde nokon arga upp der som bur i 
haugen, so kunde ho ei bøn: 


» Heil vere deg! 
sæl vere deg! 
Hev nokon arga deg, so gjev deim til!* 


8 — Mauland: Trolldom. 

Meir kunde ho ikkje anten av signing eller maning eller lesing; 
anna en det som var Guds ord, lagde ho til. 

Alle dei folki som paa tinget var, sa at dei aldri hadde 
høyrt eller visst noko vondt um henne, fyrr det kom ut-yver 
det som Sigrid hadde sagt. Andre prov eller skuldingar 
mot henne en det som no var innsett 1 tingboki, fanst 
ikkje. 

So var det ting paa Hemnes atter den 19de november. Dei 12 
lagrettesmennerne er nemnde i saki mot Sigrid Hausland. Futen 
meinte at sidan Sigrid med dauden fyr augo hadde vedgjenge 
at ho og Kari Klomber hadde vore ihop um aa forgjera Josep 
Vik, og ho sjølv hadde vedgjenge at ho var synsk og kunde 
beda fyr deim som hadde fenge vondt fraa haugen, so var det 
oreidt at ho kunde med trolldom, og det var ikkje onnor raad 
en aa refsa henne med baal og brand. 

Dei kalla inn heile ting-aalmugen og spurde um det var 
nokon som hadde eitkvart aa klaga paa henne i so maate at 
ho anten hadde lova vondt og dei sidan hadde fenge det, eller 
at ho paa onnor vis hadde gjort noko menneskje skade med 
trolling. Daa svara alle som ein at dei aldri hadde anten 
høyrt um sovore eller røynt det av henne. Dei gav henne eit 
godt skotsmaal. 

Daa so retten hadde granska vel alt det som var framkome, 
fann dei ut fyr det eine at det var ført vitne paa kva den 
trollkjeringi hadde sagt som var refst i Erfjord sumaren fyre. 
Det var mange som hadde høyrt paa dette, men um ein ting 
var det ingen som samstava, og i ein annan ting vitna dei 
reint ulikt. Det kunde ikkje vera aa lita paa det som hi troll- 
kjeringi hadde sagt. Helst saag det ut til at ho hadde sagt 
det av hat og i den meiningi at Kari Klomber skulde faa like 
fyr det ho hadde gjort daa ho, synsk som ho var, fortalde kva 
ho visste um henne. Fyr det andre fanst det inkje klaga paa 
henne at ho hadde gjort noko menneskje eller” dyr skade. Det 
einaste var det ho sjølv hadde vedgjenge at ho var synsk og 
at ho kunde gjelpa deim som leid mein av haugtroll. 

Daa vaaga retten seg ikkje til aa døma henne fraa livet; 
men sidan ho sjølv hadde sagt ho var synsk, og at ho nattes 
tider kunde sjaa det vonde som heldt seg i haugar og gards- 
tun, og hjelpa deim som leid mein av di dei budde paa sovorne 
faarlege stader, so — anten no dette var noko som ho, stakars 

faakunnuge menneskje, laug paa seg sjølv, eller det var noko 
sant 1 det, det maatte ho vita best sjølv —: men sidan ho 
for med slik maning og signineg og trolling, laut ho etter log 
og rett landlysast. Innan tri solemerke skulde ho vera ute or 
fylket. Sytte ho ikkje fyr aa koma seg undan til den tid. so 
skulde ho refsast paa halsen. 


























AAGOT HENRIKSDOTTER 
BARSTAD 


var skulda fyr trolldom og vart førd fram i tinget paa Hetland 
dagen etter jonsok 1664. 

Ho tilstod at ho hadde vore hjaa Ivar Straumstad daa han var 
sjuk, og lova at han skulde verta betre naar han vilde bruka 
ei raad som ho visste. Ho hadde laga i hop ei smyrja av krut 
og kvitlaug og edikk. Smurde han seg med det paa hovudet, 
so skulde han snart verta betre, hadde ho sagt. Daa ho kom 
til Straumstad, gav Ivar henne */26 dalar, og ho lova at ho 
skulde gjera han betre. Dette vedgjekk ho sjølv; men mange 
folk elles hadde mangt aa segja um korleis ho hadde fare aat. 
Olav Ramsland hadde høyrt siste langfredag ho hadde sagt at 


- 

vilde ikkje Ivar Straumstad gjeva henne tie dalar, so kunde ikkje 
ho lova han besning; men fekk ho det, so skulde ho berga han 
fyr flesket og kjøtlaaret som ho hadde gjeve honom, og daa 
skulde han verta god att som han hadde vore. 

Knut og Jørund Hetland vitna: daa dei fekk vita at Ivar 
hadde vondt, so för dei til Sokendal til Barstad og spurde 
henne um bo kunde vita nokor raad. So kom ho upp og hjelpte 
honom paa den maaten som nemnd er. 

Olav Hæstad vitna at ho var hjaa honom fyrr ho kom til 
Straumstad, og daa let ho um at ho venta seg ein ny klædning 
hjaa Ivar naar ho hadde gjort han god att. 

Alt dette hadde presten fenge vita, og so hadde han skrive 
til futen og sagt at Ivar Staumstad hadde gjeve henne baade 
pengar og pengs verd for ho skulde gjeva han att helsa si. 
Daa vart ho stemnd til tinget. 

Dei gav henne fred nokre dagar til tinget vart paa Svela; 

men futadrengen som var med i staden fyr futen, vilde hava 
henne fast. Paa Svela vilde dei ikkje døma henne fyrr dei 
hadde høyrt kva Ivar Straumstad kunde segja. Futadrengen 
vilde hava henne dømd etter recessen; det kunde retten ikkje 
gjera; men so mykje dømde dei, at ho skulde vera i rettens 
hender til saki hadde kome til endskap. 

So høyrer me ikkje meir til henne fyrr mest eit halvt aar 
er lide. Daa var det ting paa Haugland ein maanad fyre jol, 
og der var det tvo menner som var tiltala for dei hadde halde 
vakt so klent at ho fekk ryma av. Futen budde den tid paa 
Orre, og der sat ho. Daa var Njell Garborg og Karl Mauland 
tilsagde aa koma til futagarden og halda vakt eit jamdøger paa 
sel namngjeti trollkjering,* Den eine sende drengen, og den 
andre gjekk sjølv. - Daa dei kom til Orre, gjekk ho der laus 
og ledig kvar ho vilde. Vakt var der ikkje aa sjaa daa dei 
kom, og ingen var det som sette deim til aa vakta paa henne. 
Dei saag henne berre ein gong som snarast; dei hadde styrt 
henne av til Erga eit ærend, og sidan til Vik etter brennevin. 
Daa saag dei som vaktmenner skulde vera, at ein av hovmen- 
nerne til futen rødde med henne og gav henne ein dalar til aa 
kjøpa fyre. Dei var paa Orre fraa morgonen tidleg; men daa 
kvelden kom var det ein mann paa garden som sa det med deim, 
at han visste ikkje kva dei gav seg til der etter; ho gjekk der 
og hadde god greida paa alt, so henne kunde dei vera trygge 
fyr. Daa gjekk dei; men ,trollkjeringi* ho gjekk og. Alt 
dette skulde vaktmennerne føra vitne paa komande fjordungs-ting. 
Men paa fjordungs-tinget er den saki ikkje nemd. Og den namn- 
gjetne trollkjeringi ser me aldri noko til sidan. 

Ei onnor kona i Sokendal var og tiltala fyr trolldom ikring 
den same tid. Det var Helga, kona hans Mikkel Vise i Soken- 
dal; ho var skulda fyr signing og maning og stemnd til 
fjordungs-tinget paa Hæstad *%/2 1657. Det var presten i Sokendal, 
provasten Jakob Kirsebom, som hadde klaga henne. 

Damel Hanaberg kom fram og prova at presten hadde havt henne 
fyre seg i kyrkja ein onsdag fyr 4 aar sidan. Daa spurde han 
henne, so medhjelparane høyrde paa det, um det var so at ho 
kunde noko som ikkje var av det gode. Ho sa at ho kunde 
gjera aat? lesa?] fyr smott, og det hadde mor hennar lært henne. 

Jon Rossaland vitna og det same. 

Mikkel. Vise, mannen hennar, kom fram og sa at ho hadde 
vore paa vegen; men ho var ikkje god til aa koma so langt som 
til tinget; for ho var. fremmeleg med barn. Han lagde fram eit 
maal som var teke paa kyrkjegarden i. Sokendal "2 16577; det 
var nedskrive med 12 manns innsigle under. I det gav folket 
baade henne og mannen eit godt maal:.dei visste ikke anna aa 
segja um deim en alt det som godt var. Ho vart dømd til aa 
møta paa bottolvs-lagtinget det same aaret; men i det lagtinget 
er saki ikkje nemnd, og ikke finn me noko um henne sidan 1 
heimetingbøkerne heller. 


Anna Knutsdotter var fraa Telemarki. Ho sa sjølv at ho var 
fødd i Hovin-bygd i hr. Hans. sitt kall. 

Lensmannen Hans Reime i Kvia skipreida sette henne fast 
og førde henne fram paa Haugs-tinget %/3 1643. Dei klaga paa 
at ho hadde fare i kring i bygderne med lygn og utruskap, og 
gjeve seg ut fyr ei som kunde syna atter, og för med andre 
løynde kunster. - Ho hadde med seg tvo born og klaga sjølv at 
ho hadde nedfalls-sott, og folk gav henne baade mat og løn og 
fri skjuss. 

Paa tinget vart ho lyst utlæg or fylket. Innan 8 dagar skulde 
ho vera. paa vegen aust-yver. Vart ho sidan funni i dette fylket, 
eller laug ho seg til skjuss og i andra maatar stelte seg ann- 
leis en som det kunde søma seg eit fatig-menne, so skulde ho 
lida paa livet. 


Hr. Hans: Hans Jonsson Gyhme var sokneprest i Tinn ikr. 1621 —1650. 
Hovin-bygd høyrde daa under Tinn. 


KIRSTI OLAVSDOTTER 


A: ho var trollkjering kom upp so reint uvilt. Ho var 1 lag 

med eit fantapakk som ein dag midt paa sumaren 1669 
kom stigande beint inn i stova til futen, som den tid budde 
paa Madla. Futen sjølv var ute paa ting-ferd; futekona var 
heime aaleine med nokre tenarar. Dei vart livrædde og sprang 
paa døri daa fantarne kom. Fin maanad etter vart dei stemnde 
fyr retten paa raadstova 1 Stavang. Futen Peder Lauritsson 
var klagar, og i retten sat skrivaren Mikkel Gundersen med 
lensmannen Knut Grøtheim og 12 lagrettesmenner or Goa skip- 
reida, og lagmannen Johan Didriksson var med 1 raade. 

I fylgjet var fanten sjølv og kjeringi hans, og Kirsti Olavs- 
dotter som var syster til kjeringi og hadde fylgt deim eit par 
aar. Dei var klaga fyr at dei hadde ,jaga* folki til futen ut 
or huset og sidan fare reint stygt aat 1 stova til futen, helst fanten 
sjølv, ,nemlig beskedligvis* stend det 1 tingboki. Attaat var 
det klaga paa fanten og kjeringi, at dei ikkje hadde pass, so 
ingen kunde vita visst um dei var retteleg gifte. 

I retten kom det upp at Kirsti QOlavsdotter hadde vore paa 
Søre Sunde nokre dagar fyrr dei kom til futagarden. Der hadde 
ho bede Margit, kona hans Asser Sunde, etter mjølk. Margit 
drog paa det og sa at ho hadde so lite mjølk. Ja det kunde 
henda det, let Kirsti; ,for det finst noko tøys i fjoset ditt, og 
so lengje det er der, kann du ingi lukka hava med kyrne dine,* 
sa ho. ,Men vil du lata meg grava det upp, so skal det verta 
likare,* lagde ho til. | 

Sidan gjekk ho aat fjoset. Ho bar paa ei øskja med eit 
lite olas i. Ho för ikring og saag paa glaset; der det stod 

stilt, var det vonde løynt, sa ho. So gav ho seg til aa perava 
1 ein baas, og der fann ho snart ein pose som det var mange 
ting uppi: tenner og negler, haar og skjegg, høy og halm og 
anna rask. Ho tok heile posen og brende han upp, og daa ho 
det hadde gjort fekk ho vondt. Kva ho fekk fyr umaken er 
ikkje nemnt; men sameleis hadde ho fare aat hjaa ein av 
grannarne, Ivar Sunde. Dei andre mennerne paa garden, 
Olav og Lars og Sigmund, vilde ikkje hava nokor hjelp av 
henne, endaa ho baud seg til der og. Alt dette vitna Asser 
Sunde og kona hans og Kari, tausi deira, og so grannarne Ivar 
og Olav, Lars og Sigmund. Daa vilde futen hava dom paa 
henne fyr trolldom. Sjølv sa ho at ho nok hadde gjort og 
sagt soleis som dei fortalde; men det var ikkje nokor heksing. 

Dei fekk dom alle tri. Fanten sjølv skulde sendast til 
Bremerholm og sitja 3 aar paa slavari fyr uto-gjerdi si i fut- 
garden, og kjeringi skulde ut or fylket. 

Men Kirsti Olavsdotter, ,trollkjeringi*, hadde lete seg bruka 
med skrymt og narra einfelde folk, endaa det var ikkje visst 
um ho sjølv hadde sett ned det ho fann i baasen, — ho skulde 
ryma kongens land og rike, og hertug-dømi med, innan ein 
maanad. Var ho aa finna i desse land naar maanaden var liden, 
so skulde ho lida paa halsen. 

— Um slike aatferder er det mange segner i bygderne. 
Det var helst fantar som narra folk soleis. 


JO GIMRA 


vart 1670 hardt skulda fyr at han var trollmann. Daa haust- 
tinget hadde vore paa Utsola, var det nokre menner som vart 
sitjande 1 stova hjaa lensmannen. Dei rødde um mange ting, 
og daa sa Odd Hedlestø: ,So lengje eg hev vore her i sokni 
hev eg høyrt at Jo Gimra er ein trollmann.* ,Kva er det du 
segjer?* sa Jo Gimra. — ,Åt du er ein trollmann, og det 
stend eg ved. Det er best du legg jarni paa oss og fører oss 
til Kongsgard,* sa han til lensmannen, ,8o0 kann anten han 
eller eg verta brend.* Dette same nemnde han morgonen 
etter og. 

So gjekk Jo Gimra til Kongsgard og tok ut stemning. 
18de januar heldt dei rett paa Utsola. NSkrivaren, Mikkel Gun- 
dersen, var burte; 1 hans stad var det Jørgen Cortsen Høyer. 
Futen var Kristen Njellsson Runkell. 

Dei som var med paa Utsola og høyrde paa skuldingi, vart 
stemnde til vitne. Det var no ikkje naudsynt; for Odd Hedlestø 
vedgjekk fyr retten kva han hadde sagt, og bad um tid til aa 
føra vitne paa at han ikkje hadde fare med lygn. 

Ein maanad etter heldt dei rett um dette paa raadstova i 
Stavang. Daa lagde Jo Gimra fram brev fraa presten, hr. Bertel 
Jakobsson. Han hadde høyrt paa at Jo Gimra skaut sitt 
maal paa kyrkjegarden med Sola kyrkja 3dje advents-sundag, 
og daa gav dei han godt lov alle; ingen visste um at han 
hadde fare med nokon trollskap, og dei hadde ingen ting aa 
segja paa honom i so maate. Fyr sin eigen part sette presten 
til at han hadde kjent Jo Gimra 1 383 aar og alltid halde 

honom fyr ein god og gudeleg mann i sokni; aldri hadde han 
høyrt at folk hadde noko aa klaga paa honom. 

Odd Hedlestø hadde stemnt inn ei mengd med vitne. Tore 
Haaland og Siver Haaland, Jakob Havreland og Olav Vigdel 
vitna at dei hadde vore med i eit brudlaup paa Ølbør hausten 
fyrr, og daa hadde Rasmus Sande sagt um maandags morgonen: 
»Jo Gimra er ein trollmann.* Anna visste ikkje dei. — Sidan 
vitna Andres Folkvord det han hadde høyrt 1 brudlaupet 
paa Ølbør, at Rasmus Sande skjendest med kona hans 
Kristoffer Tjelta som var dotter hans Jo Gimra; daa hadde 
Rasmus sagt: ,Du er dotter til ein trollmann*; men han var 
ikkje lite drukken daa. han. sa- det. Elles kunde han ikkje 
negta at han hadde høyrt folk ymta um at Jo Gimra kunde 
med trolldom. — Rasmus Sunde sjølv negta alt dette. Presten 
hadde spurt honom i Sola kyrkja um han stod ved det han 
hadde sagt paa Ølbør. Daa hadde han svara, so baade presten 
og andre høyrde paa det, at han visste ikkje av det. Skulde 
han hava sagt noko slikt, so maatte det vera 1 fylla; um Jo 
Gimra visste han ikkje anna aa segja en det som godt og ær- 
legt var. Fyr retten sa Rasmus Sande at han fyr tvo aar sidan 
miste tvo naut; men han kunde ikkje segja um Jo Gimra var 
skuld i det: Gud maatte vita kven som hadde gjort - det. 
Og anna hadde ikkje han aa segja. 

Dei hadde retts-møte um dette 3 gongjer paa raadstova. 
Umframt det som her er nemnt kom det upp ymse ting. 

Torgeir Tasta vitna at han hadde lege 1 tvist med Jo 
Gimra. Daa sa Jo:  ,Du skal faa skam, skal du.* Sidan 
vart han liggjande sjuk; men um det var Jo Gimra som gjorde 
det, kunde han ikkje nett segja. — Per Rekje fortalde at dren- 
gen hans Jo Gimra hadde ein gong vore paa Rekje og grypt 
malt paa innekverni hans; det var no mange aar sidan, i vissa 
24 aar. Daa hadde han sjølv teke noko av maltet og gjeve 
oriserne sine. Dagen etter kom ein av griserne 'burt: Han 
var burte 14 dagar, og kom so att; men han hadde aldri 


en 
skulda Jo Gimra fyr det, og ikkje kunde han gjera det no 
heller. — Mange av vitni visste ingen ting aa segja. Odd 


Hedlestø sa at Jo Gimra hadde gjort honom galen fyr 7 aar 
sidan, og han gjekk ikkje ifraa det han hadde sagt at Jo Gimra 
var ein trollmann. 

Jens Bakar var borgar i byen, og det same var Antomus 

Larssen. - Dei tvo og kona hans Jens Bakar var stemnde til 
vitne, men kunde ikkje takast 1 '*eid anna en paa bytinget. So 
vart dei stemnde til bytinget; men det ser ikkje ut til at dei 
hadde stort 'aa segja. Aslak Timbremann hadde fyrr butt i 
byen, men var no paa Rennesøy. Han kom fram paa raadstova 
og vitna at han fyr 12 aar sidan hadde 'vore i lag med Jo 
Gimra 1 laksafisket paa Sand. Dei hadde lege i hop kvar natt. 
Daa kom det noko underlegt sume tider um næterne, men han 
saag ingen ting. Jo kunde liggja og ropa og skrika 1 svev- 
nen, og naar han vakna, bad han honom at han skulde vekkja 
'an, um det hende fleire gongjer. Elles var det ein gong den 
same sumaren at Jo tok baaten og rodde yver til Tysselands- 
sagi 1 fina veret. Daa han so kom att um kvelden, var han 
gjenomvaat og illa voren. Tvo dagar etter hadde han mist 
kniven sin; han trudde at Aslak eller ein av dei andre som 
var med, hadde teke kniven. Med dette gjekk det 8 dagar; 
daa kom sagmeisteren til Sand ein dag. ,Eg hev høyrt at du 
hev mist kniven din,* sa sagmeisteren. ,Ja, eg hev so,* så 
Jo; ,eg er rædd at ein av folki mine hev teke han.* — ,,Nei,* 
sa sagmeisteren; ,her er han; eg fann kniven i ein stokk med 
sagi.* Jo sa daa at med same han kom 1 land med sag1, so 
kom det eitkvart og vilde taka paa han. Daa kunde han 
minnast at han tok kniven og vilde verja seg, og sette han 1 
ein stokk. — Alt dette fekk Aslak ikkje gjera eiden paa; for 
Niels Kristensson Kjerulf som var sakføraren hans Jo Gimra, 
meinte at so lengje timbremannen budde paa Rennesøy, fekk 
han vitna der; tilmed laut han taka prov fraa byen um han 
ar prov-gild; for det kunde det vera tvil um. Ikkje var 
timbremannen nemnd millom dei vitni som Odd Hedlestø hadde 
skote paa daa han fyrst lagde denne saki. — Klaus Lauritsson 
var sakførar fyr Odd Hedlestø, og meinte at han nok kunde 
vitna, naar han fyrst hadde møtt fram etter stemningi; men 
retten meinte nei. 

Skrivaren Mikkel Gundersen var komen heim att dei fyrste 
dagarne i mars; men han kjende ikkje til denne saki og let 
Jørgen Cortsen styra med ho til endes. Domen fall den 
Sde mars. 

Vitni hadde ikkje prova at Jo Gimra kunde med trolldom, 
endaa mindre at han hadde fare med signing og maning og 
slikt som recessen nemnde. OQdd Hedlestø hadde fare med laus 

tale og kome med grove skuldingar; di skulde han vera fjøll- 
mæle. So skulde han bøta til kongen 4 mark sylv etter logi 
og gjeva Jo Gimra lika fyr kostnaden han hadde havt, soleis 
som 6 menner gjorde det av. Denne kostnaden var fyre paa 
tinget i mars 1671. Jo Gimra lagde fram rekning paa 45 rd. 


D) 


3 ort. Han fekk dom paa 20 rd. 


MARGIT KLINGSHEI 


Mrsi Eiriksdotter Klingshei var komi or Bjerkreims-sokni fraa 
fyrste tid. Der var ho fødd og uppvaksi, men ho budde 
paa Klingshei i Haalands-sokni. 

Det hender sume tider at folk som er komne or ei onnor 
bygd, i mange maatar kjem til aa liva 1 strid med dei folki dei 
bur saman med. Bjerkreim er ei fjellbygd, og Haaland ei flat- 
bygd og sjøbygd. Skikkar og truer vert daa tidt noko ulike. 
g Nesbuarne* lo aat henne og tykte ho var burt i veggerne 1 
tru og sed, og ho tykte vel det same um deim. Paa ein 
maate hadde dei visst god grunn til aa finnast aat kvarandre 
— baade ho og dei; men naar det kom til stykket var ho 
aaleine um sitt, medan dei var mange, og berre det gjorde at 
dei alltid tyktest hava rett. 

Elles hev Margit Klingshei vore ei dugande viskjering, 
framifraa god til aa hjelpa sjuke folk. Daa var det og mange 
som fekk tiltru til henne, um ho var komi or Bjerkreim-sokni. 
Til henne kom dei og vilde hava hjelp, jamvel folk som ein 
minst skulde venta det av. 

Tidt var det mykje skrymslegt som fylgde med raaderne 
hennar. Ho visste det sjølv og trudde paa dette skrymslege 
meir en paa sjølve lækjeraaderne. Di fleire ho hjelpte, di 
større tru fekk folk paa at ho var trollkjering. — 

Hallvard Kroke heitte ein mann som budde paa ein liten » øyde- 
gard*. Han gjekk ein gong til presten og klaga si naud; han 
fekk ikkje fred, sa han; for han hadde selt sjæli si og for vore 
seg til Vondemannen. Det var andre folk som var skuld i det: 
men han var det som laut lida. Presten den tid var Olav 

Bentsson Blomme; han samraadde seg med bispen, og bispen 
skreiv til provasten at han skulde faa greida paa denne saki. 
Han skulde taka tvo prestar med seg og halda provastrett. So 
vart Hallvard Rasmusson Kroke og tvo av dei som hadde ført 
honom paa range vegjer, etter som han sjølv sa, stemnde og 
skulde møta fyr provasten; det var Rasmus Stangaland og Margit 
Klingshei. 

Provasten den tid var Peder Firiksson Leganger paa Haa; 
han var formann 1 retten. Dei tvo prestarne han hadde med 
seg, var Qlav Bentsson Blomme paa Haaland og Søren Sørens- 
son Godsen paa Klepp. Det vår eit par maæanader fyre jol 1682. 

Rasmus Stangaland kom ikkje; men baade Hallvard Kroke 
og Margit Klingshei møtte fram. 

Hallvard Kroke sa at den fyrste som hadde ført honom paa 
range vegjer, det var Per Skadberg, farbror hans. Fyrst hadde 
han gjeve han inn ein drykk, og daa han hadde drukke var 
han ør ei lang tid. Sidan ein gong daa Hallvard var paa sjøen 
og fiska 1 lag med farbroren, fekk han eit halvskillings-braud, 
og daa han hadde ete det, trutna han upp yver livet, og sidan 
gjekk han upp-trutna og bolen heile sumaren etter. Elles var 
han klen 1 heile holdet den sumaren. Hausten etter, daa 
det var kome ut i bygdi at Hallvard hadde vondt og at det 
var Per Skadberg som hadde sett det paa ”an, sende Per 
bod etter «han, og daa gav han honom inn ein drykk som han 
sa hadde- kosta 3 ort.” Daa var det som det vonde var stroke 
av han med ein gong. 

Eit bil etter kom Per Skadberg og Rasmus Stangaland til 
honom og heldt paa aa tjuvkjenna han fyr noko- korn som 
hadde kome burt or Stangalands-løda.: Dette negta Hallvard; 
han gav vondt og banna paa deim, for dei vilde bera slikt paa 
han; han vilde straks faa tvo mann med, so kunde dei sjaa 
etter i husi hans um han hadde 'kornet: Nei, det trongst ikkje, 
sa Rasmus Stangaland daa; for no vilde han av til ei vis-kjering 
som skulde syna han atter kornet. Dette var ein fredags mor- 
gon. Same dagen för Rasmus til byen, og kom heim att um 
natti. Imot kvelden den same dagen: kom Per Skadberg til 
honom og spurde um han vilde vera med paa sjøen um laur- 
dagen; dei hadde tenkt seg ut ei' venda baade han og Rasmus 
Stangaland. Han vart med deim paa sjøen, og daa dei var komne 
ut-paa, gav Rasmus Stangaland'horom ei tobak-skraa, og daa 

han hadde togge og. sputta ut skraai, sa Rasmus at ho hadde 
kosta ein dalar. Sundagen etter kjende Hallvard seg reint 
underleg etter denne tobak-tugga; daa gjekk han til presten og 
vilde klaga seg. Men daa - han kom fram, var -det . fritt 
han kunde ikkje faa maalet upp. Onsdagen etter klædde han 
paa seg og gjekk. Daa han so var komen til Rekebrui møtte 
han Margit Klingshei. Han sa ingen ting til henne um kvar 
han hadde etla seg, eller kva han vilde hjaa presten; men 
endaa sa ho med ein gong at ho tykte ikkje han skulde ganga 
til presten og klaga seg; ,for du hev ikkje prov eller vitne 
paa nokon ting,* sa ho. Gjekk han no og klaga, so vilde det 
koma tvo menner og ei kvinna til honom paa heimvegen, og 
dei vilde slaa han so smaa som mjøl; det kom ikkje til aa 
verta beinflis i honom so stor som ei knappenaal. Men ei raad 
skulde han faa, so sant han vilde gjeva henne eitkvart fyr umaken. 

Han lova henne ei kviga. Daa sa ho at ho skulde beda 
Vaarherre senda sin engel med og gjera det so at han ikkje 
kunde klaga. Daa dette var avgjort, gjekk Hallvard til presten; 
men daa han so skulde bera upp klagemaalet, var det liksom 
eitkvart kom og heldt han kring halsen, so han ikkje fekk eit 
ord fram. 

Hausten etter var Hallvard med 1, ei likferd paa Stangaland. 
Der kom han til aa sitja med bordet jamsides med Rasmus 
Stangaland. Daa dei hadde ete og bordet var avteke, gjekk 
Rasmus utfyre døri baade ei og fleire vendor. Kom han so 
inn atter og kasta eitkvart burtunder føterne hans Hallvard, han 
sat endaa ved bordet. So sa Rasmus at han saag eit blankt 
teikn paa himmelen i vest. Alle gjekk daa fraa bordet og 
vilde ut og sjaa paa dette; Rasmus og Hallvard var dei einaste 
som vart sitjande. Daa tok Rasmus. eit ølstaup og drakk Hall- 
vard til.” Fyrst drakk han av staupet; so- tok han tri ab- 
later upp: or lumma og heldt deim eit. lite bil i munnen fyrr 
han lagde deim ned 1- ølet, Drikk no,* sa han; ,det vil tena 
deg til sæla. Den drykken hev kosta tvo dalar.* Best som dei 
daa sat og rødde, segjer Rasmus til honom: ,, Margit Klingshei er 
ei trollkjering. Veit du at Eirik Pipar 1 Stavang er den eldste 
trollmannen?* . Sidan spurde han Hallvard um ikkje han kunde 
hava hug. til: aa læra eitkvart. -,Eg skal læra deg aa binda 
fuglen i'lufti, og det som du daa bed um, det: fær du i same 
timen, sa han. sMen daa laut du gjeva deg Fanden 1 vald 

med liv og sjæl, og forsverja daupen og kristendomen din,* 
lagde han til. Hallvard gjorde daa soleis som Rasmus sa. 

Men det er dette aa merka, at fyrr Hallvard forsvor sin 
Gud og si sæla, sat Rasmus og saag paa honom. Best som det 
var segjer daa Rasmus: ,Eg ser eit lyte i andlitet ditt; det 
vil veksa ut til eit ykl. Lat meg no prøva um eg kann 
faa burt dette yklet,* sa han, og dermed tok han ei naal og 
gav seg til og grava i andlitet hans, so blodet rann. Daa 
spurde han Hallvard um han ikkje hadde ein turkeklut paa seg. 
Hallvard sa nei. »ta eg hev tvo turkeklutar eg,* så 
Rasmus; ,»den eine eig den kvinna som eg sløkkjer min loste med, 
og den andre eig ho som eg sløkkjer harmen min med.* So 
tok han upp ein klut og turka blodet or andlitet hans Hallvard. 
Sidan sa han: ,No vilde eg ikkje vera av med den turkekluten 
fyr ein dalar.* — Etter dette kom Hallvard so paa rødelaget 
at det var meir en mykje; men det var ikkje godt alt 
det han rødde. Hallvard vart sitjande paa benken so fast at han 
ikkje kunde koma av tverre staden. Tvo handfaste karar laut koma 
og taka i kvar sin arm og draga han upp fraa sætet, og dei 
trong all si magt til aa gjera det. 

Alt dette greidde Hallvard Kroke ut fyr prestarne, og Mar- 
git Klingshei stod og høyrde paa. Ho sa at det var lygn kvart 
ordet som han hadde sagt um henne. Elles vilde ho ikkje 
negta at ho hadde dregest med signing og maning; det heldt 
ho fyre var ingi synd. I Bjerkreims-sokni som ho var komi 
fraa, var det ikkje anna en kvardags-verk, og mest kvart menne 
för der med sovore. 


Daa prestarne hadde skrive upp alt det dei hadde høyrt, 
sette dei til at so framt denne saki vart vel etterfylgd, so 
trudde dei plent det skulde syna seg at ei beintfram trolldoms- 
sak her laag under. I løynd gjekk det mykje synd paa desse 
kantar med signing og maning og meæling, og med det vart 
Guds heilage namn misbruka. Folk heldt det ikkje fyr synd 
dess meir, det kunde ein sjaa av det som Margit Klingshei 
hadde sanna. Prestarne hadde den tru til bispen at han fyr Guds 
skuld ikkje vilde lata denne saki verta nedlagd eller døy burt, 
men at ho maatte verta drivi soleis at Guds æra kunde frem- 


jast og dei som var saka fekk si refsing, so mange villfarande 

kunde venda um, og alle kunde sjaa at me livde i eit kriste 
land med ei kristeleg styring, og faa kjenna at log og rett 
ikkje var reint burt-døytt. 

Dei skreiv upp heile greida paa Haa ”/11 1682 og sende 
det til bispen. Sidan vart saki send til verdsleg rett, og 
futen stemnde Margit Klingshei til tines og vilde hava henne 
dømd til baal og brand. 

Men fyrr alt dette hadde Haalandspresten havt henne fyre 
seg — fyrst ein gong; daa vilde ho ikkje ut med nokon tine:; 
so ein gong til; daa fekk han upp av henne at ho kunde lækja 
ymse sjukdomar og lesa fyr mange tilfall: fyr vred, fyr hovud- 
verk, fyr ormastyng, fyr kreft og anna vondt. Mest vilde 
han leggja merke til, at naar ho skulde lækja sjuke folk. so 
bruka ho søt mjølk som ho rende ut paa den staden dei hadde 
fenge sjukdomen, og daa bruka ho dei ordi: ,Gjev til, ejev 
til i Jesu namn!* | 

Presten Hans Jenssen i Gand hadde og klaga, at folk or 
kallet hans tidt og traadt hadde henta Margit Klineshei til aa 
gjera aat fyr sjukdom, og det hadde vore til stygg fyr mange. 
Dette skulde han greida meir ut, so framt det vart sak. 

Alt dette sende Haalands-presten til futen, og det vart sein- 
are nytta naar dei skulde faa ut alt det galne som Margit 
Klingshei hadde gjort. 

Kva som elles kom upp i saki, det veit me ikkje; for ting- 
boki er burte fyr det aaret. Berre det veit me at domen fall 
paa Haugs-tinget **/3 1683: Margit Eiriksdotter Klingshei skulde 
ryma Norig og Danmark og kongens baae fyrstedøme. 

Men Margit rymde ikkje kongens land og rike. Tvertum. 
Ho vart sitjande der ho sat, eller rettare, ho för ikring og 
,hjelpte folk* som ho hadde gjort. 

Daa hende det noko som gjorde at det vart lagt sak mot 
Margit Klingshei ein gong til. Det kom upp at Hallvard Ras- 
musson Kroke hadde drepe kona si. Med ei øks hadde han 
gjeve henne 11 hogg, og drepe baade henne og barnet som ho 
gjekk med. Fyr denne mordiske gjerning fekk han ein hard 


dom */1 1684. Fyrst skulde dei hogga av han den høgre 
handi, og so skulde ho spikrast upp paa staken, jamsides med 


den øksi som den same handi hadde gjort gjerningi med. Sidan 
skulde dei hogga hovudet av honom og spikra det fast uppaa 
staken. Naar det var gjort skulde kroppen hoggast i 4 partar, 

og alle dei skulde leggjast paa kvar sin stegl andre mord- 
iske folk til skræmelegt fyredøme og stygge. Alt det han 
aatte naar skuld og krav var utkvitta, skulde falla til 
herskapet hans som kongen hadde gjeve lov paa alle slike- 
innkomor. 

Hallvard Kroke negta ikkje det han hadde gjort; men 
han lagde skuldi psa Margit Klineshei; ho hadde forgjort han 
so han raadde ikkje med seg sjølv. 

Elles greidde han ut kva Margit Klinegshei hadde gjort han 
soleis: Fyrste kona hans laag sjuk, og han bad Margit koma 
og hjelpa henne. Det kunde ho ikkje gjera under 6 rd., sa 
ho; men han hadde ingen ting aa gjeva henne. Korleis det 
no var so kom ho til Kroke. Der laag kona hans sjuk og 
hadde lege nokre aar. Kva Margit gjorde med henne, sa han 
ingen ting um; men truleg let ho deim vita at ho ingen ting der 
kunde gjera. Sidan kom ho ein gong til. Daa baud ho han 
si dotter til kona; ,for no ser me at kona di døyr snart,* så 
ho, og dotter hennar skulde faa 20 rd. i heimanfylgja. Tridje 
gongen ho kom til Kroke, var ikkje han heime. Daa smurde 
ho kona hans paa hender og føter med noko ister. Sidan 
døydde kona av sjukdomen. Men etterpaa raaka han paa 
Maroit attmed Reke-aai, daa han var paa vegen til presten, som 
fyrr er fortalt. Eit bil etter kom ho til honom og så at 
den garden som han budde paa, skulde han hava fri fyr skattar; 
den gamle Gud, han med det eraae haaret og det side skjeg- 
get, skulde gjera det so, det hadde ho brev paa. 

Daa fyrste kona hans hadde sloppe av, vart han upp-atter- 
gift med Anna Bjørnsdotter, henne som han drap. Um det var 
ho som var dotter til Margit Klineshei, vert ikkje sagt; men 
det er ikkje utrulegt. Alt dette ereidde Hallvard ut i eit retts- 
møte. I eit anna møte sa han at ho hadde forgjort han med 
noko tobak som ho gav han inn. — Til dette sa Margit at det 
var sant, ho hadde gjeve han snus or daasen sin; men ho 
tok av det sjølv fyrst. Det negta heller ikkje Hallvård; men 
han klaga hardt paa henne, endaa han hadde inkje vitne paa 
nokon ting. Ho hadde gjort det so fyr: honom at han var 
dauden verd, det visste han vel, — og no kunde han ikkje 
døy 1 fred utan han fekk henne med seg. 

Endaa hadde. Hallvard Kroke meir. aa segja um Margit 
Klingshei. Svein Reke hadde fortalt: honom at Gunnar Lid, daa 

han laag sjuk, hadde sendt bod etter Margit. Ho kom til Lid 
og lagde seg ned i stova liksom ho var daud. Sidan var det 
som ho vakna upp atter; daa stod ho upp og gjekk ut gjenom 
døri. og sette ein kniv uppfyre dørkarmen. So kom ho inn 
atter med noko brennevin med laurber paa og gav han inn. 
Kvar ho hadde fenge det, var det ingen som visste. Fin gong 
sidan kom Gunnar Lid til henne paa Klingshei. Daa lagde ho 
seg daud 1 si eigi stova, og fekk i nokre lækjeraader. Kvar ho 
var etter deim, det visste ikkje han. Alt dette hadde Svein 
Reke hermt etter drengen hans Gunnar Lid; lenger hadde det 
ikkje gjenge. 

Dei spurde Margit Klingshei kva ho hadde aa segja til alt 
dette. Ho kunde ikkje negta at ho hadde hjelpt folk sume 
stader, naar dei hadde bede henne um det; men ho hadde aldri 
legje daud, sa ho. Rasmus Lid kom sendande til Hundvaak 
med tvo drengjer 1 baaten og vilde hava henne til Lid, daa 
far hans var sjuk. Gunnar Lid leid av blodverk kring mjødm- 

erne, og det gjorde ho ”an god fyre. — Kva ho bruka til aa 
gjera han god med? — Til det bruka ho ved og brennevin. 


Ho laga til eit laug med nie slag ved uppi; det var bjørk og 
lind og selja, vier og hatl og apall, osp og maave og raun. 
Det vatnet som all den veden var uppi, lauga ho ”an 1, og so 
gav ho ”an inn brennevin med laurber paa. Meir vilde ho ikkje 
ut med den gongen; men ein gong fyrr hadde ho nemnt namn 
paa alle dei byfolki som hadde bruka henne. 

Laurits paa Brut hadde ho vore hjaa, men kunde ikkje 
hjelpa honom; han døydde. 

Jokum Skomakar hadde ho gjeve inn brennevin med laurber 
og pepar paa; ho hadde kjøpt det paa krambudi aat honom og 
gav det med dei ordi: ,Gjeve 1 Jesu namn !* 

Jokum Lange mælte ho fyr mosott 1 tri Guds namn: ==, Fa- 
deren, Sonen og Den heilage ande. Amen.* 

Kari med Naustet hadde ho og meælt fyr mosott med dei 
same ordi. 

Den gamle bispekona Anna hadde ho gjeve inn. 83-aars- 
gamalt øl med laurber paa. 

Johanna, dotter til gamle Lars Snikkar, hadde ho mælt fyr 
mosott paa same maaten som dei fyrre. 

— I bytinget var det ikkje faae som vart innkalla 1684, 
av di dei skulde hava bruka raaderne hennar Margit' Klineshei. 

Birgit Klingsdotter, kona hans Einar Torsteinsson, vedgjekk 
at Margit Klingshei hadde kome til deim um kvelden og vore 
i huset til um morgonen. Sjølv hadde ho spurt henne um ho 
ikkje kunde vita ei raad fyr Maren Olavsdotter som var syster- 
dotter til mannen hennar og laag sjuk. Margit svara at dei 
fekk kjøpa ingjefær og laurber og pepar og setja det paa øl 
og gjeva henne. Dei gjorde so; men gjenta vart ikkje betre. 
Ho hadde korkje høyrt eller set at Margit Klingshei bruka 
ord eller noko slag meæling. Dette var 1 1678 kvitsun-tider. 
Sidan dette ikkje vart til nokor hjelp, var det folk som raadde 
Maren Olavsdotter til at ho skulde selja ei ku som ho hadde 
fenge i arv, og kjøpa eit par voksljos som dei skulde gjeva 
til Røldals-kyrkja. Det gjorde dei; kjøpte voksljos fyr 5 ort 
8 skill. og sende deim til Røldal.  Suldals-presten Jakob Hase 
sende brev attende og vedgjekk at ljosi var framkomne. Daa 
dei fekk dette brevet, tok gjenta til aa besna, og lengje var 
det ikkje fyrr ho vart fullgod. Alt dette gjorde ho eiden paa. 

Lars Persson Skreddar visste ingen ting um Margit Klingshei. 
Kona hans hadde sloppe av, og Rannveig, syster hennar, var 
paa bygdi og bad. 

Per Torlaksson laag sjuk, so han kunde ikkje møta. 

Jonetta Davidsdotter, kona hans OQlav Njellsson, vedgjekk 
at dei hadde skikka bod etter Margit Klingshei ein gong ho 
var hjaa Olav Smed, og spurde henne um ho kunde vita nokor 
raad fyr det sjuke barnet deira. Ho svara at ho visste ikkje 
nokor raad; men Vaarherre vilde snart hjelpa barnet. Det 
døydde 5te natti etter. Ho hadde skikka bod etter Margit 
Klineshei, av di ho skulde vera so hæv til aa hjelpa sjuke 
folk. Margit hadde ikkje rørt barnet deira, las ikkje yver det, 
og gav det ikkje inn nokon ting. 

Gunnar Styrkaarsson vitna: Margit Klingshei kom inn til 
deim og gjekk bar paa noko knektemat (0: hermanns-mat). Daa 
bad dei henne sjaa paa eit barn som laag 1 vogga og var 
sjukt, og segja um ho visste nokor raad. Ho sa nei, ho visste 
ingi raad; men Gud visste vel ei raad. Sjølv så Margit Klingshei 
at ho gav mori ei raad: ho skulde faa i noko framand mat 
eller mjølk og gjeva barnet. 

Nokre andre som var innkalla, visste ingen ting aa segja 
um Margit Klingshei. 

So vart daa Birgit Klingsdotter dømd til aa bøta 4 mark 

sylv til kongen og gjeva 3 dalar til byfuten fyr kostnaden han 
hadde havt, av di ho hadde bruka raader som Margit Klingshei 
hadde gjeve. Dei andre slapp fri, med di dei ikkje hadde 
bruka nokor av raaderne hennar. 

— I retten spurde dei Margit Klingshei kva ord ho bruka 
naar ho gjorde aat fyr dei ymse sjukdomar. Ho svara: 

Fyr vred bruka ho desse ordi: 


Jesus reid nedfyre li. 

Det reinst i foten paa folen hans. 

Jesus sjølv av stod 

og god folen upp att steig. 

[I tri Guds namn: 

Faderen. Sonen og Den heilage ande. 
Amen. 

Fyr hovudverk: 

Jomfru Maria gjeng paa kyrkjestig. 

Der møter ho velsigna sonen sin: 

Kvi luter du, 


kvi druder du, 
og lid so ilt av hovudverk 
og av tannverk? 
Set deg ned, velsigna sonen min! 
Sjølv skal eg bota deg. 
[ tri Guds namn ord. 
Amen. 


Fyr ormstyng bruka ho desse ordi: 


Jomfru Maria gjekk med ljaa 
og skulde ormen binda. 


I tri Guds namn ord. 
Amen. 


Dei spurde vel etter um ho kunde meir; men ho svara at 
daa kunde ho ikkje meir. 

Seinare ein gong fekk dei det upp av henne, at ho var 
synsk. Ho kunde sjaa hamen i ei kvit skjurta, og det greidde 
ho lika radt anten det var natt eller dag. 

Naar nokon vilde vita kor venerne deira hadde det i eit 
anna land, daa bruka ho desse ordi: 

Venen sit paa tuva 

og rører i jordi gode. 

Jesus talar til honom: 

.Gakk du fram i Jesu namn, 

og tri Guds englar i Guds ord!" 
Amen, 

Daa kjem hamen aat mannen som ein vil vita um, sameleis 
klædd som mannen sjølv gjeng i verdi. Dette kunde ho gjera 
kva tid nokon bad henne um det, anten det var dag eller natt. 
Ho gjorde det i byen eit aar fyreaat —:' eit bil fyre jol (9: 1 
desember 1682). 

Futen meinte at saki var greid, og vilde hava henne dømd. 
Ho hadde forbrote livet paa meir en ein maate, meinte han. 
Fyrst hadde ho ikkje lydt den domen ho hadde fenge, og 
rymt kongens land og rike, og sidan hadde det kome upp so 
mykje at dei greidt kunde sjaa kva slag kjering ho var. 

Men retten vilde skjota saki og fyrst faa innkalla Gunnar 
Lid og Rasmus, son hans, og drengen hans, og so Svein Reke, 
og høyra kva dei hadde aa segja. 

Jonsokaftan 1684 var det nytt retts-møte paa raadstova i 
Stavang. Til dette hadde dei stemnt alle dei folki som skulde 
hava kjennskap til kva Margit Klingshei hadde gjort paa Lid. 
Olav og Aanund Skjørestad kom daa fram i staden hans Gunnar 
Lid og helsa at han sjølv ikkje var god til aa koma so langt. 
Det han hadde aa segja, hadde han bede deim bera fram, og 
det var dette: Margit Klingshei var hjaa honom og klinte paa 
honom nokor smurning; men han kjende ikkje stor besning av 
det. Ho hadde ikkje lese eller bruka noko ord, korkje av eit 
eller anna slag, daa ho var der. — Ein dreng som 9 aar fyrr 
hadde tent hjaa Gunnar Lid, hadde vore av og skulde faa Margit 
til Gunnar; men han visste inkje um kva ho gjorde. Sameleis 
trudde han det var med den andre drengen som hadde tent 
lenger paa Lid, men no var ute i kongens tenesta. — Rasmus 
Lid laut segja som sant var at han hadde vore med 1 baaten og ført 
Margit heim til Lid; men kva ho gjorde med far hans, det visste 
han ikkje; endaa mindre hadde han sjølv bruka henne. 

Svein Reke møtte og sa at det var paa lag nie aar no sidan 
dette gjekk fyre seg; men soleis hadde han høyrt det fyr seg 
som Hallvard Kroke hadde sagt, og det var nokre fatigfolk som 
ojekk ikring og bad, som hadde fortalt det til honom. Det ser 
mest ut til at baade han og andre folk hadde vel so mykje 
tiltru til det som desse fattigfolki hadde sagt, som dei hadde 
til det vitnemaalet Lidfolki sjølve bar fram. 

Endaa ein gong vart saki skoti. Under-stathaldaren Just 
Høeg hadde bede um aa faa lesa akterne, so vilde han segja si 
meining um saki, og dette venta dei paa; det var mest det som 

gjorde at dei laut skjota ut saki. So var det sumarstingi som 
kom i vegen, og nokre andre saker som fyrr var paastemnde. 

Maanadsdagen etter, den 23de juli 1684 var det nytt retts-møte 
paa raadstova i Stavang. Daa var det kome brev fraa under- 
stathaldaren. Han vilde gjerna at retten skulde halda fram med 
trolldoms-saki og andre saker som hadde reist seg av den same; 
men dei laut koma 1 hug at kongen skulde hava eit ord aa 
segja i saki fyrr dei fullførde domen. 

Futen vilde gjerna hava dom, so dei kunde faa stadfesting 
snart og spara paa kostnaden. So fall domen. Det var skrivaren 
Mikkel Gundersen Aalborg og tolv lagrettes-menner fraa Sola 
skipreida som dømde etter raadføring med lagmannen Bartholo- 
mæus Haagensson. Av alt det som dei hadde fenge ut av 
Margit Klingshei, kunde ein skyna at ho var trollkjermg. Det 
som ho bruka naar ein vilde vita kor ein ven livde 1 eit anna 
land, maatte meir en alt anna syna grannlege at ho hadde hjelp 
av Fenden og hans tilheng. Naar so det kom til at ho ikkje 
hadde lydt den domen ho fyrr hadde fenge, so kunde det ikkje 
vera tvil um at ho laut dømast til baal og brand. Dei spurde 
Margit um ho sjølv hadde meir aa segja; men ho visste ingen 
ting som kunde fria henne fraa det som daa var kome upp. 
Berre ein ting vilde ho beda um: at ho maatte sleppa ryma 
landet som den fyrre domen hadde paalagt henne. Dei dømde 
daa at hovudet hennar skulde hoggast av med eit sverd; sidan 
skulde dei kasta baade hovudet og hin bulen paa baal og brenna 
det. Det som ho aatte, skulde falla til kongen, naar skuld og 
loglege krav var fraadrege; men fyrr hadde dei i retten fenge 
ereida paa at ho ingen ting aatte. 

Lagmannen som hadde vore med 1 raade, stadfeste denne 
domen den l13de september same aaret. 

Men det gjekk ikkje fort med avlivingi. Ho sat fanga 1 
byen, og dei laut kosta baade mat og vakt paa henne. Og 
Hallvard Kroke fekk og liva lenger en nokon skulde trutt. So 
lengje det kunde vera tale um aa føra vitne mot Margit Klings- 
hei, laut han faa liva. Paa resten vart det so at baade Margit 
Klineshei og Hallvard Kroke si sak skulde inn til overhoffretten. 
Baae tvo vart sende til Kristiania nyaarsbil 1685. Daa var dei 
mest nakne, so futen laut kosta klæde paa deim. Margit Klings- 
hei fekk nye klæde fraa topp til taa; det kosta paa 7de dalaren. 
So laut dei kjøpa nye handklør til aa læsa henderne med medan 


erme Art mg meme revet TRE IP Enter år tør utrette VP 
































136 


dei førde henne fram. I alt gav dei ut fyr henne ikring 70 
dalar, umframt det som ferdi til Kristiania kosta. Hallvard 
Kroke fekk og nye klæde. Fyr honom lagde dei ut til kost 
fraa ”/12 1683 til 191 1685 daa han vart snederført,* og fyr 
klæde og stemming til overhoffretten, 75 rd. 

I over-hoffretten fall domen yver Hallvard Kroke den 9283de 
februar 1685. Den domen som underretten hadde dømt. vart 
stadfest, anna en det at so snart som handi var avhogg1 skulde 
dei med den same øksi hogga av hovudet hans. fyrr dei hadde 
spikra handi upp paa staken. 

Margit Klingshei vart dømd i over-hoffretten den ?den mars 
1685, Den domen som skrivaren med 12 lagrettesmenner hadde 
dømt etter raadføring med lagmannen, saag ut til aa vera 
botna paa den einslege skuldingi som Hallvard Kroke hadde 
kome med; men Hallvard var ustø i det som han Sa, Og i SUume 
ling tvitunga. Det som han skulda Margit Klingshei fyr, kunde 
paa Ingen maate sannprovast. Noko hadde dei og erunda domen 
paa det som ho sjølv hadde sagt at ho med lesing kunde mana 
fram hamen aat den som var i eit anna land: men det hadde 
ho sjølv gjenge fraa i overhoffretten. Hadde ho sagt noko 
sovore, sa ho, so maatte det vera i herota sagt. Ho vedgjekk 
at ho kunde nokre signe-lesingar som ho hadde bruka saman 
med andre raader til aa hjelpa sjuke folk; det var det som var 
brotet hennar. Over-hoffretten kunde ikkje faa det so til at ho 
hadde forsvore daup og kristendom. Heller ikkje var det sagt 
at nokon hadde lide skade av trolldoms-kunsterne hennar. Dei 
kunde ikkje gjeva domen medhald og døma henne til baal og 
brand. Men no vart det dømt at ho fyr desse signelesingar, og 
med di ho hadde misbruka Guds heilage namn, skulde fyrst strju- 
kast til kaken og sidan ryma kongens land og rike og baae 
fyrstedømi. Det som ho aatte, skulde falla til kongen. 
Vart ho funni i noko av kongens land og rike ein maanad etter 
kakstrjukingi, so skulde ho refsast paa halsen. 

Åaret etter denne domen, daa sumars-tinget var halde paa 
»Haugen*, vart det teke tingsvitne paa at Margit Klineshei 
ingen ting aatte. Aalmugen som paa tinget var, kunde trygt 
segja det; for ho gjekk ikring og tage sitt braud, sa dei. Sidan 


hev me ikke høyrt meir ejete henne. 


ATT EDB å 


TURID LITLASUND. 


Ho budde paa Litlasund i Skaare og var enkja etter Ingebret 
å Litlasund som hadde falle fraa ikring 1670. Dei hadde 
mange born og var velstands-folk, aatte jordagods baade i Karm- 
sund og inne i Fjordene. Av døtterne var ei, Kirsti, gift med 
Johans Bentsson paa Stange; ei dotter, Anna, var gift med Olav 
Kolbeinsson Gunnarshaug, og ei onnor dotter var gift med Kri- 
stoffer Sigmundsson, son til lensmannen paa Rossabø; dei heldt 
seg fyrst paa Rossabø, men fekk sidan halve garden paa Litla- 

sund. 

Paa Rossabø hadde Kristoffer Sigmundsson ein eranne som 
heitte Eilert Torleivsson og budde paa Grønhaug, og dei tvo 
hadde kome uppi ei trætta. Filert Torleivsson ,tente kongen* 
og var tidt ute i kongens tenesta. Med saki gjekk det ikkje 
som han ynskte, og daa lagde han skuldi paa Turid; ho var 
trollkjering, hadde han sagt. M. åa. hadde han sagt det til 
Kristoffer Litlasund i eit brudlaup paa Grønhaug fyre jol 1679. 

Turid Johansdotter Litlasund stemnde hermannen til fjordungs- 
tinget paa Vedle *3 1680 og tiltala han fyr det same. Eit 
vitne, Hans Steimsnes. hadde høyrt paa at Eilert Torleivsson sa 
til Kristoffer Litlasund: , Vermor di er ei trollkjering.* Elles 
dulde ikkje Eilert fyr det, men stod ved det han hadde sagt. 
[kring 4 aar fyreaat hadde han vore paa Litlasund hjaa Hans 
Ingebretsson som no var avliden. Daa saag han eit rart dyr 
som kom ut or stova hans Hans og gjekk inn i huset hennar 
Turid; det var graatt og trillande rundt, so han mest ikkje 
kunde sjaa noko hovud. Daa hadde Hans sagt til mor si: 
s Slikt skulde De halda inne naar det er framandfolk paa gar- 

den.* Daa kom dyret burt; han visste ikkje kvar det 
vart av. 

Elles sa Eilert at han hadde 4 vitne paa at ho var troll- 
kjering; men ingen av deim hadde møtt fram; dei skulda paa 
forfall. 

I dei dagar hadde kongen pakta burt dei uvisse innkomorne 
til Peder Lauritsson i Stavang. Han hadde teke ut stemning 
paa Turid Litlasund, og kravde at ho skulde reinska seg fyr 
skuldingi. 

Saki vart utskoti til sumars-tinget, so dei kunde faa fram 
vitne. 

Sumars-tinget var paa Austreim ”/7 det same aaret. Daa 
kom Johans t Kroken (Karmsund) fram og vitna. Det var ein 
sundag i 1679 at Kristoffer Sigmundsson Litlasund kom inn til 
deim og vilde kjøpa ei potta øl, som han og fekk. Daa han 
so hadde drukke 2—3 slurkar, fekk han braatt vondt og vart 
liggjande paa golvet som han var daud. Sidan daa han raadde 
or atter, sa han: ,No er det andre gongen at troll-pukla hev 
havt tak i meg; kjem ho ein gong til, er eg rædd at eg ikkje 
vert eldre mann paa Litlasund en dei som hev vore fyre meg.* 
Dette hadde kona hans og set og høyrt paa; han gjorde full 
bokar-eid baade fyr seg og henne. 

Gunnars-Berit paa Haugo hadde vore i huset hans Johans 
den same gongen og høyrt paa det same. , Kjem troll-pukla 
yver meg ein gong til, so er eg rædd ho gjerer av med meg,* 
hadde Kristoffer sagt. | 

Hallvard Larsson Sørvaag og Olav Olavsson Nygaard skulde 
vore vitne, men møtte ikkje. 

Marit Klausdotter Grønmngi (sume stader stend det Grønhaug) 
var syster til avlidne Kari Klausdotter som hadde vore gift 
med Hans Ingebretsson paa Litlasund. Daa syster hennar laag 
sjuk, hadde ho nokre gonger vore hjaa henne paa Litlasund; 
daa høyrde ho at ho alltid hadde mistanke til vermor si, ho 
Turid Litlasund. Marit hadde spurt henne: , Um no Vaarherre 
skulde kalla deg, vil du ikkje daa lysa dauden din paa henne?* 
sPet kunde eg alltid gjera,* sa Kari, ho var daa fælt sjuk: 
men eg vil ikkje fyr borni mine. So mykje kann eg segja 
at sidan ho lagde hand paa meg, hev eg aldri havt helse-dag.* 

Ein gong Marit skulde til støls, var ho innum paa Litla- 
sund; daa sat Marit paa eruvesteinen og den sjuke systeri paa 

ein krakk framfyre elden. ,Hadde eg visst det skulde ganga 
meg so illa, so skulde ho lengje sidan vore handska,* sa ho. 
Marit spurde um ho ikkje endaa vilde leggja skuldi paa ver- 
mori. y,»Nei eg vil ikkje fyr borni mine,* sa Kari. 

Anna Olavsdotter som hadde tent paa Litlasund, men sidan 
var komi til lensmannen Søren Vedle, vitna at ho hadde høyrt 
dei same ordi. 

Dei andre systerne til Kari Klausdotter, Anna Bø og Berit 
Uvik og Magnhild Torvestad, vitna at dei hadde høyrt syster: 
segja at ho aldri hadde havt helse-stund sidan Turid lagde 
hand paa henne. Berit Uvik hadde vore hjaa henne 8 dagar 
fyrr ho døydde; daa høyrde dei at Kristoffer Sigmundsson gjekk 
i svali og vog upp noko melder fyr vermor si, og daa sa 
Kari: ,Gud gjere det so fyr dykk som de hev gjort det fyr 
meg!* Dermed lagde ho henderne saman yver bringa. 

Anna Gunnarshaug kom fram fyr retten og gav seg til aa 
skjella paa Eilert Torleivsson; han var ein kjeltring, sa ho, og 
so tok ho og ruska han i haaret. | 

Sakfallspaktaren Peder Lauritsson spurde daalmugen or 
Avaldsnes og Skaare skipreidor kva ord Turid Litlasund hadde 
paa seg. | 

Daa kom Knut Mokseim og Hans Jensson Stange fram og 
vitna: dei hadde høyrt fraa dei var born, at baade Turid Latla- 
sund og mor hennar hadde vore namngjetne fyr vondt. Olav 
Skyllingstad var ein gamall mann, og han hadde høyrt at baade 
Turid og mor hennar hadde vore namngjetne fyr trolldom; det 
hadde han høyrt so lengje han kunde minnast. Det same vitna 
Klaus Dale og Olav Vikingstad, Per Skyllingstad og Hans Viking- 
stad og Gunnar Bygnes, Abraham og Gunnar Vaaraa og Tore 
Nord-Haaland. Hans Jonsson Stange og Jo Haugo. Dette var 
folk or Avaldsnes skipreida. — Fraa Skaare skipreida kom 
Reidar Nodland fram; han hadde vore der i sokni 26 aar, og 
han hadde alltid høyrt um Turid Litlasund at ho var kjend 
fyr trolldom. Torlak Stakkastad og Stein Aarak, Knut Dale og 
Truls Grinde, Roald Mylstre og Truls Stakkastad, Ewik Kvala 
og Mons Vistad vitna det same, so lengje dei kunde minnast. 
Olav Straumsvoll og Hans Halseid, Knut Hansson Haugo og Jo 
Sakkastad vitna det same; men dei lagde til at dei ingen ting 
hadde aa skulda henne fyr. Det same sa heile aalmugen som 
tinget søkte. 

| Turid Litlasund og Johans Bentsson, maagen hennar, høyrde 
H paa alle desse provi. Johans Bentsson kom med eit motmæle 
Å og meinte at sak og og vidsveimde stemningar ikkje kunde 
IL koma henne til skade, og heller ikkje prov fraa ljugars-tungor 
| som fødde lygn og førde lygn. Ho heldt seg til eit skotsmaal 
som presten og grannen hennar hadde gjeve henne, og som ho 
lagde fram. 

Peder Lauritsson meinte at det ikkje alt var so reint med 
Turid Litlasund som maagen hennar vilde hava det til. Han 
venta no at naar fyrst Johans Bentsson hadde teke paa seg 
saki hennar. vilde han og borga fyr at ho vart til svars So 
lengje saki varde. Til det svara Johans at han skulde svara 
fyr vermor si til dess saki hadde fenge ende. 

Til haust-tinget 1911 1680 hadde sakfalls-paktaren stemnt 
Johans Bentsson fyr at han hadde kalla dei mennerne som hadde 
vitna paa vermor hans, og tala stygt um deim. Johans Bentsson 
laut beda fyr seg; han rette handi til kvar einskild av dei 12 
mennerne fraa kvar skipreida og bad um tilgjeving; han visste 





inkje anna en vel aa segja um nokon av deim. — Han hadde 
og tala stygt um Marit Grønningi og dei andre systerne til 


Kari Klausdotter Litlasund og um lensmannen Søren Vedle. 
Han bad deim og um tilgjeving, og lova at han skulde gjeva 
ei tunna korn til fatigfolket. 

Anna Gunnarshaug var tiltala for at ho hadde ruska kFilert 
Torleivsson i haaret og kalla han ein kjeltring. Ho sa at ho 
var harm paa honom, av di han hadde kalla mor hennar troll- 
kjering. Sakfalls-paktaren hadde fenge mod daa, so han kunde 
vera mild paa ein stad; det kunde vera med dette il saki 
hadde fenge ende, so fekk dei sjaa, sa han. 

Vaaren etter sende Turid Litlasund søknad til stiftamtman- 
| nen i Stavang, baron Ludvig Rosenkrantz, um aa faa ein 
| dugande mann til forsvarar.  Stiftamtmannen skreiv til futen 

| Niels Christensen at han skulde faa ein til aa taka paa seg 
I dette. So fekk futen den kjende Tormod Torveson paa Stanga- 
I land til aa taka det paa seg. 
674 1681 var det rett paa Litlasund. Lagrettesmennerne 
I var Ivar Skogland, Halle Haugo, Johans Austreim, Knut Austreim, 





Johans Bentsson var prestason fraa Torvestad; far hans var Bent 
Bendiksson Broe (sjaa s. 28). 

















141 


Siver Gard, Ivar Gard, Johans Helgaland, Knut Gard, Knut 
Vatland, Klaus Rossabø, Njell Haugo, Johans Kvala. Varalag- 
mannen Bernt de Nagel var med, og den nye skrivaren Fredrik 
Pedersson Tønder førde tingboki. 

Fyr retten møtte daa Tormod Torveson og lagde fram ei 
stemning fraa Turid Litlasund paa hermannen Eilert Torleivsson. 
Han meinte at dei vitni som var høyrde, ikkje kunde koma 
henne til skade paa liv eller æra; for det dei hadde vitna, 
kunde ikkje reknast fyr anna en munn-møda. Eilert skulde 
refsast fyr skuldingi og bera all kostnaden med  sak1, 
meinte han. 

Han spurde Marit Grønningi og dei andre systerne til 
Kari Klausdotter kor dei trudde den avlidne syster deira hadde 
fenge det hatet ifraa som ho bar til Turid, um det ikkje fraa 
fyrst av var det at ho ikkje let deim faa heile garden. Same- 
leis spurde han um dei ikkje hadde lova Turid og Kristoffer 
Sijømundsson at alt hatet skulde vera gløymt og nedlagt soframt 
dei vilde vera gode med borni etter syster deira. 

Sidan dei hadde tala um kva ord Turid og mor hennar 
hadde i bygdi, lagde han fram eit gamalt skotsmaal som mor 
henner Turid hadde fenge paa Torvestad kyrkjegard etter preika 
mikkjelsmes-dagen 1641. Der vitna all aalmugen at dei ikkje 
visste anna aa segja paa henne en slikt som var ærlegt og 
godt, og som i alle maatar kunde søma ei god og vyrd kvinna, 
og dei takka henne fyr god grannskap og godt umgjenge 1 
alle maatar. 

Tormod Torveson kravde aabyrgsl fyr hermannen Hilert 
Torleivsson. Peder Lauritsson var ikkje sakfalls-paktar lenger, 
han var ,postforvaltar*i Stavang; men han var med 1 retten 
og var tenkt aa føra denne saki til endes; han stod no fram 
og var viljug til aa taka andsvaret fyr at hermannen vart til 
svars til dess lagmannen hadde dømt, og vilde taka paa seg 
det som saki kosta so lengje. Dette var Tormod ikkje nøgd 
med; han vilde hava aabyrgsl fyr mannen til dess høgsterett 
hadde sagt siste ordet i saki. Slik aabyrgsl fyr Turid Litla- 
sund skulde han sjølv syta fyr. Daa laut Peder Lauritsson 
taka paa seg all denne aabyrgsling. 

Daa dette var avgjort, kom dei som fyrr hadde vitna 1 sak, 
fram og vedstod det dei hadde sagt. Tormod Torveson spurde 
Johans i Kroken um Kristoffer Sigmundsson hadde lagt sak mot 

nokon, og um han namngav kven det var han meinte med 
strollpukla*. Paa baae spursmaali svara Johans: Nei. 

Hallvard Larsson Sørvaag og Olav Olavsson Nygaard kom 
no fram og vitna kva dei hadde høyrt av Kristoffer Sigmunds- 
son den gongen i huset hans Johans i Kroken. 

Anna Bø og dei andre systerne til den avlidne Kari Klaus- 
dotter vedstod det dei fyrr hadde vitna. Det same gjorde dei 
mennerne som hadde vitna um kva ord Turid Litlasund hadde 
1 bygdi. 

Anna OQlavsdotter som tente hjaa lensmannen paa Nord-Vedle 
kom fram og vitna. Ho hadde tent paa Litlasund den tid daa 
Kari Klausdotter livde. Daa var det ein gong dei fekk 
sjaa ei pose som hekk i forstova, so stor som ein liten penge- 
pung. Kari tok posen ned og saag paa an; ho stakk fingren 
nedi og sa: y,det er visst humlor*. I det same kom Turid. 
Daa hengde dei posen upp att, og Kari sa: ,FEin annan gong 
skal eg sjaa meir paa han*. Sidan vart posen burt-teken; dei 
saag "an aldri meir. Men straks etter var det at lensmannen 
paa Risøyi, Matias Bugge, fekk sin sjukdom. (Dette same 
hadde Marit Grønningi vore inne paa; ho nemnde ein ting som 
dei saag straks fyrr Bugge fekk vondt. Det er den gamle 
skrivaren, Tomas Christensen, som hev sett det inn i tingboki, 
og han hev skrive det soleis at ingen annan kann skyna kv: 
det skal tyda). 

Anna OQlavsdotter var mnæst-syskenbarnet til Kari Klaus- 
dotter, og Tormod 'Torveson sette seg imot at ho gjorde 
eiden. Retten tok henne i eid korso, sidan det ikkje var 
Turid ho var skyld. 

Sidan ereidde Filert Torleiwsson ut korleis han kunde vita 
at Turid var trollkjering. . Fraa fyrste dagen han kom i trætta 
med henne hadde borni hans havt ein underleg sjukdom; dei 
hadde ikkje havt helsa ein time. Dei hadde det so at dei sette 
1 aa skrika og trivla og tok seg med henderne alle stader, 
liksom det var eitkvart livande inni kroppen. Det var ereidt 
at dei var forgjorde. Dei hadde desse riderne jamnast 5 gon- 
ger um dagen; men det kunde og vera npp-til 8 og 9 gonger. 
Verst var det alltid naar det leid imot eit ting. Han hadde 
aldri tvila paa at det var trollskap som Turid hadde sett paa deim. 

Peder Lauritsson sette seg hardt imot at Tormod Torveson 
skulde hava noko med denne saki. Johans Bentsson hadde 

bunde seg til aa føra saki til endes, og det laut han faa lov 


ti — Med dette kunde retten ikkje gjera noko, sidan styre- 
magterne hadde sett Tormod til det. — Elles bad Peder Laurits- 


son um aa faa saki utskoti; han vilde faa fram Mattis Bugge 
og Kirsten Bentsdotter, kona hans, og tvo andre som han 
namngav, til vitne. 

Tormod Torveson greidde ut kva han tykte um alle desse 
provi. Dei hadde lite aa segja. Det som Kristoffer Litlasund 
hadde sagt, var tala i øl-hus, og daa var det lite agtande som 
ein kunde sjaa 1 recessen fraa Kristian III 20de artikel. Elles 
hadde Kristoffer ikkje nemnt dette fyrr, og ikkje hadde han 
namngjeve nokon; han hadde tala um ,trollpukla* som var eit 
vanlegt namn paa den sjukdommen han leid av. Provi fraa 
dei 4 systerne til Kari Klausdotter var ikkje mykje verdt; dei 
kunde ikkje vitna i saki aat syster. Skulde det vera ei skul- 
ding mot Turid Litlasund, so hadde dei ikkje lyst skuldingi 
til fyrste tinget, som mannhelge-bolken sa fyre i Yde stykket. 
Det som den avlidne systeri skulde ha sagt, hadde dei ikkje 
vitne paa. 

Elles hadde dei baade eitt og anna aa segja fraa baae 
sidor. Saki vart skoti til 14/9. 

Daa møtte ikkje Peder Lauritsson, og ingi vitne var stemnde. 

Aasa Paalsdotter, kona hans Eilert Torleivsson, møtte fram 
og vilde vitna. Fyr 3 aar sidan hadde ho gjenge til Litlasund 
ein dag og vilde kjøpa ei mork smør hjaa Turid. Ho svara 
at ho skulde faa smør dagen etter; elles kunde Turid ikkje 
godt selja ei mork; men ho skulde gjera det denne gongen 
fyr Aasa.si skuld.” Andre dagen styrde Aasa dotter si til 
Turid med 2 skilling, og ho kom att med smør, men det var 
ikkje yver ei halv mork. Daa sende ho smøret attende og 
vilde hava ei heil mork; men. Turid vilde ikkje taka imot 
smøret. - Sidan tok Aasa og sette det uppaa ei brauds-ruva. 
Andre kvelden kom det slik mengd med rottor at korkje: ho 
eller borni fekk livande fred. Ho hadde standande ei halv 
vaag braud; men rottorne aat upp tridjeparten paa ei natt. 
Daa ho kom og skulde taka braud, sprang rottorne paa «henne 
og beit henne 1 halsen; ho gjekk endaa med eit ær. Sidan 
skikka ho smøret attende og fekk att sine ? skilling; men 
rottorne vart -verande «aar og dag. Daa det leid paa, minka 
det av litt um senn til dess dei kom: radt burt. Det snodigste 

rar at hjaa dei andre paa garden hadde det ikkje funnest 
rottor all den tid. Desse rottorne var ikkje like andre rottor. 
Dei skreik so fælt; det høyrdest helst som det var paddor og 
smaahundar og ramnar og kattar. Daa rottorne hadde kome 
burt, vart det endaa att ei rotta; ho sat kvar natt paa ei 
hylla uppfyre sengi. Ein gong slo ho etter denne rotta med 
ei buska; daa sprang ho paa henne og beit henne i den eine 


foten. Sidan saag dei ho ikkje meir. Medan alt dette hende. 





var mannen hennar ute i kongens tenesta. Ho var stø paa at 
det var Turid Litlasund som hadde sendt desse rottorne. 
Tormod Torveson spurde um ho mnokor tid fyrr hadde vore i 
trætta med Turid. Det kunde Aasa ikkje segja ho hadde: 
men sidan ho fekk det smøret, hadde dei aldri tala eit ord saman. 
Kilert Torleivsson tok upp att det han fyrr hadde sagt, at 
det maatte vera Turid Litlasund som hadde sett sjukdomen 
paa borni hans, og det hadde ho gjort med trolldoms maet, 
det hadde han alltid vore stø paa. Ein kunde greidt skyna 
det; for naar borni fekk riderne, og han so brende krut yver 
deim, daa vart det straks likare. Sjukdomen fekk dei med ein 
gong daa han hadde kome i strid med Kristoffer Sigmundsson. 
maagen hennar. Elles hadde han aldri havt nokor trætta 

med Turid. 

Vitne hadde han ikkje. 

Tormod 'Torveson kravde dom. Anna kunde det ikkje 
vera aa tenkja paa, naar ikke Peder Lauritsson hadde stemnt 
inn vitne og ikkje sjølv møtte i retten dessmeir. Ingen hadde 
kome med klaga paa Turid Litlasund; han vilde hava henne 
frikjend. Hermannen og aabyreslemannen hans fekk bera all 
kostnaden med saki fraa fyrst til sist. Kva hermannen skulde lida 
fyr trolldoms tillegg, laut dei faa sak um ,fyr hans rette forum*. 

Kilert Torleivsson bad um utskot til Peder Lauritson kunde 
møta. Nokre av lagrettes-mennerne var og skylde Turid Litla- 
sund; han namngav Hallvard Haugo og Johans Austreim og 
Johans Helgaland. Desse mennerne sa at dei ikkje var skylde 
Turid; men dei visste ikkje visst um dei ikkje var trimenningar 
eller firmenningar til avlidne mannen hennar; elles skulde dei 
døma so som dei kunde forsvara det fyr Gud og styremagterne 
etter den eiden dei hadde gjort. 

Saki vart skoti til 26de september; daa skulde retten 
haldast i byen, so lagmannen kunde vera med. 

Den dagen vart retten sett 1 byen. Daa møtte Peder 
Lauritsson og sa upp aabyrgsla fyr Eilert Torleivsson. Elles 
vilde han ikkje hava meir med denne saki aa gjera. 

Kilert Torleivsson kom endaa med eit innlegg. Han stod 
ved det han hadde sagt, at Turid hadde forgjort borni hans, 
og meinte at dei skulde setja henne fast og kasta henne paa 
sjøen. 

Tormod Torveson gjekk igjenom alt det som var kome fram 
1 saki. Ho hadde reist seg av det at hermannen Eilert Torleivs- 
son hadde skjelt paa Turid Litlasund daa han var i trætta 
med maagen hennar, og kalla henne trollkjering. Nokon grunn 
til mistanke hadde han ikkje anna en bygde-røl, og eit dyr som 
han meintest hava set. Mennerne -or Avaldsnes og Skaare 
skipreidor hadde ikkje prova anna en at baade ho og mor 
hennar hadde vore kjende fyr trollkjeringar; men det kunde 
ingen lida fyr, etter mann-helge-bolken 21de stykket. Elles 
hadde dei same mennerne inkje aa skulda henne fyr, og ting- 
aalmugen heller ikkje; det kunde ein og sjaa av det skots- 
maalet som kyrkje-aalmugen hadde gjeve mori paa Torve- 
stad kyrkjegard *"/9 1641, og av eit skotsmaal som Turid sjølv 
hadde fenge fraa dei 3 heiderslege mennerne, sjælesyrgjarane 
hennar; der vitna dei at ho ,sig skikkelig og retsindig som et 
Guds barn vel eigner og anstaar udi menigheden haver for- 
holdet*. — Det som dei 4 systerne til Kari Klausdotter hadde 
vitna, og sameleis vitnemaalet hennar Anna Olavsdotter, synte 
at Kari ikkje fullt hadde lyst dauden sin paa Turid Litlasund 
eller gjeve henne full sak fyr sjukdomen. At Turid hadde 
lagt hand paa henne og slege henne, var ikkje loglegt prova. 

Daa fall domen */9 1681. Turid Litlasund vart frifunni. 
Kva ho kunde hava aa krevja hjaa KFilert Torleivsson fekk 
ho søkja inn fyr ,krigsretten*. 


10 — Mauland: Trolldom. 

SKULDINGAR 


Kari Kristoffersdotter Tunge var gift med Svein Sunde 

Til sumars-tinget fyr Goa skipreida 1669 hadde dei stemnt 
Andres Tunge og klaga paa at han hadde kalla henne trollkjering. 

Paa tinget spurde dei fyrst ting-aalmugen, um det var 
nokon som kjende til at ho var trollkjering. Daa svara alle 
med ein munn at dei aldri hadde høyrt noko sovore um henne. 

Andres Tunge orsaka seg og sa at han ikkje hadde kalla 
henne trollkjering. Han hadde ikkje sagt anna en at ho laug 
som ei trolkjetta. Dette var tankalaust gjort, sa han, og han 
skulde aldri sagt det, hadde han ikkje vore so harm. Han hadde 
ikkje høyrt at ho kunde med trolldom, og han visste inkje aa 
segja um henne anna en det som var godt og vel. No bad 
han at dei vilde tilgjeva han denne gongen, so skulde han aldri 
meir segja sovore. 

Daa vart dei forlikte, og gav kvarandre hender paa det 
yver tingbordet; dei lova at dei skulde vera vener og fara aat 
mot kvarandre i alle maatar som sømelegt kunde vera millom 
gode kristelege grannar. 

Men tok Andres Tunge slike ord paa tunga ein gong til, so 
skulde denne saki standa opi, liksom dei aldri hadde gjort semja. 


Guri Line, kona hans Per Gunnarsson Line, hadde vore ihop 
med Torleiv Herikstad og skjelst ein sundag; det var paa 
kyrkjebakken med Time-kyrkja. Daa hadde han kalla henne 
trollkjering. So vart han stemnd til Haugs fjordungs-ting Li jg 
1652. Bjørn Hognestad skulde vera vitne paa kv: Torleiv 

hadde sagt; men sonen kom paa tinget og fortalde at far 
hans laag hardt sjuk. Daa vart saki utsett. Sidan døydde 
Bjørn Hognestad, og den saki døydde visst og burt. 


Johans Hallvardsson paa Rosland i Klep hadde vorte skulda 
fyr trolldom i 1650. Han hadde den hausten lege i' trætta 
med Qmund Horpestad um ein kvernastad, og daa hadde han 
truga med at han skulde taka run paa Qmund. So sa i minsto 
Qmund Horpestad daa han bad lensmannen, Mons Øksnavad, 
stemna Johans til Haugs-tinget *"/11 1650. Sidan Johans hadde 
lova dette, hadde Qmund mist ei ku, og sjølv hadde han vore 
lemster i den eine armen, so han mest ikkje kunde røra”n. 
Det maatte vera Johans Rosland som var trollmann og hadde 
gjort dette med trolldom eller andre Djevels-kunster, meinte 
han. Um Helga KFiriksdotter, kona hans Johans, hadde det 
gjenge ym og rop mange aar 1 bygderne, at ho var troll- 
kjering. 

Tingherrarne raadde Qmund til at han skulde taka kongs- 
stemning paa Johans Rosland og tiltale han etter logi, sidan 
han hadde so grove ting aa skulda han fyr. Dette vart visst 
ikkje gjort; men til vaartinget aaret etter hadde Johans Rosland 
stemnt Qmund Horpestad og vilde have han tiltala fyr desse 
skuldingarne. Daa hadde ikkje han løyst utskriv or tingboki, 
so han ingen dom kunde faa. OQmund Horpestad bad um 
orsaking; han hadde aldri meint det soleis som det hadde vorte 
skrive i stemningi, sa han. Sidan høyrer me ikkje meir um 
denne saki; truleg døydde ho burt. 


Jon Skorve i Gjesdal hadde kalla lensmannen deira trollmann 
1 eit lag paa Bollestad i joli 1640. Fyr det same stemnde 
lensmannen, Orm Aalgaar, han til tinget *1 1641 og førde tri 
vitne paa at Jon hadde sagt: ,Skulde eg ryma stova fyr den 
trollmannen?* — Jon kunde ikkje negta at dei hadde vore i 
hop og trættast; men at han kalla lensmannen trollmann, det 
kunde han ikkje minnast noko til. Han hadde elles vore 
staur-drukken daa dei var 1 hop paa Bollestad; men han 
hadde aldri tenkt aa skulda lensmannen fyr noko sovore. Daa 
han sa dette og lagde til at han ikkje visste anna en godt aa 














| 148 

| segja paa lensmannen, gjorde dei semja paa tinget. Jon Skorve 
skulde gjeva lensmannen lika fyr kostnaden han hadde havt paa saki. 
i 
| Skuldingar av desse slagi hev det vore mange av baade i 
| eldgamall tid og seinare; saker um slikt varde lane tid etter 
| dei store trolldoms-sakerne. 

ETTER DEI STORE TROLLDOMS- 
SAKERNE 


fr tter 1660-aari ser det ut til at folk ikkje hadde so stor hug 

paa trolldoms-saker som fyrr; allvisst maa dei styrande ha 
spakna, det ser me klaart i saki mot Margit Klineshei. Endaa 
skræmde dei etter folk som trudde paa løynde maeter og för 
med kunster; men det vart ikkje mange saker, og ingen vart 
dømd til baal og brand. 3 1672 var det ting paa Foløy i 
Jelsa. Futen Niels Christensen (som sidan vart lagmann) var 
daa nykomen og hadde mykje aa telja fyre aalmugen. M. a. 
bad han folk hava auga med trollmenner og trollkjeringar, 
spaafolk og signefolk, so dei kunde faa si refsing etter logi 
og recessen. 

Naar det var adelsmenner som aatte godset, var det mange 
stader dei som hadde rett paa bøterne. Adelsmennerne hadde 
sine eigne futar og lensmenner, og dei futarne var sers strenee: 
dei vilde gjerna faa tak i pengarne. 

| 1675 var Reidar Knutsvik i Hjelmeland hardt skulda fyr 
trolldom. Det var adelsmannen oberst Gersdorf som aatte godset 
i Knutsvik, og han hadde hals og hand yver bønderne sine: 
stifts-skrivaren Søren Pedersson var futen hans. Denne futen 
klaga paa Reidar at han hadde gjort nidingsverk og fare med 
trolldom; han vilde hava mannen refst, og meinte at eigedomen 
hans skulde verta dømd til herskapet, og at han skulde ryma 
kongens land og rike. Det var eit smaalog som Reidar hadde 
brent upp, og det jamvel paa mark (eller i bu-rekstr) som 
høyrde grannen til. Dette var ei fæl gjerning som det visst 

maatte løyna seg sumt trollskap under, meinte futen. Reidar 
Knutsvik vedgjekk sjølv at han hadde brent upp eit lamb; det 
laag daudt av ei faarleg braa-sykja, og han hadde brent det 
paa den staden som dei fann det, so det ikkje skulde liggja 
og fylla lufti med illtev og stank, og den andre smalen skulde 
verta fengd av same sykja. Betre raad visste ikkje han, og 
grannen som aatte marki, kunde gjerna ein annan gong brenna 
eit smaalog paa hans bø, um det skulde høva seg so, sa han. 
Det vart halde baade eitt og fleire retts-møte um dette, og 
Gersdorfs-futen bruka store ord um aatferdi hans Reidar. Sist- 
paa vart det avgjort at det skulde vera sers ting 19/12 1675, 
og daa skulde dei døma. 

Men Guds strenge vér gjorde det raadlaust aa halda tine 
den dagen. Det vart ikkje fyrr */> 1676; daa fall domen. 
Retten kunde paa ingen maate døma etter det paastandet som 
futen hadde gjort. Ikkje hadde det kome upp nokon ting um 
at Reidar Knutsvik elles hadde fare med trolldoms-kunster eller 
med signing og maning, eller at han hadde havt umgjenge med 
Djevelen som recessen tala um, og heller ikkje kunde dei skyna 
at han hadde gjort noko nidingsverk. Han vart frikjend. Skulde 
han med den brenningi ha gjort skade paa marki aat erannen, 
so var det ein ting som dei tvo fekk dragast um. 

Reidar Knutsvik var dotterson til den kjende lensmannen 
Stein Sigurdsson paa Jelsa, og var ein vyrd mann i bygdi. 
Nokre aar seinare vart han utkora til, saman med 2? andre, aa 
fara til kongen og paa alle folks vegner klaga paa nokre skattar 
som dei tykte var urimelege. 

Mest 20 aar sidan hende det noko som syner at Reidar 
Knutsvik kann henda ikkje var fullt so fri fyr ovtru som han 
den gongen gjorde seg. Gersdorf hadde selt godset i Knutsvik, 
so Reidar hadde ikkje meir vondt aa ottast fraa den sida; men 
han hadde vore framme i nokre leide legemaals-saker, og 
so hadde han fenge ein kaptein Seefeldt til granne, som gjerna 
vilde syna at grannarne helst fekk , halda seg paa den minste 
enden*. Han hadde eit bil butt i huset hans Reidar, og ein 
gong med han sjølv var burte hadde han mist — so sa han 
ei 70 rd. som var tekne ut or kista hans. Han stemnde Reidar 
til tings og vilde hava det so til at han eller kona hans hadde 
teke pengarne; i minsto vilde han gjera deim andsvarlege fyr 
det som han hadde mist der i huset. Det var mange retts-møte 

um dette, og sistpaa kom det upp ein ting til som kapteinen 
klaga yver. Det var bu-sott hjaa Reidar Knutsvik. 7 naut 
hadde sett livet til. Ki ku hadde dei ført ut Paa sjøen og 


søkt ned. Kva dei gjorde med dei andre vert ikkje sagt; men 
ein daud kalv hadde Reidar teke og drege yver ein bekk og 
uppetter marki aat grannen. Dette var det kapteinen vilde 
hava han i naudi fyr og stemnde han til tings 910 1691. Dei 
førde vitne paa kva som gjort var, og Reidar sjølv vedgjekk det 
.han hadde alltid høyrt at naar naut eller smale døydde braatt, 
so skulde dei taka den daude kroppen og brenna'n upp paa ein 
annan manns legemaal, helst i bu-træet; daa skulde bu-sotti venda 


seg fraa mannen og til ein annan. Men denne gongen var det 


Q 1 
ingen annan som hadde fenge bu-sotti. Ingen hadde lide nokon 
skade, og Reidar vart frikjend, baade fyr det han hadde gjort 
med kalven og fyr pengarne som var burte. lan fekk 4 rd. 
kost og tæring dess meir. 


Pan] 


[ dei braa bilom var det ein gong paa veg til aa verta €1 
trolldoms-sak paa Hodne paa Rennesøy. Der paa garden budd: 
1 var ikkje alltid dei beste 


- 


tvo mann som baae heitte Lars, og de 

vener. Lars Larsson hadde tala mykje stygt um Lars Olavsson, 
vet at han heldt lag med signekarar og bruka kunster som 
ikkje var loglege. Paa tinget kom det upp at ein framand 
fatigmann hadde kome til deim og vorte verande i huset ei 
natt eller tvo. Lars Larsson hadde gjeve fatigmannen mat 1 


Og SS 


Guds namn, og til takk fyr maten hadde fatigmannen gjeve 
Lars ei raad fyr ein øyk som hadde vondt i halsen. Han bat: 
ein svart ulltraad kring øykjahalsen. Aaret etter kom 
den same fatigmannen til Hodne att. Daa var han og ei natt 
eller tvo hjaa Lars Larsson og fekk mat som han hadde gjort 
aaret fyrr. Den gongen var merri deira halt, og fatigmannen 
visste raad fyr det og; han batt en 

Lars Larsson hadde aldri bede 
sa han. Ikkje hadde han stor tru paa raaderne, og ikkje visste 
han um dei hadde hjelpt noko. 

Lagmannen var med paa tinget, so det var ikkje noko 1 vegen 
dei kunde døma ein hard dom; men baade skrivaren og lagman- 


+ traad um foten. 


fatig mannen um nokor raad, 


nen tykte at saki ikkje var so stor at det var verdt fyr nokon 
fe 
Å 


fekk 


av mennerne aa taka seg nær av det som gjort var. 

dei tvo grannarne til aa gjera semja, og dei tok kvarandre 1 
henderne yver tingbordet og lova kvarandre aa vera vener. Der- 
med vart saki styrd til futen; han skulde sjaa um der var noko 
fyr han aa gjera. Elles kunde ho verta nedlagd. Brotet var 
so lite at det ikkje kunde svara seg aa kosta meir paa saki 
med stemning og klaga. 


Tonen var mildare — allvisst paa tinget. Millom bygdar-, 
folk var det nok mange som trudde gale um kvarandre, og rett 
som det var kom det klagor paa folk som hadde kalla andre 
folk trollmenner og trollkjeringar; men sakerne vart jamnast 
nedlagde. Endaa var det vel ikkje fritt at sume trudde paa 
trolldom og dreiv paa med ymse trolldoms-kunster. 

Ikring 100 aar etter dei store trolldoms-sakerne saag det 
ut til at det skulde verta ei retteleg trolldoms-sak i Jelsa-kallet. 
Det var presten der i sokni, provasten Hans Arentz, som hadde 
klaga paa ei kona. at ho för med trolldoms-kunster. Ho heitte 
Mari Njellsdotter og vart til kvardags kalla Gautes-Mari. Denne 
kona heldt paa aa lækja sjuke folk, og som alle kloke kjeringar 
skulde ho fyrst hava greida paa kvar det vonde hadde kome 
fraa. Ei gamall kona, Guraa OQlavsdotter, hadde lege sjuk 
ei lang tid, og Gautes-Mari skulde freista aa gjera henne god. 
Fyrst fann ho daa ut at sjukdomen kom seg av det at Guraa 
hadde halde i hop med underjordiske. Skulde ho hjelpa henne, 
so laut ho fyrst mana fram dei trolli som hadde halde inne 
med henne. Fekk ho gjera det so skulde ho snart faa kona 
ood att. Presten og erannarne hans vilde ikkje tru paa at ho 
kunne gjera dette, sa ho; men det bles ho 1; vilde dei koma 
og sjaa paa, so skulde ho snart faa deim paa trui naar dei fekk 
sjaa trolli. 

Presten sende klaga til futen og ,rekommandered denne sag 
paa det indstændigste til inqvisition, at saadanne Djævelens red- 
skaber maatte ved justice udryddes av menighederne; thi mand 
kand let slutte, hvad skade og gudsbespottelse saadanne kand 
andrette, særligen hos den gemene mand som er meget gennigen 
til overtroe.* Det laag provasten svært paa hjarta aa faa denne 
saki fram; skulde slikt ganga av utan refsing, so vart det til lite 
gagn alt det han truga og talde fyr folket; dei vilde taka det 
berre som ei munn-møda. 

Saki kom fram paa tinget 1747. Det var 3 vitne paa at 
(Gautes-Mari hadde sagt det som her er fortalt. So dømde 
skrivaren Morten Røder med 12 meddoms-menner 1/7 1747, at 
Mari Njellsdotter skulde ha forbrote all eigedomen sin til kongen, 
og at ho skulde ut or kongens land og rike. 

Same sumaren kom saki fyr lagmannen, han skulde stadfesta 
domen. Daa møtte ikkje Gautes-Mari, so dei laut setja ut saki 
til trettantimget 1748. Daa fann lagmannen Lauritz Undal 
mykje som var gale. Gautes-Mari hadde ingen forsvarar havt, 
som logi baud. Det som dei tri vitni hadde sagt, var ikkje 
anna en ord som ho hadde gjeve fraa seg. Desse ordi kunde 
vera krenkjande fyr ei gamall sjuk kvinna; men den same 
kvinna hadde ikkje kome med klaga. Lagmannen styrde saki 
heimatt, so ho kunde verta teki meir logleg. 

Seinare høyrer me ikkje meir um heile den greida. 


Etter kvart som folk lærde meir, miste dei mykje av trui 
paa urimelege raader; men endaa var det mange som gøymde 
paa -gamaldagse: truer og gjorde etter dei same. I fjos og 
kjellar og andre stader paa garden var det løynde magter som 
det var best og halda seg til vens med. Det hev vore mange 
folk alt til skamra stunder som hev laga seg etter desse løynde 
magterne so mykje at dei ikkje skulde hava stort aa gjera seg 
til -av naar dei -vil døma folk i eldre tider som trudde endaa 
meir. Og naar folk vart sjuke, var dei elade til at dei kunde 
faa raader, um det so- fylgede sumt med som dei ikkje heilt 
kunde skyna. Det liver folk den dag i dag som hev fenge 
hjelp hjaa kloke menner eller vise kjeringar og vorte gode av 
det. Mange av raaderne var visst ikkje verst, og det urimelege som 
fylede med, slik som mæling og maning, kunde ikkje gjera 


stor skade, tykte dei. Vert raaderne reint urimelege, so lær 


folk 1 seinare tid, og det er kann henda det beste merke paa 
at me er lenger komne en dei gamle. 

Ei segn fraa ei av Fjordbygderne syner oss kor godt folk 
kunde læ. 

Det var ei kona som laag sjuk og hadde so vondt at det 
saag reint spelegt ut. Sjølv trudde ho helst det vart dauden. 
Det emaste var um ho kunde faa ei raad fraa ei trollkjering 

som dei kjende. Ho lagde ikkje munnen i hop fyrr ho fekk 
mannen av stad til trollkjeringi. 

Vegen var lang og snøen blaut, og mannen vart trøytt lengje 
fyrr han naadde fram. Han hadde sett seg til aa kvila att- 
under ei løda. Der seig det mykje vatn; det var brunt og 
oruggut og saag ut mest som det han hadde set trollkjering:i 
laga til. So tok han og fyllde buttelen av dette vatnet, og 
gjekk so heim til kjeringi, og sa det var det som han hadde 
fenge hjaa trollkjeringi. Kona tok imot og drakk, og god vart ho. 

Ein annan stad var det og ei kona som laag sjuk. Ho 
styrde gjenta av til ei trollkjering etter ei raad. Gjenta fekk 
ein raud ulltraad som dei skulde røyra paa den staden ho kjende 
vondt. Denne traaden miste ho paa vegen; men so fann ho 
att ein svart lintraad, og den tok ho og gav den sjuke 1 staden. 
Det gjorde same gagnet; ho kjende straks at ho besna. 


Marit Porsaleite. 


heitte ei kona som livde i seinare tid paa Nerstrand. Ho 
hadde fenge tiltru til ein ung skulemeister og rødde mykje 
med honom. Ein gong fekk han det upp av henne, at ho 
kunde gjera aat fyr vonde augo; det hadde ho lært hjaa den 
vise kjeringi i Smørsund. Han spurde kva ho daa gjorde. 
Jau ho las noko 1 ei flaska. — Korleis det var det ho las? — 
Ja, det hadde ho ikkje fortalt til noko menneskje, ikkje til sin 
eigen mann, dessmeir; men læraren saag so vitug ut at han 
gjerna kunde faa høyra det. Det var so: 

N. N., den dyra dronningjo, eg skal bøta deg, samaritan, fyr flekken 
og fyr stigen. All verk dobnar naar Kristi likam sobnar. 

Fader-vaar 3 gonger. 
Dette las ho i ei flaska med brjostmjøik paa og rørde det godt 
i hop, og so smurde ho det paa augo. Elles lagde ho paa el 
smyrja av alun og eggjakvita og røyrde eit tjukt plagg utanpaa. 

,Det var Fader-vaar 3 gonger, sa du? Skulde det ikkje 
lesast bakvendt (attlenges) nokon gong?* 

,Nei var det likt seg? Du maa ikkje tru det er nokon 
trolldom.* 





NOKRE MERKNADER 


I tingbøkerne og dei andre gamle brevi som desse sogorne helst er 
tekne or, stend det sume tider ord som no er lite eller ikkje bruka. Dei 
hev visst vore i bruk den tid, og eg hev teke deim med. Her skal eg 
skriva upp nokre av deim til rettleiding fyr folk som ikkje kjenner deim. 

Anmark (eller andmark) er tidt nytta i gamle brev um buskapen, so 
det ordet hev vore mykje nytta. Enno skal det finnast sume stader i 
Fjordene; men elles hev det gjenge or bruk i Rogaland, anna en i namnet 
Anmarktræet som finst paa sume gardar, og jamvel der hev det tidt vorte 
vendt til markatræet. 

Andvigt = attlenges (truleg ogso mot soli — andsølt eller andsøles). 

Avvigt tyder det same som andvigt. 

Bota folk er bruka um aa gjera folk gode atter. So lengje det let 
seg gjera, var der botevon, elles var skaden uboteleg. Sume tider hev dei 
bruka bøta um det same. 

Dyl, dylbrosten, dylfallen sjaa ,tylvtareid”. 

Fjøllmæle (s. 124) = gl. norsk fjøllmælismann 9: æreskjellar (= dømd 
ærelaus). 

Gjerningar ser det ut til hev vore bruka mest i same meining som i 
dei gamle logjerne: gjera aat med trolling (sjaa t. d. s.-20 og 93). Ordet 
liver enno i Rogaland i gjernings vér (= troll-vér). 

Matgjera = laga mat. 

Maal — i ,setja sitt maal til Gud" = sak. — Skjota maalet sitt vart det 
kalla naar ein bad ting-aalmugen (eller kyrkje-aalmugen) segja fraa kva 
dei visste um deim (,taka skotsmaal*). 

Maalstemna = stemnestova er sers rett som vert halden utanfyr ting- 
tidi. Det er det same som no heiter hemhald eller aastads-rett. 

Meistermann vert og kalla bøddel (eller skarprettar). Dei sette helst 
folk som hadde gjort eitkvart vondt, til dette; difyr var det og so van- 
vyrdslegt aa koma i henderne paa meistermannen (sjaa s. 18). 


Raade — i raade er dativ. ,Lagmannen var med i raade”" = dei tok 
lagm. med paa raad. — Sameleis i huse; ,aa vera i huse" = aa bu til 


leigings. Desse formerne er i bruk enno. 

Run — taka run tyder i gamall dansk ikkje so mykje; men jærbuen 
(s. 147) hev teke det i den meining som ordet enno hev der i bygdi 
= bruka trolldoms-magt. 

Smott er bruka i tingbøkerne som gamalt namn paa kreft (helst skrive 
smaatt). Det er ikkje utrulegt at det helst skulde stade smott sume stader 
som det no stend smaatroll. Elles kjem dette mest paa eitt ut; det er 
.kvikt* (livande) eller ,smaatroll* som smetter seg inn i hudi, sumtid i 
ei sprunga, men tidt i ,heilt hold”. 

Tase (tasse) er eit smaalog som vantrivst, av di det er klent fodra 
eller sjukt. ,Kvar tasen” (s. 90) er sagt i skjemt um kvar einaste sau i 
smalaflokken. 

Tylvtareid heitte det naar ein ,sjølv tolvte” reinskar seg med eid fyr 
ei skulding. Dette vart og kalla aa gjera sin dyl (gl. norsk dulr) eller aa 
logverja seg. Korleis det gjekk fyre seg, kann ein sjaa s. 18, 60 og 109. 
Vilde dei tilnemnde folki ikkje vera med og sverja, so vart den som skulde 
logverja seg, dylbrosten eller dylfallen. — Aa verta funnen til sin dyl = dømd 
til aa logverja seg. 

Vess er bruka um trollbøner (= ,formular”). 

Vitring = ,besked”. 

Ymtekvinna maa vera mindre vondt en trollkjering, men noko i same 
leid. Paa islandsk tyder ymta: kviskra, tala i løynd. 

S ørtugar 13 mark sylv er ei vanleg bot til kongen. Sylvmorki var 
skift i (24?) ørtugar, og den minste einingen vart alltid i gamall tid sett 


fyrst. 8 ørtugar 13 mark sylv skulde daa vera = 1313 mark. I den tid 
det her gjeld vart denne boti utgreidd med 14 lodd sylv (eller 7 rd.). 
(Han) kjøpte Hallvard aasætet av (8. 92) denne ordfelling er bruka 


I tingboki. 


Naar stavemaaten i sume smaating ikkje fylgjer vanlege rettskrivings- 
tavlor, er det maalet i dei bygderne som er heimstaden fyr desse sogor, 
mest aa takka. 

